قارەمانیەتی هێزی پێشمەرگە كۆدی جینی بزووتنەوەی رزگاریخوازیی كوردستان\nگوڵان میدیا February 15, 2021 راپۆرتەکان\nجێمس جیفری باڵیۆز و دیپلۆماتكاری بەئەزموونی ئەمریكا، دوای ئەوەی هێزی پێشمەرگەی كوردستان ناحیەی زوممار و بەنداوی مووسڵی ئازاد كرد، لە پەنێڵیكدا رایگەیاند، ئەگەر هێزەكانی دیكەش (مەبەستی حەشدی شەعبی و سوپای عێراق بوو) وەك پێشمەرگە راهێنانیان پێ بكرێت و هاوكاری بكرێن، ئەوا هەمان سەركەوتن لە بەرەكانی دیكەی شەڕی دژی داعش تۆمار دەكرێتەوە، بەڵام كە هێزەكانی حەشدی شەعبی و سوپای عێراق و تەواوی راوێژكارە سەربازییەكانی سوپای پاسداران و حزبوڵای لوبنانی، لە شەڕی تكریت بەشدار بوون، بۆ ماوەی 19 رۆژ نەیانتوانی بچنە ناو تكریتەوە و، هێشتا فۆبیای قەتڵوعامەكەی سەربازگەی «سبایكەر» بەری نەدابوون، گەیشتنە ئەو قەناعەتەی «كۆدی قارەمانیەتی هێزی پێشمەرگە» لە ناو هێزی شكاو و ترساودا كۆپی ناكرێتەوە.\nبەڵام پرسیار لێرەدا ئەوەیە: ئایا نەهێنی، یان «كۆدی قارەمانیەتی پێشمەرگە» چییە و چۆن ئەم كۆدە لە ناخی هێزی پێشمەرگەی كوردستان دروست بووە؟ یان بە شێوەیەكی دیكە لە دەرەوەی بایولۆژی شتێك هەیە پێی بگوترێت: « كۆدی جینی» و ئەم كۆدە كاراكتەرێك دروست بكات، لە دەرەوەی ئەو كاراكتەرە دروست نەبێتەوە؟ بۆ وەڵامی ئەم پرسیارە پەنا دەبەینە بەر هەردوو كتێبە بەناوبانگەكەی بیرمەندی جیهانی فرانسیس فۆكۆیاما (بنەچەی دامەزراوەكان و لەبەریەك هەڵوەشانی سیاسی) لە ناو ئەم دوو كتێبەشدا پەنا دەبەینە بەر ئەو بەشەی كە بە پرسیارێك دەیخاتە روو: «پەرەپێدان چییە؟»\nبۆ وەڵامی ئەم پرسیارە فۆكۆیاما، لە پەرەپێدانی سیاسی دێتە دەرەوە و، پەنا بۆ پەرەپێدانی بایولۆژی دەبات و دەڵێت: لە بنەڕەتدا «چەمكی پەرەپێدان» چەمكێكی بایولۆژییە و لە دوای شەڕی دووەمی جیهانییەوە هاتووەتە ناو سیاسەت. لە پەرەپێدانی بایولۆژیدا، راستە دوای یەكگرتنی «هێلكە و سپێرم» كۆرپەلە دروست دەبێت و، لە میانەی پەرەپێدانی خانەكانی جەستەی مرۆڤەوە گەشە دەكات، بەڵام ئەوەی شێوە و شێوازی كۆرپەلە ئاراستە دەكات و، پاشان دەبێتە كەسێكی تەواو، ئەوە تەنیا پەرەپێدان و دابەشبوونی خانەكان نییە، بەڵكو ئەوە «كۆدی جینی – Genetic code»یە.\nپەنابردنی فۆكۆیاما بۆ «پەرەپێدانی بایولۆژی و گواستنەوەی بۆ ناو كایەی سیاسی، بۆ ئەوەیە پێمان بڵێت، كە سەركەوتنی پەرەپێدان و سەركەوتنی پرۆسەی بونیادنانی نەتەوە، تەنیا بریتی نییە لە «دروستكردنی دامەزراوە و ئەنجامدانی هەڵبژاردن و بوونی حزبە سیاسییەكان»، بەڵكو سەركەوتنی پەرەپێدان پەیوەستە بەو « كۆدە جینییەی نەتەوە» كە پەرەپێدان و پرۆسەی بونیادنانی نەتەوە ئاراستەی دەكات، هەر ئەمەش هۆكاری ئەوەیە پرۆسەی پەرەپێدان و پرۆسەی بونیادنانی نەتەوە، لە هەندێك نەتەوە سەركەوتوو بووە و لە هەندێكی دیكە شكستی هێناوە.\nلێرەوە ئەگەر موڵەت لە فۆكۆیاما وەربگرین، ئەو «كۆدە جینی»یە، لە پرۆسەی پەرەپێدان و پرۆسەی بونیادنانی نەتەوە، بگوازینەوە بۆ بواری سەربازی و ئەو پرسیارە بورووژێنین، ئایا لەگەڵ سەرهەڵدانی تیرۆریستانی داعش، چ پرسیارێك لە ناوەندەكانی فیكری ستراتیژیەتی بەرگری و ئاسایش هاتەئاراوە؟ بێگومان لەسەر ئاستی هەموو سوپا پێشكەوتووەكانی جیهان بە سوپا گەورەكەی ئەمریكاشەوە، ئەو پرسیارە ئاراستە دەكرا «سوپای ئایندە دەبێت چۆن بێت؟» مەبەست لەم پرسیارەش ئەوە بوو، ئەگەر هێزەكانی ئەمریكا و تەواوی دەوڵەتانی ناتۆ لە «عێراق و ئەفغانستان» لەبەردەم تیرۆریستانی «ئەلقاعیدە» چۆكیان دادابێت و، ناچاربن بیر لە كشانەوەی هێزەكانیان بكەنەوە، باشە دەبێت چۆن مامەڵە لەگەڵ هێزێكی تیرۆریستی هاوشێوەی داعش بكرێت، كە دەیان جار لە تیرۆریستانی ئەلقاعیدە ترسناكترن؟\nئەوانەی چاودێریی ئەو بارودۆخە سەربازییەیان كردبێت، بێگومان دەزانن، كە بیرمەندانی بواری ستراتیژیەتی بەرگری و سەربازی و ژەنەڕاڵە گەورەكانی سوپای ئەمریكا و دەوڵەتانی ناتۆ، بێجگە لە دوو رێگە، رێگەی سێهەمیان لەبەردەمدا نەبوو، كە ئەو دوو رێگایەش بریتی بوون لە:\n1- بیر لەوە بكرێتەوە بە هاوشێوەی سوپا و هێزە سەربازییەكانی دەوڵەتی «كۆلۆمبیا» سەرلەنوێ هێزەكانی خۆیان بۆ شەڕی دژی تیرۆریستانی داعش رێكبخەنەوە، ئەم بژارەیە لەسەر ئەو بنەمایە بوو كە سوپای كۆلۆمبیا، شارەزایە لە شێوازی شەڕكردنی ئەو چەكدارانە كە بازرگانی بە ماددەی هۆشبەر دەكەن و، ئەو چەكدارانەش، یان دەمرن، یان خۆیان نادەن بەدەستەوە، ئەمەش لەبەر ئەوەیە ئەگەر دەستگیر بكرێن، یان لە سێدارە دەدرێن، یان تا لە ژیاندا مابن، دەبێت لە زینداندا بن، بۆیە شێوازی شەڕكردنیان تا راددەیەك لە تیرۆریستانی قاعیدە و داعشەوە نزیك بوو.\n2- بیرمەندانی ستراتیژیەتی سیاسەتی بەرگری و ئاسایش، پێیان وابوو، بە كۆپیكردنەوەی سوپای كۆلۆمبیا «تیرۆریستانی داعش» تێك ناشكێندرێن، لەبەر ئەوەی چەكدارانی ماددە هۆشبەرەكان هێندەی تیرۆریستانی داعش دڕندە نین، لانیكەم ئەوان بەرگری دەكەن، بۆ ئەوەی شتێكیان دەست بكەوێت، بەڵام تیرۆریستانی داعش خۆیان دەتەقێننەوە بۆ ئەوەی قیامەتیان دەست بكەوێت، بۆیە دەبێت بیر لەوە بكرێتەوە كە سوپای ئایندە «رۆبۆت بێت، نەك مرۆڤ».\nبەڵام كاتێك هێزی پێشمەرگەی كوردستان لە ناو گۆڕەپانی شەڕی دژی داعش سەلماند «مرۆڤ، نەك رۆبۆت» ئەگەر ئیرادەیەكی وەك ئیرادەی هێزی پێشمەرگەی هەبێت، دەتوانێت، دڕندەترین تیرۆریست تێك بشكێنێت، كە ئەوانیش تیرۆریستانی داعشن، ئەوا لەم حاڵەتە پرسیار دەبێتە ئەوەی ئەم ئیرادەیەی هێزی پێشمەرگەی كوردستان لە كوێوە سەرچاوەی گرتووە؟\nبۆ وەڵامدانەوەی ئەم پرسیارە، دەبێت پەنا بەرینە ئەو ژینگە شۆڕشگێڕییەی كە پێشمەرگەی تێدا دروست بووە، كە ئەویش ژینگەی شۆڕشگێڕیی بزووتنەوەی رزگاریخوازیی كوردستانە. بەڵام پرسیار لێرەدا ئەوەیە: ئایا «كۆدی جینی» بزووتنەوەی رزگاریخوازیی كوردستان چییە؟ لێرەدا بە چەند خاڵێك ئاماژەی پێ دەكەین:\n1- بزووتنەوەی رزگاریخوازیی كوردستان بە ناچاری و بۆ بەرگریكردن لە شوناس و كەرامەتی گەلێكی چەوساوە و خاك داگیركراو هاتە بوون و دژی هیچ نەتەوە و ئایینێك نییە، بەڵكو بەپێچەوانەوە، بەرگری لە تەواوی نەتەوە و ئایینە جیاوازەكان دەكات.\n2- بزووتنەوەی رزگاریخوازیی كوردستان هەرگیز بڕوای بە تیرۆر و كوشتنی خەڵكی بێ تاوان نەبووە و هەموو كات هەوڵی داوە بە رێگەی دیالۆگ و دانوستاندن كێشەی نێوان خۆی و رژێمە داگیركارەكان چارەسەر بكات.\n3- لەگەڵ ئەوەی سوپای ئەو نەتەوانەی دژایەتی بزووتنەوەی رزگاریخوازیی كوردستان دەكەن و لەسەر خاكی داگیركراوی خۆی شەڕی لەگەڵ دەكەن، بەڵام هەرگیز بزووتنەوەی رزگاریخوازیی كوردستان دوژمنایەتیی نێوان نەتەوەكانی قبووڵ نەكردووە و هەموو كات دەستی تەبایی و برایەتی بۆ درێژ كردوون و، هەوڵیداوە ئەوانیش لەو راستییە تێبگەن، كە ئەو رژێمانەی شەڕ لەگەڵ بزووتنەوەی رزگاریخوازیی كوردستان دەكەن، نەتەوەكەی خۆشیان دەچەوسێننەوە.\n4- بزووتنەوەی رزگاریخوازیی كوردستان، هەرگیز چاوی لە خاكی هیچ نەتەوەیەكی دیكە نەبووە و نەیویستووە هیچ نەتەوەیەكی دیكە بچەوسێنێتەوە، یان خاكەكەی داگیر بكات.\nئەم خەسڵەتانەی بزووتنەوەی رزگاریخوازیی كوردستان ژینگەیەكی شۆڕشگێڕی ئازادی ئەوتۆی دروست كردووە، كە ئیرادەی پێشمەرگە تەنیا بۆ بەرگریكردن لە ئازادی و مرۆڤایەتی بێتە بوون و، هەر ئیرادەیەكیش لە ناو ژینگەیەكی شۆرشگێڕی ئازاد و بۆ بەرگریكردن لە ئازادی و كەرامەتی مرۆڤایەتی بێتە بوون، هیچ هێزێك ناتوانێت چۆكی پێ دابدات، یان رووبەڕووی ببێتەوە.\nئاكامی هەڵبژاردنەكانی ئۆكتۆبەر پێگەی كوردستانی لە پرۆسەی سیاسیی عێراقدا بەهێزتر كرد\nهەڵمەتێكی هەڵبژاردنی هێمن و ئاست بەرز . . . سەركەوتنێكی گەورە بۆ پارتی دیموكراتی كوردستان\nپارتی دیموكراتی كوردستان واتە: كردار، سیمبول، ئازادی، ژیان، پارتێكە بۆ هەمووان\nپەیام و بەرنامەی پارتی دیموكراتی كوردستان بۆ هەڵبژاردنی خولی پێنجەمی ئەنجومەنی نوێنەرانی عێراق\nسەردانێكی گرنگ و پێشوازییەكی گەرمی دۆستانە هەوڵێك بۆ خوێندنەوەی وێنەكانی ڕێوڕەسمی پێشوازییەكە\nپارتی دیموكراتی كوردستان بۆ زەروورەتی پاراستنی-بوون-ی گەل و خاك دامەزراوە\nهەڵمەتێكی هەڵبژاردنی هێمن و ئاست بەرز . . . سەركەوتنێك...\nپارتی دیموكراتی كوردستان واتە: كردار، سیمبول، ئازادی، ژیان،...\nپەیام و بەرنامەی پارتی دیموكراتی كوردستان بۆ هەڵبژاردنی...\nسەردانێكی گرنگ و پێشوازییەكی گەرمی دۆستانە هەوڵێك بۆ خوێندن...\nپارتی دیموكراتی كوردستان بۆ زەروورەتی پاراستنی-بوون-ی گە...


به هۆی چه‌ند ته‌قینه‌وه‌یه‌ک له عێراق 11 که‌س ده‌کوژرێن\nی مانگی حه‌وت ٢١, ٢٠٠٩\nکاربه‌ده‌سـتانی عێراق ده‌ڵێن ڕۆژی سێشه‌ممه له زنجیره‌یه‌ک ته‌قینه‌وه‌دا له به‌غدا و ڕه‌مادی به لایه‌نی که‌م 11 که‌س کوژراون.\nپـۆلیس ده‌ڵێت دوو بۆمب له گه‌ڕه‌کی سه‌دری زۆرینه شیعه له به‌غدا ته‌قیوه‌ته‌وه. له یه‌کێـکیاندا به لایه‌نی که‌م 3 که‌س کوژراون و زیاتر له 30 که‌سیش برینداربوون. کاربه‌ده‌سـتان ده‌ڵێن پـێده‌چێت ته‌قینه‌وه‌که کرێکاری ڕۆژانه‌ی کردبێته ئامانج. له ته‌قینه‌وه‌که‌ی تریشـدا که له ناو بازاڕێـکدا ڕوویدا 4 که‌س کوژران که دووانیان منداڵ بوون، هه‌روه‌ها 30 که‌سی دیکه‌ش له‌و هێرشه‌دا زیانیان پـێـگه‌یشـتووه.\nله گه‌ڕه‌کی دۆره‌ی باشوری به‌غداشدا بۆمبێـک ته‌قیوه‌ته‌وه و بۆته مایه‌ی کوژرانی یه‌ک که‌س و برینداربوونی7 که‌سی دیکه.\nله شـاری ڕه‌مادی ناوه‌ندی پارێزگای ئه‌نبار دوو بۆمب ته‌قیوه‌ته‌وه و به هۆیانه‌وه 3 که‌س کوژراون.\nهه‌روه‌ها پـۆلیسی به‌غدا ده‌ڵێت کاروانی ئۆتۆمبیله‌کانی وه‌زیری سه‌رچاوه ئاویـیه‌کانی عێراق عه‌بدول له‌تیف ڕه‌شید به بۆمبی لاڕێ کراوه‌ته ئامانج. کاربه‌ده‌سـتان ده‌ڵێن 6 هاوڵاتی سڤیل له‌و هێرشه‌دا برینداربوون، به‌ڵام که‌س کاروانی وه‌زیره‌که‌دا پـێوه نه‌بوون.\nسه‌ره‌ڕای ئه‌و ته‌قینه‌وانه ده‌مڕاستی وه‌زاره‌تی ناوخۆی عێراق عه‌بدولکه‌ریم خه‌ڵه‌ف به ده‌نگی ئه‌مریکای گوت هێزه‌کانی عێراق ده‌توانن باری ئاسایشی وڵاته‌که‌یان ڕابگرن به‌بێ یارمه‌تی هێزه شه‌ڕکه‌ره‌کانی ئه‌مریکا، به‌ڵام گوتیشی هێزه‌کانیان پـێویستی به مه‌شق و ڕاهێنانه له‌گه‌ڵ پشـتیوانی لۆجیکستی.


رقی زۆر بە کەڵکی ژیان نایەت – تۆڕی میدیایی خەڵک\n2018/08/04 - 1:08 PM\nخەڵکی هەمیشە پرسیاری ئەوە دەکەن کە بۆ چی ئارام نین ؟ خەڵکی هەمیشە دەپرسن بەبێ هیچ هۆکارێک هەست بە دڵتەنگیەکی زۆر دەکەین !\nلە راستیدا هەندێک لە توێژینەوە زانستیەکان باس لەوە دەکەن کە هەموو مرۆڤێک لە کاتی توڕە بووندا ژمارەیەک لە خانەی مێشکی لە دەست ئەدات، واتا مرۆڤ کاتێک توڕە دەبێت توڕەیی و قەلەقی و نائارامی ڕۆژانە بێ ئەوەی هەستی پێ بکەیت وەکو ئەوە وایە هەوڵی خۆکوشتن بدەیت ، چونکە بەدەستی خۆت دەیان خانەی دەماغت بە هەڵچونێک لە ناو دەبەیت ،\nئێستا کەمێک بیر بکەرەوە بزانە ڕۆژانە تۆ چەند جار توڕە ئەبیت ، واتا ئەوەندە جار هەوڵی خۆکوشتنت داوە چونکە ژمارەی خانەکانی مێشک سنوردارە، واتا مرۆڤ بۆ ئەوەی یارمەتی تەندروستی جەستیەیی خۆی بدات تا ئەتوانێت نابێت توڕە بێت،\nتوڕەییش چەند ڕەگێکی هەیە گەورەترین ڕەگی توڕەیی بریتیە لە (ڕق) ، مرۆڤ بۆ ئەوەی دەرونێکی ئارامی هەبێت دەبێت ڕق لە دەرونیا نەهێڵێت ، هەر ڕق لێبوونەوەیەک لە ئەوانی تر سەرچاوەیە بۆ تووڕەیی ، هەموو توڕەییەک سەرچاوەیە بۆ لە ناو چوونی خۆت ، پێش ئەوەی یارمەتی خەڵک بدەیت دەبێت یارمەتی خۆت بدەیت ، ئوتومبیلێک ئەگەر گێڕ و سوکان و شوفێرێکی باشی نەبێت خۆ ناتوانێت سەرنشینەکانی بەسەلامەتی بگەیەنێت ، مرۆڤێک ئەگەر دەروونێکی ئارامی نەبێت خۆ ناتوانێت یارمەتی هاوڕێ و منداڵ و خێزان و هاوپیشەکانی بدات،\nبودا ڕۆژێک قوتابیەکانی دەبرد بۆ ئەوەی وانەیەکیان فێر بکات بەڵام لە ڕێگا کەوتنە سکاڵای حاڵی خۆیان کە (هەمیشە قەلەق و بێ تاقەتن و بەهیچ جۆرێک هەست بەئارامی ناکەن)\n(گوتاما بودا) یەکی پەتاتەیەکی ڕزیوی خستە گیرفانی قوتابیەکانی ووتی ماوەی هەفتەیەک دەستکاری مەکەن ، دوای هەفتەیەک کە قوتابیەکان هاتنەوە هەموویان کەوتنە گێڕانەوەی ئەو ساتانەی کە پەتاتەی بۆ گەن چۆن نەیهێشتووە ئیسراحەت بکەن ،\nبودا ووتی :- سەیرە مرۆڤ بەرگەی یەک هەفتە لە بۆگەنی پەتاتەیەک ناگرێت ، کەچی ئەو هەموو ساڵە دەتوانێت ڕق لە دەروونیدا بەرامبەر بە کەسێک هەڵگرێت ، سەیرە مرۆڤ بەرگەی بۆگەنی پەتاتەیەک ناگرێت و ناتوانێت لەگەڵیدا بخەوێت کە چی دەیان ساڵ بەرگەی ئەو هەموو بۆگەنیەی ناو ناخی دەگرێت و لە گەڵ خۆیدا دەیگێڕێت و دوای ئارامیش دەکات\nئێوە ناتوانن ئارام بن هەتا بۆ گەنی ڕق لە دەروونتان دەرنەکەن ،\nله راستيدا مرۆڤ قابیلی گۆڕانە ، هەڵە قابیلی چارەسەرە ، ڕق دەکرێت شوێنەکەی بگۆڕێت بۆ خۆشەویستی ،\nئەو کەسەی کە بەردەوام بە دوای ژیانی خەڵکەوەیە ژیانی خۆی لەدەست دەردەچێت ، ئەو کەسەی کە بەردەوام بەدوای خەڵکەوەیە کاتێک نابێت بۆ ئەوەی پشووی تیا بدات ، ئەوەی بەردەوام ڕقی لە خەڵکی ترە خۆی ئەکوژێت ،\n، ئەو کەسەی کە بەردەوام لە (کەمین) و ڕقدا یە بۆ کەسێکی تر ، ئەبێت بەردەوام ئارامی و خەو و خواردنی خۆی لە دەست بدات ، کاتێک ئەزانی مێشکی خۆشی ئەپوکێتەوە ، رق لە دەرونتاندا دەرکەن مۆری کۆتایی لە هیچ کەس و بیرکردنەوەیەک مەدە ، هەمووشتەکان دەگۆڕێن لە راستیدا\n(ئەوەی یەکێک ڕاو بنێت ، خۆشی ناحەسێتەوە) چونکە بەردەوام ئەبێت لە شەڕدا بێت ، مرۆڤ کە بەردەوام لە شەڕدا بوو ، بەردەوام لە نائارامیدا دەبێت.\nنوقتە سەری دێڕ….\nڕقی زۆر بەرامبەر بە هیچ کەسێک لە دەروونتانا هەڵمەگرن تا کەمێک بەکەڵکی خۆتان و ئەم ژیانە بێن\nنامەیەكی كراوە بۆ بەرپرسی حیزبەكان: پەرلەمان لەمەش سوكتر دەكەن\nئایا پەنجا بە پەنجا لەهەرێم ماوە؟\n2018/12/15 - 10:05 AM\nسەرەتا دەمەوێ لەسەر دەستەواژەی پەنجا بە پەنجا هەڵوەستەیەک بکەم، تەمەنی ئەو دەستەواژەیە بۆ دوای پێکهێنانی کابینەی یەکەمی حکومەتی هەرێم دەگەڕێتەوە، دوای هەڵبژاردنەکانی خولی یەکەمی پەرلەمان (کەڕێژەی لەسەداحەوت دیاری کرابو بۆ ئەوەی هەرحزبێک بتوانێ بچێتە پەرلەمان،دەبوایە ئەو ڕێژەیە تێپەڕێنێ )، تەنها پارتی و یەکێتی توانیان ئەو بەربەستە بشکێنن و دەنگەکانیان زۆر نزیک بوون لەیەکەوە بۆیە پەرلەمان کە لە100 ئەندام پێک هاتبوو (جگەلەئەندامانی کۆتاکان) بەشکرا لەنێوان ئەو دوو حزبە هەریەک پەنجا.\nلەسەر هەمان بنەما دەسەڵاتی جێبەجێکردنیش بەشکرا لەنێوان پارتی و یەکێتی، نەک هەر ئەوەندە دادگای تەمیزی هەرێمیش کەبەرزترین دەسەڵاتی دادوەری بو پەنجا پەنجا بەشکرا.\nئەم حاڵەتی دابەشکاریەی سەرجەم دەستگاکانی تەشریعی و جێبەجێکردن و دادوەری لەهەرێم وایکرد شەهید سامی عەبولڕەحمان بە دەستەواژەی فیفتی پێناسی دەسەڵاتی هەرێم بکات، کە تائێستا بەڕاست و هەڵە بۆتەیەکێک لەناسنامە دیارەکانی حکومەتی هەرێم ئەویش فیفتی فیفتی بوو کە لەئێستادا کوردێنراوە و بۆتە پەنجا بە پەنجا.\nفیفتی فیفتی واتای دابەشکردنی وەک یەکی دەسەڵات دێ لەنێوان پارتی و یەکێتی وەمەبەستی ڕەحمەتی سامی عەبدولڕەحمان لەو دەستەواژەیە ئەوە بو کە ئەو دوو حزبە دەسەڵاتیان بۆخۆ یان قۆرخ کردوە و لایەنەکانی تریان کردۆتە دەرەوەی دەسەڵات .\nلەو ڕۆژگارەدا ئۆباڵی زۆربەی نەهامەتیەکان ،دەگەڕێنرایەوە بۆ سیاسەتی فیفتی فیفتی، هەر دەرەنجامی ئەو جۆرە دابەشکردنەش بوو کەپارتی یەکگرتووی کوردستان، کە سامی عەبدولڕەحمان سەرکردایەتی دەکرد هەڵوەشایەوە زۆربەیان چوونە ناوپارتی و هەندێکشیان بوون بەیەکێتی.\nدوای شەڕی ناوخۆو دروست بونی دوو ئیدارەیی فیفتی فیفتی بوو بە دابەشکردنی جوگرافیای کوردستان بۆ دوو دەسەڵاتی وەک یەک هەریەک لەو دو حزبە، دەسەڵاتی ڕەهای بەسەر جوگرافیای خۆیداهەبوو، دوای ڕوخانی ڕژێمی سەدام حسەین هەنگاوی گرنگ بۆ یەکگرتنەوەی ئەو دو ئیدارەیەی کە لەسەر جوگرافیای دابەشکراوی هەرێم دروست ببوو نرا .\nدەرەنجامی هەوڵەکان پێکهێنانی کابینەی پێنجی حکومەتی هەرێمی لێکەوتەوە، بنەمای یەکگرتنەوەی حکومەت هەر هەمان بنەمابو کە کابینەی یەکی لەسەر دامەزرابوو ئەویش فیفتی بە فیفتی بوو .\nلەسەرهەمان بنەماش پۆستی سەرۆکی هەرێم و سەرۆک کۆماری عێراق بۆ هەریەک لە ڕەوانشاد تاڵەبانی و بەڕێز بارزانی تەرخانکران، دواتر ئەم دابەشکاریە ڕێکەوتننامەی ستراتیجی نێوان پارتی و یەکێتی لەساڵی ۲٠٠۷ ی لێ لە دایک بوو .\nڕێکەوتننامەی ستراتیجی نێوان یەکێتی و پارتی بریتی بو لەڕێکەوتننامەی دابەشکردنی وەک یەکی دەسەڵات و داهات لەهەرێم بەسەرجەم دەزگا تەنفیزی و تەشریعی و دادوەری و ڕێکخراوە پیشەیی و مەدەنیەکانەوە بەسەر خۆیاندا.\nهەروەها هەر لەو ڕێکەوتنە پۆستی سەرۆکی هەرێم بۆ بارزانی و سەرۆک کۆمار بۆتاڵەبانی دیاریکران، هەر لەو ڕوانگەیەشەوە بو کە ڕەوانشاد تاڵەبانی سەرکردایەتی هەڵمەتی بانگەشەکردنی پۆستی سەرۆکی هەرێمی بۆ بارزانی کرد لەساڵی ۲٠٠۹ ، هەر هەمان هۆکاریش بوو وایکرد بەڕێز مەسعود بارزانی سووربێ لەسەر دانانەوەی تاڵەبانی بۆخولی دوەمی سەرۆک کۆماری و شەڕی سەختی لەسەربکات.\nئێستا با ئەو پرسیارە بکەین ،کە ئەم فیفتی فیفتیە تاکەی بەردەوام بوە؟ لەڕاستیدا بەچوونی تاڵەبانی بۆ بەغدا و وەرگرتنی پۆستی هەریەک لەسەرۆکی هەرێم و سەرۆکی حکومەت لەلایەن پارتی یەوە ئەو هاوسەنگیە لاسەنگی تێکەوت لەبەرژەوەندی پارتی، بەتایبەت دوای دروست بوونی بزوتنەوەی گۆڕان، ئەگەرچی بەژمارەی پۆست ئەو دووحزبە وەکو یەک بووبن، بەڵام هەمیشە دەسەڵاتی پارتی زۆر زیاتر بوە لەیەکێتی و ئیدی دەتوانین بڵێین لەکابینەی شەشەوە فیفتی فیفتی نەماو ڕۆڵی سەرۆکایەتی هەرێم زۆر زیاتر بو لەبواری دەسەڵاتی جێبەجێکردندا وەک ئەوەی لەکابینەی پێنج دا هەبوو کە ئەوەش ڕۆڵی پارتی زیاتر دەرخست لەیەکێتی لەبوارەکانی سەربازی و پەیوەندیەکانی دەرەوە و دامەزراندنی ئەو پۆستانەی کەمەرسومی هەرێمی یان دەویست.\nکەواتە لەئێستادا بۆ دەگوترێ ئیتر کاتی فیفتی فیفتی نەماوە، کە لەکاتێکدا لەسەر زەمینی واقیع لەو کاتەی یەکێتی بەغدای هەڵبژارد بەرانبەر هەولێر ئیدی فیفتی فیفتی کۆتایی هاتوە بەقازانجی پارتی ئەمەش بەویستی بڕیار بەدەستانی یەکێتی خۆی بوە کە پۆستی سەرۆک کۆماری عێراقیان لا گرنگتربوە لەدەسەڵاتی هەرێم ،ئیتر چەند ئەم هەڵبژاردنە ڕاست و دروست بوە یان لەقازانجی یەکێتی و جەماوەرەکەی بوە ئەوە قسەی ئەم وتارەنیە.


ئاڵای کوردستان ڕەمزی هەرمانی نەتەوەی کوردە! ئاریتما محەممەدی – Giareng\nئاڵای کوردستان ڕەمزی هەرمانی نەتەوەی کوردە! ئاریتما محەممەدی\nلە سێ شه‌ممه - 17 12 2013


تشرینی یه‌كه‌م 2012 – www.facebook.com/sekoy.anarkistan ***** sekoy-anarkistani-kurdiy-zman@riseup.net\n27/10/2012 28/10/2012 Anarchistan ئەنارکیستان\nدوێنێ دادگەی ئیتالی سزای ٤ ساڵ زیندانی و لێسەندنەوەی مافی گرتنه‌ده‌ستی بەرێوەبەریی ده‌وڵه‌ت بۆ ماوه‌ی ٥ ساڵ و دانی ١٠ ملیۆن یورۆی وەك باجی كارەكانی، بۆ ‘سیلڤۆ بێرلێسکۆنی’ کۆنه سه‌رۆكشالیارانی ئیتالیا، ده‌رکرد. گه‌ر ڕوکه‌شانه ته‌ماشای ئه‌م ڕوداوه بکرێیت، ئەوا ده‌بێته ده‌نگۆ و پیاهه‌ڵدانێکی زۆر بۆ “سه‌روه‌رێتی یاسا” له کۆمه‌ڵگه‌ی سڤیلی و له سایەی فەرمانڕەوایی لیبراڵیدا. بێگومان ئه‌م به‌یت و بالۆره‌یه نه‌ک هه‌ر له کوردستاندا، به‌ڵکو ڕه‌نگه له هه‌موو ئه‌و شوێنانه‌ی که خه‌و به هه‌بوونی میرایەتی لیبراڵ و ” کۆمه‌ڵگه‌ی سڤیلی” یه‌وه ده‌بینن، هه‌بێت. هه‌ر به‌وه‌شه‌وه ناوه‌ستن و پێمانده‌ڵێن ئه‌وه‌یه یاسا، که ” پاشایه‌ک و گه‌دایه‌ك” له سایه‌ییدا وه‌ک یه‌کن!!!!.\nبه‌ڵام گه‌ر تۆزێک به‌وردی ته‌ماشای بکرێت، ئه‌وا باش ئەوە ده‌بینرێت، که یاسایه‌ک بۆ بێرڵێسکۆنی و هاوه‌ڵان و هاوچینه‌کانی ھەیە و یاسایه‌کی دیکه‌ش بۆ كەسەكانی دەرەوەی ئەو بازنەیە، ھەیە. ‘بێرلێسکۆنی’ له‌سه‌ر ساخته‌کردن له باجداندا ئه‌م سزایه دراوه، له‌کاتێکدا كە …\nیه‌که‌م: ئه‌و به‌درێژایی ته‌مه‌نی هه‌ر خه‌ریکی ساخته‌کردن بووه، تاکو لەو ڕیگەیەوە توانیوێتی ببێته ئه‌و کابرا هه‌ره ده‌وڵه‌مه‌نده‌ی که ئێستا هه‌یه، ئه‌مه بێجگه له‌وه‌ی که ٦ ساڵ زیاتره ئه‌م پرسه له ئارادایه، به‌ڵام دوایانخست تاکو ته‌مه‌نی تاوانبار بگاتە سەروو ٧٠ ساڵ.\nدووهه‌م : له‌م ساڵانه‌ی پێشتردا به‌لگه‌ی زۆر هه‌بوو، که ئه‌و لەتەك كیژێكی تەمەن ١٧ ساڵدا ‘که‌ریمه’ که ناوه ئه‌وروپییه‌که‌ی ”ڕوبی”یه و لە میدیادا له‌به‌ر جوانییه‌که‌ی ناوی “دڵ دزی” لێنراوه، به پاره ڕایبواردووه. ده‌بووایه له‌سه‌ر ئه‌مه حوکمیان بدایه، که ئەگه‌ر که‌سێکی ئاسایی بووایه، ئەوا ئێستا ده‌مێک بوو، لەسەر ئەوە له زیندان توندکرابوو و ڕه‌نگه ناویشی به ” منداڵباز” ده‌رکردایه.\nسێهه‌م: ئه‌و نه‌ک هه‌ر سامانه‌که‌ی به خوێنمژینی خه‌ڵکی په‌یداکردووه، لەوەش زیاتر به هه‌زاره‌ها کرێکار و کارمه‌ندیشی بێکار کردووه. ئه‌مه بێجگه له‌وه‌ی که بارودۆخی ژیانی خه‌ڵکی له ئیتالیادا له سه‌رده‌می فه‌رمانڕه‌وایی خۆیدا زۆر به‌ره‌و خراپی بردووە. با هه‌ر واز له‌وه بھێنین، که هاوڕێی نزیکی ‘تۆنی بله‌یه‌ر’ی کۆنه سه‌رۆكشالیارانی بریتانی بوو و هه‌روه‌ها له داگیرکردنی عێراقیشدا هاوپه‌یمانیشی بوو، به‌واتایه‌کی دیكە ده‌ستی به خوێنی هه‌زاره‌ها خه‌ڵکی هه‌ژار له عێراقیش و ئه‌فگانستانیش سووره. ئه‌ی بۆ له‌سه‌ر ئه‌مانه نه‌كێشرایە دادگە ؟!!! خۆ ئەگه‌ر سه‌رۆكکۆماری یا سه‌رۆكشالیارانی وڵاتێکی ئه‌فه‌ریكی یا سەرۆكی وڵاتێكی سەر بە بلۆكی ڕوسیای جاران بووایه، ئەوا ئێستاكە دەمێك بوو كێشرابووە داداگەی ‘لاھای’ !!!!!\nئایه بێرلیسکۆنی زیندانی ده‌کرێت؟\nبێگومان نه‌خێر، له‌به‌رئەوەی …\nیه‌که‌م : پرۆسێسەكەیان ڕاگرت تاوەكو تەمەنی بووە ٧٦ ساڵ، كە به‌پێی یاسای ئەو وڵاتە بۆ ئه‌و و بۆ پیاوانی وه‌کو ئه‌و، که تەمنیان گه‌یشته سه‌روو ٧٠، ئیتر “یاسا”ی سزای زیندانیكردن نایانگرێتەوە، ئه‌مه بێجگه له‌وه‌ی سزای چوار ساڵ زیندانییه‌که‌یان بۆ کردووه به ته‌نها یەك ساڵ.\nدووهه‌م: ئەگه‌ر خه‌ڵکی جارێك جارێك مافی داوای پێداچوونەوەی بڕیارەكەی هه‌بێت، ئەوا ئه‌و لەبەرئه‌وه‌ی كە ئه‌و پیاوێكی دەسەڵاتداربووە و ناودار و دەوڵەمەندە، ئه‌و دوو جار مافی داوای پێداچوونەوەی بڕیاری دادگەی هه‌یه. سێهه‌م: ئه‌و ئه‌وه‌نده پاره‌ی هه‌یه، که ئەگه‌ر پێویست بکات، ئەوا ده‌توانێت باشترین پارێزه‌ر و یاساناس له جیهاندا بگرێت، ئه‌وانیش له یاسادا کون و كەلەبەرێکی بۆ ده‌دۆزنه‌وه، که له‌م سه‌ره‌وه به تاوانباری پیابکه‌ن و له‌و سه‌ره‌وه به پاك و بێگه‌ردی بێته‌ده‌ره‌وه.\nچوارهه‌م : له بریانیادا که له ساڵی ٢٠٠٨ و دواترەوە، گه‌لێك له شالیاره‌کان و ئه‌ندامه‌کانی پاڕله‌مان گه‌نده‌ڵییان کردبوو، له یه‌کێك له‌و کێشانه‌دا له‌وکاته‌دا سه‌لمێنرا، که ‘بێرلیسکۆنی ‘ به‌رتیلی به پارێزه‌رێکی ، یاساناسێکی ، بەناوبانگ داوه، که ده‌بوایه له‌سه‌ر ئه‌وە، ئەگه‌ر سزاش نه‌درایه، دەبوو ده‌ستی له کاره‌که‌ی بکێشایه‌ته‌وه. ئه‌ی ئه‌وە بۆ ڕووینه‌دا؟!!\nپێنجهه‌م: یه‌کێك له سزاکانی ئەوەیە، كە بۆ ماوه‌ی ٥ ساڵ بۆی نییە کاروباری ده‌وڵه‌تی ب‌گرێته ده‌ست. بەڵام ئەو بەخۆی له مانگی نۆڤەمبەری ساڵی ٢٠١١دا که ده‌ستی له کار کێشاوەته‌وه، بەخۆی وتی ئیتر نایه‌وێت نه‌خۆی هه‌ڵبژێرێته‌وه و نه کاروباری دیكەی ده‌وڵه‌تیش بگرێته ده‌ست. بێجگە لە هه‌موو ئه‌مانه‌ش، کابرا ئێستاكە تەمەنی ٧٦ ساڵه و ملیاردلێ‌ره و ئیتر چی له‌م سه‌رئێشه‌یه داوه.\nئا ئه‌مه‌یه گه‌مه‌ی یاسایی، كە نه‌ك هه‌ر گاڵته‌کردنە بە ڕای گشتی به‌ناوی یه‌کسانی و چه‌سپاندنی یاساوه، به‌ڵکو ئه‌وه سوکایه‌تیکردنه به خه‌ڵکی ئیتالیا و به‌هه‌رکه‌سێكیش كە باوه‌ری به‌وه هه‌بێت، که له ” کۆمه‌ڵگه‌ی سڤیلی” و له‌سایەی “میرایەتی لیبراڵ”دا هه‌موو که‌س له به‌رده‌م یاسادا یه‌کاسانه .\n21/10/2012 21/10/2012 Anarchistan ئەنارکیستان\nھەڤپەیڤینی سەكۆی ئەناركیستانی كوردستان لەتەك ھاوڕێ زاھیر باھیر، یەكێك لە چالاكانی گروپی ھاوپشتی ھارینگەی / 5\n– ئەی پرسی ئابوونەی ئەندامەتی و لایەنی دارایی گروپەكەتان كێ دابینی دەكات و كێ پشتیوانی داراییتان دەكات؟\nدارایی گروپه‌که‌مان پاره‌یه‌کی زۆر نییه، چونکه بۆ ئەم مەبەستە ته‌نها پشت بە كۆمەكی ھاورێیانی بەشداربووی گروپه‌که خۆی دەبەسترێت، که ئه‌وه‌ش خۆبه‌خشانه‌یه ، له‌به‌رئه‌وه‌ی گروپه‌که‌ی ئێمه له کەسانی بێکار و پەككەوتە و کرێکار و خانه‌نشینکرا و پێکهاتووه، هه‌ر بۆیه‌ش چاوه‌ڕوانی ئه‌وه ناکرێت، که كەسەكان به‌بڕێکی گه‌وره كۆمەك بكەن و نه به خولی یا به ڕێکوپێکی ئه‌و كۆمەكە بدەن، كەسی وا هه‌یه، که هه‌ر هیچ نادات یا مانگانه بڕێکی زۆر زۆر که‌م ده‌دات. له‌راس‌تیشدا ئێمه خه‌رجیمان ئه‌وه‌نده زۆر نییه، بێجگه له خەرجی ده‌کردنی ڕۆژنامه‌که‌مان و فۆتۆکۆپیکردنی راگەیاندن و بڵاوكراوەگەلێکی زۆر و مانگانه و پۆست كردنیان بۆ كەسانی سه‌ر به‌گروپه‌که یا جاروبار به‌شداریكردن له یارمه‌تیدانی کرێکارانی مانگرتوودا و هه‌روه‌ها كۆمەككردنی گروپه پایەیی و بچووکه‌کانی دیكە ( Sub-groups)، خەرجێكی ئاوامان نییە. که‌م ڕێده‌که‌وێت، که پاره به‌گرتنی هۆڵ بده‌ین، چونکه خۆمان ئۆفیسێکی یه‌ک ژوریمان هه‌یه هه‌روه‌ها دەزگەی فۆتۆکۆپیمان بۆ کۆپیکردنی ژماره‌یه‌کی که‌م له شتی زۆر پێویست هه‌یه، بۆ کۆبوونه‌وه‌کانیشمان ھۆڵیكی گه‌وره‌ی یه‌کێک له کۆمۆنێتییه‌کان به‌کارده‌هێنێن، که ئه‌ویش به خۆڕاییە. گه‌ر زۆر پێویستمان به دابینکردنی پاره بێت، ئه‌وا یا به دروستکردنی خوانێک یا ڕێکخستنی پارتییه‌ک که‌مپه‌ینی كۆمەككۆكردنەو‌ە بەرپادەكەین یا خود به‌داواکردن له یه‌کێک له سەندیكا ڕادیكاڵەكان.\nباشە ئاوای دابنێین، كە بەو جۆرە توانیتان ھەموو داخوازییەكانی خەڵك لە دابینكردنی خانوو، كار، كرێ و موچەی باش، گواستەوە و خزمەتگوازی گشتی و ..تد بسەپێنن، ئەی پاش ئەوە چی، ئایا گروپەكەتان دەمێنێت یا بەرنامەیەكی دیكەی لەپێش ھەیە، كە بەردەوامی بە مانەوەی خۆی بدات؟\nگروپه‌که‌ی ئێمه گروپێکی کۆنه و تا ئێستاش و دواتریش زه‌مینه‌ی بوون و مانه‌وه‌ی خۆی هه‌یه، له ماوه‌ی ئه‌م 21 ساڵه‌دا گه‌لێک کاری بەرچاوی کردوون، داخوازیییه‌کان و کاره‌کانی به‌پێی گۆڕینی بارودۆخه‌که گوڕاون و له گۆڕاندان. له پێکهاته‌ی ئه‌م جۆرە گرپانە و دروستکردنیاندا، دوو شت ڕه‌چاو ده‌کرێن: یه‌که‌میان، ئه‌و ئه‌رک و ئامانجه بنه‌ڕه‌تییه، که گروپه‌که وه‌کو مانیفێستێک به‌خۆیه‌وه گرتووه، من له وه‌ڵامی پرسیاری یه‌که‌مدا به کورتی باسم کرد، که ئێمه ده‌زانین ئه‌وه له ئاینده‌دا دێته‌دی، به‌ڵام به‌بێ تێكۆشان بۆی چ له ڕابوردوو چ له ئێستا و چ لە داهاتووشدا، ئه‌و ئامانجه گه‌وره‌یه نایێته‌دی، ئەوەش هه‌ڵوه‌شاندنه‌وه‌ی سیسته‌می کاریکرێگرتە و سەروەری چینایەتییە بە جێگرتنه‌وەیەتی به‌سیستەمی خۆبەرێوەربەرایەتی ناچینایه‌تی، کۆمه‌ڵگه‌یه‌کی ئه‌نارکی (ئازادیخوازانەی سۆشیالیستی). به‌بۆچوونی ئێمه دروستکردنی ئه‌م جۆره گروپانه ده‌سته‌به‌ری مسۆگەرکردنی ئه‌و شۆڕشه‌یه، که له بنی کۆمه‌ڵگه‌وه ده‌ستپێده‌کات و هه‌تا پاکۆی ھەموو داموده‌سگه و که‌له‌پور و که‌ڵچه‌ری سیسته‌می ھەنووكەیی و ده‌سه‌ڵاته‌که‌ی، که له شێوه‌ی ده‌وڵه‌ت و دەزگە ئایینییەكان و کۆمپانیا گه‌وره‌کان و ده‌سگه دراوییه‌کاندایه، نه‌دات، سەرھەڵدانی و پێویستی بوونی ئەم گروپانە ھەر دەمینێت و هه‌ر ئه‌م شێوه بزووتن و خەباتکردنه‌شه كە له بوژاندنه‌وه‌ی بیرۆکراتییه‌ت و  دروسکردنه‌وه‌ی ده‌سه‌ڵات، دوورمان ده‌خاته‌وه. دووهه‌میش، ئه‌و داخوازییانه‌ی که هه‌ن، هه‌وڵیان له پێناو سەپاندنیاندا ده‌درێت، نکوڵییان لێناکرێت، كە بریتین لە سەندنەوەی بڕیار و جێبەجێكردن لە دەسەڵاتداران و پاشەكشێپێكردن و ناچاكردنی دەسەڵات و كۆمپانییەكان بە چاكسازیی، ئەمە لە ڕیفۆرمیزمی میانجیگەرانەی پارت و ڕێکخراوه ڕامیارییه‌کان و سەندیكا ناسەربەخۆكان جیاوازە، که تەنیا پاگەندەی سەردەی ھەڵبژارندەكانە و لەباشترین باردا شتێکی زۆر که‌می لێ بەدەستده‌هێنن.\nھەروەھا ئامانج و داخوازییەكانی گروپە خۆجێییەكان له‌ژێر فشاری خه‌ڵکدا و به‌هۆی چالاکی ڕاسته‌وخۆوه و پشتنه‌به‌ستن بەخۆ و متمانەنه‌بوون به هیچ ڕامیارێک و هیچ پارتێکی ڕامیاریی بەدەستدەھێنرێن. هه‌میشه‌ش ئه‌و ڕاستییه لە كار و چالاكی گروپەكاندا دووباره ده‌کرێته‌وه، گه‌رچی خه‌ڵکی خۆشی ئه‌وه ده‌زانێت و به ئه‌زمونی خۆی له ژیانیدا ئه‌وه‌ی بۆ ده‌رکه‌وتووه، که ڕامیارییه‌کان و پارته‌کانیان شه‌یدای ده‌سه‌ڵات و سەرمایەن، نه‌ک دۆستی جەماوەرێك كە بەناویانەوە دەسەڵات دەكەن و دەنگیان پێدەدەن.\nئێمه وه‌کو له‌سه‌ره‌وه وتم، به‌رنامه‌یه‌کی سه‌ره‌کیمان هه‌یه، به‌ڵام بەبێ له‌کارکردن له‌سه‌ر داخوازییه‌کانی ڕۆژانه‌ی خه‌ڵکی و ھاوپشتیکردنیان له ناڕه‌زایی و خۆپیشاندان و مانگرتن و ناڕەزایەتییه‌کانیاندا ، ئەستەمه ئامانجه سه‌ره‌کییه‌که‌ی ئه‌و به‌رنامه‌یه بێته دی. بەبۆچوونی ئێمه شۆڕش له ساتێكی دیاریكراودا به‌رپا نابێت، به فه‌رمان و ئامۆژگاری هیچ که‌س و لایه‌نێک ڕوونادات و کارێکی کوتوپڕی و ڕووداوێك نییە، ته‌نها له مێشکی ڕامیارەکان و پارته‌کانیاندا ئه‌مه هه‌یه، چونکه ئه‌وان به گرتنه‌ده‌ستی ده‌سه‌ڵات و سه‌پاندنی خۆیان و ڕامیارییه‌کانیان، واده‌زانن شۆڕشیانکردووه، له راستیشدا بۆ ئه‌وان، شۆڕش گۆڕینی دەموچاوی سەروەرەكانە.\nلێرەدا نامه‌وێت قسه‌کانم دووباره بکه‌مه‌وه، چونکه پێشتر باسم له‌وه کرد‌ووه، که ئێمه چۆن هه‌وڵده‌ده‌ین، بۆ ئەوەی ئه‌م جۆره خه‌بات و تێکۆشانه فراوانتر بکرێت و ئه‌زموونه‌کان چۆن ئاڵووێریان پێبکرێت.\n– لەم دوایانەدا لە كوردستان گروپێك بەناوی (لێژنەی بەرگریكردن لە بەرژەوەندەییە گشتییەكان) خۆی ڕاگەیاندووە و پاگەندەی ئەوە دەكەن، كە ئەوانیش پەیڕەوی خەباتی راستەوخۆ و دێمۆكراتی ڕاستەوخۆ دەكەن، تا چەندێك شێوەی كار و چالاكی ئەو گروپە لە شێوەی كار و چالاكی گروپەكەی ئێوەوە نزیكە، ئایا وەك كوردزمانێكی گروپەكەتان ھیچ ھەوڵت داوە پەیوەندی لەتەك ئەو گروپەی كوردستاندا ببەستیت ؟\nمنیش ئه‌و هه‌واڵه‌م بیست و یه‌کسه‌ریش له فه‌یسبووکدا پەیامی ده‌ستخۆشی و ئاماده‌بوونی خۆم بۆ کۆمه‌کپێکردنیان لەڕێگەی هاوڕێیه‌کیانه‌وه بۆ گروپەكە نارد، کە پێموایه ئەو یه‌کێکه له دروستکه‌رانی ئه‌و گروپه. ( له‌به‌رئه‌وه‌ی گۆڕینه‌وه‌ی مه‌سیجه‌کان ته‌نها له نێوانی من و ئه‌و هاوڕێیه‌دا بووه وه‌کو شتێکی شه‌خسی، نامه‌وێت ناوی ئه‌و هاوڕێیه بهێنم) دوو ڕۆژ دوای ئه‌وه‌ش لە ڕێگەی ئیمەیلەوە پەیامێكی دوورودرێژم هه‌ر بۆ ئه‌و هاوڕێیه ، که سه‌رتاپای باسکردنی ئه‌زموونی خۆم بوو له‌م وڵاته‌دا، که ماوه‌یه‌کی زۆره من له‌نێو گروپه لۆکاڵییه‌کاندا چالاکانه هه‌ڵده‌سوڕێم. هه‌ڵبه‌ته پەیامەکه‌ی من دوور بوو له ئامۆژگاری و پلاندانان بۆیان. به‌ڵام به‌داخه‌وه ئه‌وان وه‌ڵامێکیان نه به‌باش و نه به‌خراپ نه‌دامه‌وه.\nڕه‌نگه من له‌م دووره‌وه نه‌توانم هه‌ڵسه‌نگاندنێکی دروست و ڕەوا بۆ ئه‌وان بکه‌م، به‌ڵام که ته‌ماشای فه‌یسبووک ده‌که‌م، جاری وا هه‌یه ئه‌وان هه‌ندێک شت ده‌ڵێن، ناڵێم جیاوازه، به‌ڵام لەتەك هێڵه بنه‌ڕه‌تییه‌کان که له له‌سه‌ره‌تادا دایان ڕشتبوون، نایه‌نه‌وه. له‌به‌ر ئه‌وه‌ی که دوورم لێیان و هه‌ر وه‌کو وتیشم وه‌ڵامی پەیامەكەیان نه‌دایه‌وه، بۆیه ناتوانم بزانم ئایا ئه‌وان چه‌ندێک له شێوازی كاركردنی گروپه‌که‌ی ئێمه‌وه نزیکن. هه‌ر که‌سێک ئه‌م دیمانه‌یه ببینێت و له‌وانیش نزیک بێت، به دڵنیاییه‌وه خاڵی ناوکۆیی یا دووری و نزیکیمان ده‌زانێت.\nراستت دەوێت، من نایشارمەوە، زۆر حه‌ز ده‌که‌م په‌یوه‌ندیم لەتەكیاندا هه‌بێت و له‌نزیکه‌وه بیانناسم کۆمه‌کیشیان پێبکه‌م ، به‌ڵام له‌وه ده‌کات ئه‌وان له ئێستادا ئه‌مه به هه‌لێک، یا به پێویستی نه‌زانن .\nبەڵام لەبارەی ‘خه‌باتی ڕاسته‌وخۆ’وە، حه‌ز ده‌که‌م ئه‌وه بڵێم، پاش پەیامەكەم بۆ گروپەكە، له‌بارەی چالاکییه‌کیانەوە كورتە پەیامێكی دیكەم هه‌ر بۆ ئه‌و هاوڕێیه، نارد، ئه‌و له وه‌ڵامدا ئه‌مه‌ی بۆ من نووسی بوو\nئەوەی تۆ باسی ئەكەی جیاوازە لەگەل كارەكانی ئێمە. چالاكی راستەوخۆ رەوتێكی حزبی دیاریكراوە، بەڵام ئێمە دەستپێشخەری هاوڵاتیانین لەدەرەوەی حزبە دەسەڵاتدارو ئۆپۆزیتسیونەكانی ناو پەرلەمان و كارو چالاكییەكانمان لەپێناو دەسەڵات، پلەوپایە و ناوداری نییە. ئێمە تەنها بەشێوەی ئاشتی و مەدەنی فشار دەخەینە سەر حكومەت بۆ بەدەستهێنانی داخوازییەكان و سوودیش لە سەرپێچی مەدەنی وەردەگرین. ئێمە نە بەرپرس و نە نووسینگە و نە پرەنسیپی ئەندام وەرگرتن و دەركردنمان هەیە و نە ئیمزا و قسەكەر. هەندێجار 6كەسین و هەندێ جار 30كەس و كراوەین بۆ هەمووان و حزبەكانیش دەتوانن بەشداری كۆبوونەوەكان ببن و ناشمانەوێ زۆر ببین.. پاش چالاكییەكان دەبینەوە بە هاوڵاتی ئاسایی.\nئەم جۆرە خۆرێكخستنە هیچ پەیوەندی بە رەوتی(دایریكت ئەكتسیون)و ئەناشیزمەوە نییە خودی(دایرێكت ئەكشن) رەوتێكی حزبییە و مێژووی خۆی هەیە. ئێمە وەك دەستپێشخەری هاوڵاتیان شێوازی چاكییەكانمان راستەوخۆیە نەك بیروبۆچوونی رەوتە حزبییەكە.\nله ڕاستیدا ئه‌مه‌ی ئه‌م هاوڕێیه، سەری لە من و ڕه‌نگه خه‌ڵکی دیكەشی تێكدابێت، چونکه ئه‌وه‌نده‌ی من بزانم خەباتی ڕاسته‌وخۆ (direct action) کاری ناپارتییانه‌یه و کارێکی هه‌ره‌وه‌زیانه‌یه، واتە كارێك لە دەرەوەی بڕیاردانی دەسەڵات و پارت و سەندیكا زەردەكان و كتوپڕ و لەسەر بڕیاری جەماوەر، بەبێ ڕەزامەندی و مۆڵەتی یاسایی، ئیتر چ لە مانگرتن بێت لە شوێنی كار یا خۆپیشاندانی شارەوانییەك بێت. سه‌رچاوه‌ی ئه‌م چالاکییه‌ش ده‌گه‌ڕێته‌وه بۆ زۆر زیاتر له چه‌ر‌خێک له‌مه‌وبه‌ر، که له‌لایه‌ن ئەناركیسته‌کانی ئه‌و سه‌رده‌مه‌وه په‌یڕه‌و ده‌کرا. کاری پارتییانه به‌تایبه‌تی له کوردستان و عێراق و وڵاتانی وه‌ک ئه‌واندا، چالاکی ڕاسته‌وخۆ نییه، به‌ڵکو تیرۆرکردن و شه‌ڕە پەڕۆ و جه‌نگ و به‌کارهێنانی توندوتیژییە و له باری ئارامیشیاندا، که‌مپه‌ینه بۆ چوونه په‌ڕله‌مانه‌وه. پارتەكان هه‌میشه نه‌فره‌ت له ‘خەباتی ڕاسته‌خۆ’ ده‌که‌ن، چونکه لەژێر كۆنترۆڵی خۆیان و لە سنووری بڕیاری خۆیاندا ئه‌نجام نادرێت و ناتوانن کۆنترۆڵی چالاکییه‌کان بکه‌ن و به‌و ئاراسته‌ی که خۆیان ده‌یانه‌وێت، بەلاڕێدا بیانبه‌ن. چالاكی ڕاسته‌وخۆ کارێکی جه‌ماوه‌رییانه‌یه، له هه‌ر شوێنێکیش بزووتنه‌وه‌ی جه‌ماوه‌ری به‌هێز بێت، پارتایە‌تی و بزووتنه‌وه‌ی رامیاریی بێهێزه و لە ھەر جێیەكیش پارتەكان و بزووتنەوەی رامیاریی بەھێز بن و یاسا سەروەربێت، ئەوا خەباتی سەربەخۆی جەماوەریی چین و توێژە چەوساوەكان لاواز دەبێت.\nوێرای ئەوەی كە من ده‌زانم ئه‌و هاوڕێیه شاره‌زاییه‌کی زۆرباشی له‌سه‌ر بزوتنه‌وه کرێکارییه‌کان و جه‌ماوه‌رییه‌کان هه‌یه و هه‌روه‌ها زانیارییه‌کی باشیشی سه‌باره‌ت به ئه‌وروپا له کۆن و نوێدا هه‌یه، باش ده‌یزانی، که له ساڵانی نه‌وه‌ده‌کان و دواتریش تا ئێستا ‘چالاكی ڕاسته‌وخۆ’ به‌رده‌وام بووه و هیچ سیمایه‌کی پارتبیانه‌ی نەبووە و وه‌رنه‌گرتوه، چه‌ند نموونه‌یه‌کی که‌م لێره‌دا: ئه‌وه‌ی که له شاری Seattle دا ڕویدا، ئه‌وه‌ی که له ئه‌وروپادا کراوه و به‌رده‌وامیش ده‌کرێت، به‌ناوی که‌مپه‌ینی به‌ده‌ستهێنانه‌وه یا وه‌رگرتنه‌وه‌ی شه‌قامه‌کان، Reclaim Streets ، ئه‌وه‌ی وۆڵستریت، ئه‌وه‌ی له‌نده‌ن (LSX Occupation) ، که‌مپه‌ینه‌کانی دیكەی بریتانیا دژی کۆمپانییه‌کان و فرۆشگە و سۆپەرماركێتە گه‌وره‌کان که باجیان نه‌دابوو، ئه‌مه بێجگه له که‌مپه‌ینی UKuncut و Anti Fuel Poverity ئه‌وانه‌ی ساڵی پار له ئیتالیا و ئیسپانیا و پورتوگال و یۆنان و ئسرائیلی سێبته‌مبه‌ری ساڵی پار که 350 هه‌زار که‌س بۆ چه‌ند هه‌فته‌یه‌ک ناڕه‌زایەتییان ده‌ربڕی و شوێنه گشتییه‌کانیان داگیر کرد و ئه‌وانه‌ی که دژی G7 و G20 گه‌لێکی دیكەی له‌مانه .\nدواقسه‌م سه‌باره‌ت به‌و گروپه، سەرەرای ئه‌وانه‌ی سه‌ره‌وه‌ش، من ڕام وایه، که ئه‌وه‌ی ده‌کرێت کارێکی باشه، ئه‌وه‌نده‌ی خۆی له پارتە‌کان به‌دوور بگرێت و داخوازییه‌کانیان نه‌که‌ن به داخوازییه‌کی ڕامیارییانه، لای من ئه‌مان چه‌نده‌ها میل له‌پێش گۆڕانه‌وه‌ن و ده‌توانن بزوتنه‌وه‌که‌شیان له‌ناوچه‌ی خانه‌قین ده‌رکه‌ن و بیکه‌نه سه‌رانسه‌ری و له ده‌ره‌وەی کوردوستانیش من دڵنیام خه‌ڵکی ئاماده‌یه کۆمه‌کیان پێبکات. کۆمه‌ک پێکردنیان و هاوپشتیکردنیان به‌بێ هیچ به‌ندومه‌رجێک به ئه‌رکی سه‌رشانی ھەموو سۆشیالیستەكان و ئازادیخوازان و ئەناركیسته‌کان ده‌زانم.\nدوا پرسیار، لەبەرامبەر ئەو ھەوڵانەی كە لە كوردستان ھەن، لەوانە ڕێكخراوە (NGO)، بزووتنەوەی گۆران، لێژنەی خستنەڕووی داخوازییەكانی جەماوەر؟\nله وه‌ڵامی ئه‌م پرسیاره‌دا ، من له وه‌ڵامه‌کانی پێشترمدا، ئاماژه‌م پێکردوه، به‌ڵام بەكورتی دەڵێم ئەوەی كە پێیدەگوترێت ڕێكخراوە مه‌ده‌نییه‌کان له ڕێخكراوه جەماوەریی و كۆمەڵایەتییە سەربەخۆکان جیاوازن. ئه‌وان جۆرێكی دیكەن لە ڕێكخراوەی كارتۆنی و دۆستی دەسەڵات، بەڵام وەك پرۆژەی دەوڵەتێک و ده‌سه‌ڵاتێک نا، بەڵكو وەك پرۆژەی ناوەندە جیهانییەكان، بەمەبەستی دەستەمۆكردنی بزووتنەوە كۆمەڵایەتییە سەربەخۆییەكان، كە وەك كاردانەوە بەرامبەر كاركرد و نەهامەتییەكانی بازاڕی ئازاد و دەسەڵاتە پارێزەرەكانی، سەر هەڵدەدەن. ڕێكخراوە بەناو مەدەنییەكان لە هەر كوێیەك بن، یەك ئامانجیان هەیە، زەمینەسازی بۆ كۆنترۆڵی بزووتنەوە ناڕەزاییەكان لەلایەن دەسەڵات و ئۆپۆزسێونە فەرمییەكانەوە، دەكەن. ئەم شتە لە ئەمەریكاوە تا كوردستان هەر یەك شتە و یەك ئامانج لە پشتییەوە خۆی مەلاسداوە.\nسه‌باره‌ت به بزوتنه‌وه‌ی گۆڕان و لیستی گۆڕان،  من تا ئێستا چه‌ند وتارێکم له سه‌ریان نووسیوه و له ڕۆژنامه‌ی هاوڵاتی و زیاتر له 20 ماڵپه‌ڕی کوردی دا بڵاو بوونه‌ته‌وه. ته‌نها ئه‌وه‌نده ده‌ڵێم بزوتنه‌وه‌ی گۆڕان بزوتنه‌وه‌یه‌کی کۆنه‌په‌رستانه‌ی ڕێگره له‌به‌رده‌م بزووتنه‌وه‌ی جه‌ماوه‌ریدا، به هۆی هه‌بوونی میدیایه‌کی به‌هێز و پاره‌یه‌کی مشه و خه‌ڵکێکی ناسراوی کۆنی سه‌ر به بزووتنه‌وه‌ی کوردایه‌تی و ده‌هۆڵلێدانی ڕۆشنبیرانی لیبراڵ و پاگه‌نده‌ی ئه‌و خه‌ڵکانه‌ی که له‌م وڵاتانه‌وه ڕۆیشتوونه‌ته‌وه، قۆرخ و کۆنترۆڵی ناڕه‌زایەتییه‌کانی خه‌ڵکی کوردستانی کردووه. هه‌ندێک لەوانەی که له میدیاکه‌ی گۆڕاندا باس له کۆمه‌ڵگه‌ی مه‌ده‌نی و حکومه‌تی دیمۆکراتی و سیاسه‌تی لیبراڵ و سه‌روه‌ری یاسا و ڕه‌فاهییه‌تی ئێره و زۆر لاف و گەزافی دیكە بۆ خه‌ڵکی هه‌ژاری کوردستان ده‌که‌ن و بۆ چه‌واشه‌کرن و خۆڵکردنه چاویانه‌وی خەڵكەوە فرمێسك بۆ قوربانیان دەڕێژن، له بنی پێیانه‌وه هه‌تا ته‌وقی سه‌ریان له گه‌نده‌ڵیدا ، لیخه‌ی دێت. \nھەڤپەیڤینی سەكۆی ئەناركیستانی كوردستان لەتەك ھاوڕێ زاھیر باھیر، یەكێك لە چالاكانی گروپی ھاوپشتی ھارینگەی / 2\n– ئەو كەسانە كێن، كە لە گروپەكەتاندا ڕێكخراون، ئایا سەربەیەك چین و توێژی كۆمەڵایەتین؟\nوه‌کو له وه‌ڵامی پرسیاره‌که‌ی سه‌ره‌وه ئاماژه‌م پێکرد، ئه‌م گروپه له كەسانی پاشخان جیاجیا پێكهاتووە، كەسانی ئاراستە جیاواز‌ی وەكو سوشیالیست، له‌یبه‌ر، مارکسیست- لێنینیست ، خه‌ڵکی سەندیكالیست، سه‌ربه‌خۆ و ئەناركیست و ئازادیخواز و ڕه‌نگه ئایینداریش. له‌راستیدا ڕۆحی ئه‌م گروپه و دینه‌مۆکه‌ی ئەناركیسته‌کان و ئازادیخوازانن.\n– بەشداری خەڵكانی كۆچەر لە گروپەكەتاندا چەندە، ئایا ھیچ مەرجێك بۆ بەشداری و ئامادە بوون لە كۆبوونەوەكاندا ھەیە؟\nتا ئێستا من له کۆبوونه‌وه‌کانی گروپه‌که‌دا که‌سێکی کۆچه‌رم نه‌بینیوه، به‌ڵام خه‌ڵکێکی زۆر ده‌بینم، که دێنه نێو خۆپیشندانه‌کان و ناڕەزایەتییه‌کان. جا نازانم له نێوان ئه‌واندا خه‌ڵکانی کۆچه‌ریان تێدایه یان نا. هه‌روه‌ها من سه‌رپه‌رشتی لیستی ئه‌لکترۆنی گروپه‌که یاخود لیستی ناوه‌کان که پۆستیان بۆ ده‌چێت، ناکه‌م، هه‌ر له‌به‌رئه‌مه من ئاگادار نیم گه‌ر که‌سانی کۆچه‌ری تیادا بێت یا نه‌بێت.\nهیچ جۆره مه‌رجێک بۆ به‌شداری کردنی کۆبوونه‌وه‌کان نییه، ھەموو که‌س له هه‌ر توێژاڵ و چینێکی کۆمه‌ڵایه‌تی یا پاشخانی کۆمه‌ڵایه‌تییه‌وه بییه‌وێت له کۆبوونه‌وه‌کاندا به‌شداری بکات، به‌خێرهاتنی گه‌رمی لێده‌کرێت. ئێمه هیچ نهێنییه‌کمان نییه و کاریش به نهێنی ناکه‌ین، تاکو له خه‌ڵکانی جیاجیا که دێنه کۆبونه‌وه‌کانه‌وه، سڵبكەینەوە و بترسین. هه‌روه‌ها هیچ جۆره پابەندییەکی ناخۆبه‌خشانه ( ئیجباریانه) له‌سه‌ر به‌شداربووانی کۆبوونه‌وه‌که یا که‌سانی سه‌ر به‌گروپه‌که نییه.\nشێوەی ڕێكخستنی گروپەكەتان چۆنە، جیاوازی لەتەك گروپە میرییەكان و نامیرییەكان (NGO)دا چییە؟\nگروپه‌که‌ی ئێمه له‌سەر بنەمای یه‌کگرتنی خۆبه‌خشانه و ئاره‌زوومه‌ندانه دروستبووه،گروپێک یا ڕێکخراوێکی ڕامیاریی نییه، تاکو سه‌رکرده و بنکرده و ئه‌ندامی هه‌بێت. که‌سانێکی زۆری سه‌ر به گروپه‌کان، هه‌ندێکیان زۆر چالاکن، هه‌ندێکیان که‌متر. ئه‌م که‌سانه وه‌کو ئه‌ندام ناویان ناهێنرێت، چونکه نه ئابوونه و نە یارمه‌تی داراییان به‌سه‌ردا ناسەپێنرێت، ھەروەھا ڕیزبه‌ندی ڕیزی ڕێکخستن و پله‌وپایه‌شی تێدانییه، بێجگە له‌مه‌ش که‌سانی ناو گروپه‌که له‌سه‌ر بناخه‌ی بیر و ئایدۆلۆجی یەكیاننەگرتووە. ئێمه که له کۆبوونه‌وه‌کاندا داده‌نیشین و مشتومڕ له‌سه‌ر ئه‌و پرسانه‌ی که پێویسته هه‌تا کۆبوونه‌وه‌ی داهاتوو یا له ماوه‌یه‌کی نزیکدا بکرێت، ده‌کرێت، نه‌ک باس له نه‌مانی ده‌وڵه‌ت و کۆتاییهێنان به سیسته‌می سه‌رمایه‌داری یا لێدوان له‌سه‌ر ئایین و مه‌زهه‌ب. ئاوا نیشانده‌درێت که هه‌ر ھەموومان بیروباوه‌ڕی خۆمان له ماڵه‌وه به‌جێهێشتووه. ئێمه‌ی ئەناركیسته‌کان که به‌شی هه‌ره زۆری کۆبوونه‌وه‌کان پێکده‌هێنین، ئه‌جه‌نده و پلان و سترایجی خۆمان هه‌یه و و هه‌ریه‌که‌مان پابەندین پێیانه‌وه، به‌ڵام به‌هیچ شێوه‌یه‌ک به‌سه‌ر که‌سانی ناو کۆبوونه‌ه‌کاندا یا سه‌رجه‌می که‌سانی ناو گروپه‌کهدا نایانسەپێنین.\nگه‌ر ئێمه بمانه‌وێتگۆڕانکارییه‌کانله خواره‌وه ده‌ستپێبکەن،له پرسی ڕۆژانه‌وه، له داخوازییه کۆمه‌ڵایه‌تییه‌کانه‌وهدەستپێدەكەین،پێویستمانبه‌وه نییه،که له‌سه‌رکێشه‌یئایدۆلۆجیوپرسگەلیبیروباوه‌ڕیی،بدوێینوپێكبێین،چونکه به بۆچوونیئێمه کێشه‌کانیخه‌ڵکی،هیکۆمۆنێتییه‌که، له ئێستادا ئه‌وانه‌ن،کهله‌ودێڕانه‌یسه‌ره‌وه‌داپه‌نجه‌مبۆڕاکێشاون.\nده‌بێت ئه‌وه‌ش بڵێین، که مرۆڤ به‌سروشتی خۆی، چۆن و هه‌ر چه‌شنه مرۆڤێک بێت، حه‌ز ده‌کات و پێیباشتره که خۆی بۆ خۆی بڕیار لەسەر شته‌کان بدات، تاكو ئەوەی که‌س و لایه‌نێکی دیكە، بڕیاری بۆی بدات، چونکه خۆی له ھەموو که‌سێکی دیكە باشتر ده‌زانێت، چی بە قازانجی یا بە زیانی ده‌شکێته‌وه، ئیدی ئەو بڕیارە ده‌رباره‌ی شتی كەسیی خۆی بێت یا ئه‌و شتە ھاوبەشانه‌ی دی که له ناو کۆمۆنێتییه‌کاندا ڕووده‌دەن یا له هه‌ر ده‌سگه و به‌شێکی ژیاندا بێت، هه‌ر له قوتابخانه‌وه خه‌سته‌خانه و زانکۆ و پارک و کارگه و فەرمانگەوە بیگرە تا دەگاتە کێڵگه کشتووکاڵییه‌کان و شوێنه‌کانی دی. كێ بێت كە پێیخۆشبێت، بڕیارێک له ده‌ره‌وی ئه‌و خۆیەوە دەربچێت و به‌سه‌ریدا بسه‌پێنرێت؟ وه‌کو دروستکردنی ئوتێلێک، سوپه‌رمارکێتێك، ڕیزێک ئاپارتمان (شققە) و خانوو له‌سه‌ر مۆدێل و دوا ته‌رز بۆ به‌کرێدانه‌وه‌ی به‌پاره‌یه‌کی زۆر، ڕاکێشانی شه‌قامێک، داخستنی قوتابخانه‌یه‌ک، خه‌سته‌خانه‌یه‌ک فه‌رامۆشکردنی پارکێک یا به‌شێکی کۆمۆنێتییه‌که، بڕیاری زیادکردنی ماوەی ڕۆژانەکار یا گۆڕینی هه‌لومه‌جه‌کانی شوێنی کار، کردنه‌وه‌ی فڕۆکه‌خانه‌یه‌ک، هه‌ڵگیرسانی شه‌ڕ و جه‌نگ و ڕه‌وانه‌کردنی ڕۆڵه‌کانمان بۆ شه‌ڕی دابینكردنی نه‌وت و سه‌رچاوه سروشتییه‌کان بۆ کۆمپانییه‌کان و بۆ به‌رژوه‌ندی بزنسمان و بانقه‌کان … گه‌لێک و گه‌لێکی دی له‌مانه، که به‌رده‌وام له ده‌ره‌وی ئێمه له‌لایه‌ن ڕامیارییه‌کان و کۆمپانییه گه‌وره‌کان و بزنسمانه گه‌وره‌کانه‌وه، بە‌بێ ڕه‌چاوکردنی سوود و به‌ژه‌وه‌ندی هاووڵاتیان و کۆمۆنێتییه‌که بڕیارمان بۆ ده‌درێت. ئه‌مه‌یه كڕۆكی بیركردنەوەی ئەناركیستان و ئازادیخوازان سه‌باره‌ت به ھەموو شتێک له پێناوی خه‌ڵک و بۆ خودی خه‌ڵک خۆی ، به‌بڕیاری خۆیان بۆ به‌رژه‌وه‌ندی خۆیان ، بۆیه به‌ڕای من بییروباوه‌ڕی ئه‌وان به سروشتیی له خه‌ڵک و له پێداویستی خه‌ڵک و کۆمۆنێتییه‌که‌وه نزیکه.\nجاکه ئێمه‌یه‌کئه‌وانه‌یسه‌ره‌وه ئه‌جه‌نده وئامانجمانبێتوخه‌ڵکیئاماده‌بێتبۆبه‌ئه‌نجامگه‌یاندنیان  بێته پێشه‌وه،چپێویستده‌کاتشه‌ڕه دگلله‌سه‌رپرسگەلیئایدۆلۆجیوھزرو.. هتد  بکه‌ین، که به‌هیچشێوه‌یه‌کناگه‌ینه سه‌رئه‌نجاموبەپیچەوانەوەلەبرییه‌کگرتنوسه‌رکه‌وتن،که‌رتکاریوشکستده‌چنینه‌وه.\nئێمه هێڵێکی یه‌کگرتنه‌وه‌مان لەتەك گروپه میرییه‌کانی یا به‌ناو نامیرییه‌کانی وه‌ک (NGO)دا نییه. ئە‌وان زیاتر ئه‌جه‌نده‌ی ده‌وڵه‌تانی وه‌کو ئه‌مه‌ریکا و وڵاتانی خۆراوا به‌ڕێوه‌ده‌بەن. ڕاسته ئه‌وان به ڕووکه‌ش ده‌یانه‌وێت، کارێکی باش بۆ ئه‌و گه‌لانه، ئه‌و وڵاتانه به ئه‌نجام بگه‌یه‌نن، که بارگه و بنه‌یان تێدا خستووه، به‌ڵام ئه‌جه‌نده‌ی تایبه‌تییان هه‌یه و مه‌رجیش نییه، فه‌رمانبه‌ره ئاساییه‌کان له ڕیزه‌کانی خواره‌وه‌ی یا ناوه‌ڕاستی ئه‌و ڕێکخراوانه‌دا، له‌وه به ئاگابن. هه‌روه‌کو پێشتر وتم ئه‌وان ئه‌جه‌نده‌ی تایبه‌تییان هه‌یه، فه‌رمانبه‌ر و کرێکار و به‌ڕێوه‌به‌ریان هه‌یه و موچه‌ی خۆیان وه‌رده‌گرن، سوود و قازانج و سەرمایە دروست ده‌که‌ن، ئه‌وان ته‌نها کار ده‌که‌ن و پلانه‌کان به ئه‌نجام ده‌گه‌یه‌نن، هیچ جۆره پلان و داخوازییه‌کی تایبه‌تییان بۆ خودی کۆمۆنێتییه‌ک نییه، ئه‌وان بزنس و سوودی سه‌رمایه ده‌یانجوڵێنێت و ده‌ستێک و ئامانجێکی ڕامیاریی نێوده‌وڵه‌تی، زۆرجار له پشتیانه‌وه‌یه.\nگه‌لێک له‌و ڕێکخراوانه سه‌ر به که‌نیسه‌ی گه‌وره و كۆمەڵەی چاكەخوازی و كۆمەڵەی نەتەوە یەكگرتووەكان(ئومه‌می موته‌حیده)ن. به‌ڵام له‌ڕاستیدا هه‌ر یه‌ک له‌و ده‌سگایانه کۆمپانیایه‌کی زۆر گه‌وره‌ن و نه‌ک هه‌ر له وڵاتانیێکدا که به هۆی سه‌روه‌ره‌کانی ئه‌وانه‌وه شکستیانهێناوه و به‌ده‌ستی ئه‌و سه‌روه‌رانه جه‌نگێکی نێوخۆیی به‌رپاكراووه، یا به‌هۆی دزین و بەتاڵانکردنی سامانی سروشتیانه‌وه یاخود به‌هۆی سه‌پاندنی بەندومەرجی ده‌سگه دراوییه‌کان و بانكه‌کانەوە به‌سه‌ر حکومه‌تاکانیاندا، ڕووت و ڕه‌جاڵ و نابووتی بوون، به‌ڵکو ڕۆڵیان له وڵاتانی ئه‌وروپاشدا ده‌بینرێت. من لێره‌دا پێویست ناکات که یه‌ک به یه‌ک ڕۆڵی ئه‌و ده‌سگایانه‌ی سه‌ره‌وه، که ڕێکخراوه مه‌ده‌نییه‌کان سه‌ر به‌وانن، ده‌ربخه‌م، چونکه تاڕاده‌یه‌ک ئه‌و ڕۆڵه‌ی که ده‌ییبینن، لای گه‌لێکمان ئاشکرایه. هه‌ر بۆ نموونە ھەموو که‌س ڕۆڵی ئه‌نجومه‌نی گه‌لان ده‌بێنیت، که چۆن ئامرازێکی باش هه‌ڵسوڕاوی ده‌ستی ئه‌مهر‌یکایه.\n– شێوازی كاركردنتان چۆنە و پشت بە چ بنەماگەلێك لە بڕیاردان و جێبەجێكردندا دەبەستن؟\nله دانیشتنه‌کانی ئه‌و گروپه‌دا ته‌واوی ئازادی و سه‌ربه‌ستی له لێدوان و سه‌رجه‌می بڕیاره‌کان و به ئه‌نجامگه‌یاندنی ئه‌و بڕیارانه‌دا، دابینده‌کرێت، كەسەكان له ڕاده‌ربڕیندا سه‌ربه‌ستن، کۆبوونه‌وه‌ی ئه‌م گروپه مانگانه‌یه، که‌س سه‌رۆکی کۆبوونه‌وه‌کان نییه، هه‌ر جاره و كەسکێک سه‌رپه‌رشتی كۆبوونەوەكە ده‌کات و یه‌کێکیش ڕاپۆرتی دانیشتنه‌که ده‌نووسێت، ئه‌مه‌ش نه‌ک بەنۆره، به‌ڵکو ئاره‌زوومه‌ندی و ئامادەی كەسەكانیش ڕه‌چاوده‌کرێت. پێشتر یه‌کێک ئیمەیلێک بۆ ھەمووان ده‌نێرێت، تاکو هه‌ر که‌س هه‌ر خاڵێکی هه‌یه و ده‌یه‌وێت قسه‌ی له‌سه‌ر بکرێت، با ئه‌و که‌سه خۆشی له کۆبوونه‌وه‌که‌دا نه‌بێت، ده‌خرێته نێو بابەتەكانی كۆبوونەوە‌که‌وه. که ته‌واوی خاڵه‌کان و بڕیاره‌کان مشتومڕیان له‌سه‌رکرا و کۆبوونه‌وه‌که‌ش ته‌واو بوو، پێش ئه‌وه‌ی که ببێته ڕاپۆرتی فه‌رمی کۆبوونه‌وه‌که و بننێردرێته ده‌ره‌وه ، ده‌نێررێت بۆ ھەموو ئه‌و که‌سانه‌ی که له‌کۆبوونه‌وه‌که‌دا به‌شدار بوون، تاوەکو به‌رپرسیاربن له ڕاست و چه‌وتی ڕاپۆرته‌که یا له‌و شته‌کانە كە لە کۆبوونه‌وه‌یه‌دا وتراون. له کۆبوونه‌وه‌ی داهاتوودا ئه‌و ڕاپۆرته‌ی مانگی پێشووتر، یه‌که‌م خاڵ دەبێت له بەرنامەی کۆبوونه‌وه‌ی ئه‌مجاره‌دا، ئەوەش له‌به‌ر دوو شت: یه‌که‌م، بزانرێت كە ئایا كەسەكان یه‌کده‌گرنه‌وه و له‌سه‌ر ناوه‌رۆکی ڕاپۆرته‌که ھاوڕان یا شتێکی تازه سه‌باره‌ت به‌هه‌ر خاڵێکیان سه‌ری هه‌ڵداوه، یا نه؟ دووهه‌م، تاکو ئه‌و بڕیارانه‌ی که دراون و بڕیار بووه، به ئه‌نجام بگه‌یه‌نردرێن، بەئەنجام گه‌یه‌نراون یا نا ؟ ئەگه‌ر به‌ئه‌بجام نه‌گه‌یه‌نراون، هۆکاره‌کانی چی بوو‌ن؟ ھەموو بڕیارێک که ده‌درێت، ده‌بێت به‌ڕای ھەمووان یا زۆربه، بێت.\nھەروەھا ڕۆژنامه‌یه‌کی وه‌رزانەمان هه‌یه، که ھەر جاری 4.000 دانه‌ی لێ چاپدەكرێت. نه ده‌سته‌ی تایبه‌تی نوسه‌رانی هه‌یه و نه سه‌رۆ‌کی نووسه‌ران و نه دەرھێنەر. به‌ڵکو ھەر كە كاتی دە‌رکردنی دێت، ئیمه‌یلێک سه‌باره‌ت به کۆبوونه‌وه‌یه‌ک بۆ ده‌رکردنی ڕۆژنامه‌که و ئاماده‌کردنی وتاره‌کانی بۆ ھەمووان بەڕێدەكرێت، ئیدی له‌و کۆبونه‌وه‌یه‌دا هه‌ر که‌س بیه‌وێت، ده‌توانێت بچێت و دواتر به گشتی قسه‌ی له‌سه‌ر ده‌کرێ و هه‌ر که‌س هه‌ر بابه‌تێکی له مێشکدا بێت، ده‌ینوسێت، ئیدی ڕه‌نگه بگاته 20 بابه‌ت، له‌وانه کامیان زۆر پێویست بێت و ھەنووكەیی بێت، بەرتەریی پێده‌درێت. ئه‌مه‌ش ھەر به ڕاوه‌رگرتنه، هه‌ر له هه‌مان کۆبوونه‌وه‌دا. پاش ئه‌وه‌ی، که بڕیار له‌سه‌ر ئه‌وه ده‌درێت، چه‌ند وتار بێت، ئینجا قه‌واره‌ی هه‌ر وتارێک دیاری ده‌کرێت، واته چه‌ند وشه بێت. که ئه‌وانه ئەنجامدران، هه‌ر که‌س وتاری خۆی ده‌نووسێت و که‌سێکیش بۆ پیایداچوونە‌وه‌ی بابەتەكان دیاریکراوه و له‌نێو خۆیاندا ئاڵوگۆر ده‌کرێت. پاش ئه‌وه کۆبوونه‌وه‌یه‌کی دیكە ده‌کرێت و قسه‌ی له‌سه‌ر ده‌کرێته‌وه و ده‌نێرێت بۆ دوو که‌سی زمانزان، واته شاره‌زایی زۆر باشیان له زمانی ئینگلیزیدا ھەبێت، که هه‌ر له گروپه‌که‌دان بۆ چاککردن و گوڵبژێرکردنی بەو كارە ھەڵدەستن. پاش ھەموو ئه‌مانه، ئینجا ده‌نێردرێت بۆ چاپخانه و چاپ ده‌کرێت، هیچ وتارێکی ناوی که‌سی له‌سەر نییه. دواجار كەسانێک خۆبەخشانە خۆیان بۆ بڵاوكردنەوە و دابەشاندنی ته‌رخان ده‌که‌ن تا له بۆنه و ناڕەزایەتییەکاندا بیده‌ن به‌خه‌ڵک، بێگومان به‌بێ پاره و به‌خۆڕایی.\nھەزێنە‌ی ئه‌م گروپه ته‌نها پاره‌ی بەشدارانی گروپه‌که‌یه، ھەر كەسە به‌خۆبه‌خشی به‌پێی توانا و داھاتی خۆی پاره ده‌دات و مه‌رجیش نییه به به‌رده‌وامی یا ھەموو مانگێک كۆمەك بكات یا ھەموو جارێك بڕێكی دیاریكراو بدات، دیسانه‌وه لم بارەشەوە كەسەكان لە بەشداریكردن یا نەكردندا ئازادن.\nچالاکی ڕاسته‌وخۆ، گه‌ر له ئه‌نجامدانی بڕیاره‌کاندا پێویست بکات، بنەما و گیانی بزووتن و کارکردنی ئه‌م گروپه‌یه. ده‌مانه‌وێت ھەموو بڕیاره‌کان له بوارەكانی خوێندن و په‌روه‌ده ، خه‌سته‌خانه ، ڕێگاوبان ، کاروباری کۆمۆنێتیه‌کان، پرسی گیروگرفتی پارکه‌کان و گه‌ڕه‌که‌کان کارگه و کارخانه‌کان و ..تد هه‌ر ھەموویان له بەڕێوەبەرایەت‌ی بیرۆکراتی گه‌نده‌ڵی وه‌کو شاره‌وانییه‌کان و بەڕێوەبەرایەتییەكانی دی بگەرێنه‌وه ده‌ستی خه‌ڵکی ناو کۆمۆنێتییه‌کان، تاکو له هه‌ر یه‌کێک له‌و بوارانه‌ی سه‌ره‌وه‌دا یا هه‌ر شتێکی دیكەدا که په‌یوه‌ندی به کۆمۆنێتیه‌که‌وه هه‌بێت، كەسەكان بەخۆیان بڕیاریان له‌سه‌ر بده‌ن.\nئەناركیسته‌کان و ئازادیخوازان که له‌م گروپه‌دا کارده‌که‌ن، باوه‌ڕیان به ده‌نگدان و په‌ڕله‌مان و ده‌وڵه‌ت نییه، دروشمی ئه‌مان بریتییە لە ” خۆجێی (لۆکا‌ڵی) کار بکه و جیھانی بیر بکه‌ره‌وه”. بەردەوام خه‌ڵکی دێتە نێو گروپە و ده‌ڕوات. چونکه زۆربه‌یان گه‌نجن و ئه‌مڕۆ لێره ده‌ژین، مانگێکی دیكە ده‌گوێزنه‌وه بۆ شوێنێکی دی و شارێکی دی، که ئه‌مه‌ش له خۆیدا له هه‌ندێک ڕووه‌وه لایەنی چاکی خۆی هه‌یه، که گواستنه‌وه‌ی ئه‌م ئه‌زموون و شێوه کارکردنانه‌یه بۆ شوێن و جێگەی نیشتەبوونی تازه‌یان.\nھەموو ساڵێک یا دوو ساڵ جارێک “ڕۆژی ستراتیجی”مان هه‌یه، کۆبوونه‌وه‌یه‌که كە ڕۆژێک یا دوو ڕۆژ ده‌خایه‌نێت، بۆ باسکردنی کار و چالاکییه‌کانمان له ساڵی  ڕابوردوو ئێستاو داهاتوودا ، پێدا چوونه‌وه به‌خۆماندا، چۆن بە بەشداری خەڵكانی ھەمەڕەنگ و ڕه‌گه‌ز و ته‌مه‌ن جیاواز، گروپه‌که فراونتر بکرێت و چی بكرێت تاوەكو به‌شداری بکەن، له‌وێدا قسە لەسەر خاڵه لاواز و به‌هێزه‌کانمان ده‌که‌ین.\nهه‌روه‌ها ئه‌م گروپه ئه‌رکی به‌ڕێوه‌بردنی Haringey Independent Cinema (HIC) له‌ڕێگەی دوو سێ هاوڕێمانه‌وه، گرتووەته ئه‌ستۆ، که ئه‌مه له ساڵی 2006وه به‌رده‌وامه و مانگی شه‌وێك، فیلمێکی به‌ره‌نگاربوونه‌وه‌ی ده‌سه‌ڵات، یا فیلمێکی دۆکۆمێنته‌ری که ناڕه‌زایی خه‌ڵکه دژی ده‌وڵه‌ت، نیشان ده‌درێت، پاش ته‌واوبوونی فیلمه‌که، لێدوان و مشتومڕی له‌سه‌ر ده‌کرێت. هاتن و دیتنی ئەو فیلمانە بۆ ھەمووانه و نرخێکی زۆرکه‌م له‌سه‌ر تکته‌کان داده‌نرێت و ھەموو جارێك لەنێوان 120 که‌س بۆ 160 که‌س بۆ ته‌ماشاکردنی فیلمەكان دێن. ئه‌و فیلمەكانیش هه‌ر جاره و هی شوێنێکه و مه‌رجیش نییه نوێ بێت، به‌ڵام مه‌رجه که ناڕه‌زایی و به‌ره‌نگاربوونه‌وه‌ی خه‌ڵکی دژی ده‌سه‌ڵات نیشان بدات.\nئێمه ناڕەزایەتیێکی زۆر ده‌که‌ین و ڕێک ده‌خه‌ین، له‌هه‌مان کاتیشدا به‌شێکین له نێتوۆ‌رکی Ukuncut و Anti Fuel Poverty که‌مپه‌ین، که له‌سه‌ر ئاستی به‌ریتانیا له بواری جیاجیادا چالاكی ڕاسته‌وخۆ ئه‌نجام ده‌ده‌ن، که بوار نییە من لێره‌دا ھەموویان ڕیز بکه‌م .\nئه‌م گروپه‌ی ئێمه یه‌کێکە له گروپەكانیLondon Radical Network، که ھەموو 6 تا 7 هه‌فته جارێك، کۆبوونه‌وه ده‌کات و زۆر جار نوێنه‌ری ئه‌و گروپانه که لێی پێکهاتوون به‌شداری تێدا ده‌که‌ن . مه‌رج نییه نوێنه‌ره‌کان ھەموو جارێک هه‌ر هه‌مان که‌س و هه‌مان ژماره بن، زۆربه‌ی جاران، ژمارەكان كەسەكان ده‌گۆڕدرێن.\n15/10/2012 Anarchistan ئەنارکیستان\nھەڤپەیڤینی سەكۆی ئەناركیستانی كوردستان لەتەك ھاوڕێ زاھیر باھیر، یەكێك لە چالاكانی گروپی ھاوپشتی ھارینگەی / 1\n– سەرەتا ئەگەر بكرێت، بە كورتەیەك خۆتان بە خوێنەرانی سەكۆی ئەناركیستانی كوردستان بناسێنن و كەمێك لەبارەی پێشینەی چالاكی و ڕۆڵت لە گروپە ڕامیارییەكاندا بدوێیت؟\nمن ناوم زاهیر باهیره ساڵی 1952 له گوندێکی سه‌ر به ناوچەی قه‌ره‌داغی شاری سلێمانی له‌دایک بووم، ده‌رچوی ‘خانه‌ی مامۆستایانی سلێمانی’م و له ڕۆژی 07/11/1985 دا گه‌یشتومه‌ته  له‌نده‌ن و تا ئێستاش هه‌ر لێره داده‌نیشم.\nوه‌کو چالاکی ڕامیاری هه‌ر له سه‌ره‌تای ته‌مه‌نی لاوێتیمه‌وه تێکه‌ڵاوی ڕێکخراوی یه‌کێتی قوتابیانی باڵی مه‌که‌ته‌بی ڕامیاری (جه‌لالی) و پارته‌که‌یان بووم. له ساڵی دیراسی 1969/1970 دا لەتەك شه‌هید ئه‌مین پۆڵا ( حه‌مه‌ئه‌مینی حاجی شێخ عه‌لی که له ناو مه‌فرزه سه‌ره‌تاییه‌کانی کۆمه‌ڵه‌دا به مامۆستا شه‌ماڵ ناسرا بوو) به‌رپرسی یه‌کێتی قوتابیانی خانه‌ی مامۆستایان و په‌یمانگه‌ی مامۆستایانی سلێمانی بووم.\nله ساڵی 1972 دا په‌یوه‌ندیم به گروپی مارکسی – لینینییه‌کانی عێراقه‌وه،  کرد. ئه‌و له سه‌روبه‌ندێکی ئاوادا دروست بووبوو که  هه‌ندێک له‌و هاوڕێیانه ماوه‌یه‌کی که‌م بوو که له کۆمه‌ڵه‌ی مارکسی – لینینی کوردستانی ( کۆمه‌ڵه‌ی ڕه‌نجده‌ران)  له‌سه‌ر ناکۆکی فیکری ئایا: گروپی مارکسی- لینینی، ده‌بێت کوردستانی بێت یا عێراقی بێت، جیا بووبوونه‌وه.\nپاش ماوه‌یه‌ک به‌هۆی گومانی جۆرێک له په‌یوه‌ندیبوونی دوو هاوڕێوه که له گروپه‌که‌دا بوون، لەگه‌ڵ پیاوانی سه‌ر به ده‌وڵه‌تدا، ته‌نها چاره‌یه‌کمان هه‌ڵوه‌شاندنه‌وه‌ی گروپه‌که بوو. هه‌ر پاش تێپه‌ڕبوونی ماوه‌یه‌کی که‌م ئه‌وانه‌مان که ویستمان یه‌کبگرینه‌وه له پشتی براده‌رانی گومانلێکراوه‌وه، یه‌کمان گرته‌وه و ڕێکخراوێکی تازه‌مان به‌ناوی ڕێکخراوی مارکسی-لینینی شیوعیه‌کانی عێراقه‌وه دروستکرده‌وه و ڕۆژنامه‌یه‌کمان به‌ناوی “کۆمۆنیسته‌وه” ده‌رده‌کرد، هه‌ر به‌هۆی ئه‌وه‌شه‌وه دواتر ڕێکخراوه‌که به گروپی کۆمۆنیسته‌کان، ناسرا. کاره‌کان به‌و شێوه‌یه‌ی که چاوه‌ڕوان ده‌کرا نه‌ده‌چوونه پێشه‌وه بۆیه هه‌ر له سه‌ره‌تای  ساڵی  1976 وه هه‌ندێک له‌و  براده‌رانه به هۆی هه‌ندێک گیروگرفته‌وه له کارکردن و له گروپه‌که چونه ده‌ره‌وه، به‌ڵام وه‌کو دۆستێکی گروپه‌که و بزوتنه‌وه‌ی کۆمۆنیستی هه‌ر مانه‌وه. له کۆتایی سالی 1976 و سه‌ره‌تای 1977 دا دوای ئه‌وه‌ی که بارودۆخی کارکردن له شاره‌کاندا یه‌کجار گران بوو ، هێڕش و شاڵاوی گرتن و ئیرهاب ده‌ستی پێکرد به‌تایبه‌ت دوای گیرانی برایم حه‌سه‌ن، که ئه‌ندامی ڕێکخراوی ڕه‌نجده‌ران بوو، له ساڵی 1977 دا ، که ناوی خه‌ڵکانێکی زۆر زۆری له ھەموو گروپ و لایه‌نه‌کانی دییش، هێنابوو. ئه‌و هێڕشه ئێمه‌شی گرته‌وه و هاوڕێیه‌کمان گیرا و دووانی دییشمان دوای ناوهێنانیان ڕایان کرده ده‌ره‌وه و من و هه‌ندێکی ترمان بۆ ماوه‌یه‌ک خۆمان شارده‌وه تاکو زروفه‌که نه‌ختێک ئاساییی بووه‌وه. له‌م ماوه‌یه‌دا ئێمه په‌یوه‌ندیمان لەتەك پاشماوه‌ی حیزبی شیوعی عێراقی ( قیاده مه‌رکه‌زی) که به “وه‌حده‌ألقاعیده” ناوده‌بران و یه‌کێتی کارگه‌ران و هه‌ندێک خه‌ڵکی زۆرباشی ناو کۆمه‌ڵه هه‌بوو.\nئاڵۆزبوونی زیاتری بارودۆخه‌که بووه هۆی کشانه‌وه‌ی هه‌ندێک له براده‌رانی دیمان و هه‌ندێکی دییشیان ڕویانکرده هه‌نده‌ران، به‌ڵام په‌یوندی ئێمه له‌گه‌ڵ وه‌حده ألقاعیده، تاده‌هات زیاتر ده‌چووه پێشه‌وه و هارکارییه‌کی زۆر هه‌بوو له نێوانماندا. هه‌ر به حوکمی ئه‌م نزیکییه‌مان له یه‌کترییه‌وه و باشتر ئه‌وانمان ناسی، بۆمان ده‌رکه‌وت که ئه‌وان  له فه‌وزا و ئاڵۆزییه‌کی زۆر گه‌وره‌دا ده‌ژین هه‌م له کێشمانکێشی فکری له‌سه‌ر ناکۆکی نێوانی ئه‌لبانیای ئه‌و کاته‌ی ئه‌نوه‌ر خواجه و چیندا ، که خودی ناکۆکییه‌که‌ش له‌سه‌ر تیوری جیهانی سێهه‌م بوو، هه‌م له لوبنانیش، که هه‌ندێک له هاوڕێیان و هه‌ندێک له سه‌رانی حیزب له‌وێ بوون. کێشه‌ی نێوانی هه‌ندێک له‌م هاوڕێیانه لەتەك ‘فازیلی مه‌لا مه‌حمـوود’ (یادی به‌خێر) و ‘عادل عه‌بدولمه‌هدی’ ، که دواتر ڕوی له ئیسلامێتی کرد و له‌م ساڵانه‌ی پێشووشدا ماوه‌یه‌ک  نائیبی جه‌لال تاڵه‌بانی، سه‌رکۆماری عێراق،بوو، که لای زۆربه‌مان ‘عادل به أبو امل’ ناسرابوو، دروستبووبوو وه کێشه‌که‌یان به‌ره‌و خراپی ده‌ڕۆیشت .\nکێشه‌ی نێوانی ئه‌وان شێوه‌یه‌کی زۆر ھەرزانە و توندڕه‌وانه‌ی وه‌رگرتبوو تاکو گه‌یشتبووه چه‌ک ڕاکێشان له‌لایه‌ن یه‌کێک له‌و هاوڕێیانه‌وه له فازیل و عادل، که خۆیان پاڵپێوه‌نه‌ری ئه‌و کاره‌ی ئه‌و هاوڕێیه، بوون. هه‌ر له‌به‌ر ئه‌مانه داوا کرا که یه‌كێک له ڕێکخراوی ناوه‌وه‌ی ‘وه‌حده ألقاعیده’ بچێت بۆ ‘به‌یروت’ هه‌م بۆ سوککردنی کێشه شه‌خسییه‌کان و هه‌م بۆ باشتر حاڵیبوونی کێشه تیورییه‌کان تاکو هاوڕێیانی ناوه‌وه‌شیان، خۆیان له‌سه‌ر ئه‌و کێشه‌یه ، ساغ بکه‌نه‌وه .\nله‌به‌ر نزیکی ئێمه له‌وانه‌وه و هارکاریکردنی زۆریان،  هاوڕێیانی ئه‌وان داوایان له من کرد که بچم بۆ به‌یروت، منیش پاش وه‌رگرتنی ڕاو پرسی هه‌ندێک له هاوڕێیانی خۆمان ، داواکه‌ی ئه‌وانم قبوڵکرد. له 16/08/1978 من چووم بۆ لوبنان و دوو هه‌فته من و فازیل به‌یه‌که‌وه له‌ماڵی عادل له به‌یروت  ماینه‌وه و به‌رده‌وام هه‌دوو لام ده‌بینی به‌ڵام نه‌متوانی که کێشه شه‌خسییه‌کان لابه‌لا بکه‌مه‌وه، به‌ڵام زۆر به‌باشی له ناکۆکییه تیوریه‌که‌ی نێوانیان، تێگه‌یشتم.\nله گه‌ڕانه‌وه‌مدا ڕاپۆرتێکی درێژم له‌سه‌ر سه‌فه‌ره‌که‌م به هاوڕێیانی ‘وه‌حده ألقاعیده’ پێشکه‌ش کرد و هاوڕێیانی خۆشمانم ئاگادار کرده‌وه، پێشنیاری ئه‌وه‌م بۆ ئه‌وان کرد که کار کردنیان له‌گه‌ڵ سه‌رانیاندا له ده‌ره‌وی عێراق، له ده‌ستدانی وه‌خت و وزه و ڕوبه‌ڕوبوونه‌ی مه‌ترسی گرتن و تیاچوونه، هه‌تا بۆ ئێمه‌ش که زۆر نزیکبووین له‌وانه‌وه. گه‌رچی پێشتر وره‌وری ئه‌وه‌مان ده‌کرد که وه‌ختی ئه‌وه هاتوه که به‌یه‌که‌وه کار بکه‌ین له ڕیکخستنێکی نوێدا، بۆیه له گه‌ڕانه‌وه‌مدا من پێشنیازی دروستبوونی گروپێکی نوێ که له هه‌ردوولامان پێکبێت، بۆ کردن ، له کاتێکیشدا که ئێمه هه‌ردوولامان ده‌مێک بوو له‌سه‌ر تیوری جیهانی سێهه‌م ، فکرمان ساغکردبووه‌وه و ڕامان له  زۆر‌به‌ی مه‌سه‌له‌کاندا وه‌ک یه‌ک بوو. پاش ئه‌وه‌ی ئه‌وان لێدوان و گفتوگؤیه‌کی زۆریان له‌سه‌ر ئه‌وه کرد و ئێمه‌ش به‌جددی له‌سه‌ر یه‌کگرتن له‌گه‌ڵ ئه‌واندا و کارکردن له ڕیکخراوێکی نوێدا ، قسه‌وباسی زۆرمان کرد.\nوه‌کو وتم مشتومڕێکی زۆر له‌لایه‌ن هه‌ردوولاوه له‌سه‌ر ئه‌و مه‌سه‌له‌یه کرا و سه‌رئه‌نجام له ساڵی 1979 دا، پێموایه له کۆتایی ئه‌و ساڵه‌دا بوو، که گروپی مارکسییه – لینینیه‌کانی عێراقمان دروست کرد و ڕۆژنامه‌ی ‘کار’ و ‘العمل’مان ده‌رکرد، که دواتریش ئه‌و گروپه به‌ناوی “کار” وه ناسرا.\nلێره‌ش، له بریتانیا، هه‌ر به‌گه‌یشتنم لەتەك ئه‌و هاوڕیانه‌ی که به‌روودوا گه‌یشتبوینه بریتانیا و لەگه‌ڵ هه‌ندێک هاوڕێی دیدا جۆرێک له په‌یوندیمان دروستکرد. هه‌روه‌ها هه‌ر له‌گه‌ڵ ئه‌و هاوڕییانه‌دا که‌وتینه گفتوگۆ له‌گه‌ل ‘شۆشیالیست وه‌رکه‌ر پارتی SWP ‘دا، که وامانده‌زانی ئه‌وان له ڕوی فکرییه‌وه له ئێمه‌وه نزیکن. پاش چه‌ند دانیشتنێکی ڕۆڵی لەتەك سه‌رکرده‌کانیاندا که به‌رده‌وام ‘تۆنی کلیفی’ تێدا بوو که سه‌رکرده‌ی یه‌که‌میان بوو، زانیمان که له‌گه‌ڵیاندا ناگه‌ینه هێج سه‌ر ئه‌نجامێک بۆیه پاشه‌کشه‌مان لێکردن. دواتر لەتەك هه‌ندێك براده‌ری ئێرانی و کوردی خۆماندا شتێکمان دروستکرد دژی جه‌نگی ئێرانی و عێراقی بۆ ئه‌م مه‌به‌سته‌ش چه‌ند چالاکییه‌کمان له‌ژێر ناوی ده‌سته‌یه‌ک له شوڕشگێڕانی ده‌ره‌وی عێراق، به‌ره‌و دژایه‌تیکردنی سه‌رمایه‌داری ، کۆمیته‌ی پشتگیری له خه‌باتی کرێکاران و زه‌حمه‌تکێشانی کوردستان ، ده‌سته‌یه‌ک له به‌شداربوانی خۆپیشاندانه‌کانی شوبات و مارتی، 1988 دژی جه‌نگ و دژی کیمیابارانکردنی هه‌ڵه‌بجه، چه‌ند گروپێکی چکۆله‌ی دی، ئه‌نجام دا، دوای ئه‌وه که‌وتمه گۆڕینه‌وه‌ی نامه و نوسێنێکی زۆر لەتەك براده‌رانی ‘ف‌صیل شیوعی عاله‌می / گروپی كۆمونیستی جیھانی’ دا ، چه‌ندجارێکیش بینیمن، به‌ڵام لەگه‌ڵ ئه‌وانیشدا نه‌گه‌یشتمه خاڵێکی ناوکۆیی بۆ کردنی چه‌شنێک له چالاکی.\nله سه‌ره‌تای نه‌وه‌ده‌کاندا له‌پاڵ ئێشکردن و کاری نیقابییدا که نماینده‌ی کرێکاره‌کانی لای خۆمان بووم و له هه‌مان کاتیشدا ئه‌ندامی کۆمیته‌ی نقابه‌که‌شمان بووم. ده‌ستم کرد به خوێندنه‌وه‌یه‌کی چڕوپڕ سه‌باره‌ت به لینین و مارکس به‌تایبه‌ت تیوری مارکس له‌سه‌ر دیکتاتۆری پڕۆلیتاریا و ده‌وڵه‌ت. پاش ماوه‌یه‌ک خوێندنه‌وه و تێکه‌ڵاوبوون به بزوتنه‌وه‌ی کرێکاران لێره و تێڕامان و بیرکردنه‌وه و شیکردنه‌وه، له‌م بواره‌دا توانیم به‌ته‌واوی فکری خۆم ساغ بکه‌مه‌وه، به‌رده‌وامیش بووم له چوون بۆ کۆبوونه‌وه کوردییه‌کان و ناکوردییه‌کان و خۆپێشاندان و ناڕەزایەتیه‌کان.\nله سالێ 1996 دا دوای شه‌هیدکردنی ‘حه‌مه حه‌لاق’ و هاوڕێکانی لەتەك چه‌ند هاوڕێ و براده‌رێکدا که زۆربه‌یان یا دۆستی یا سه‌ر به حیزبی کۆمۆنیستی کارگه‌ری بوون کۆمه‌ڵه‌یه‌کمان ( جه‌معیه‌ک) به ناوی ‘به‌رگری کردن له ماف و ئازادی خه‌باتی کرێکاران و زه‌حمه‌تکێشانی کوردستان’ ، دروست کرد و بڵاوکراوه‌یه‌کیشمان به‌ناوی ” پشتگیری ” ده‌رکرد. به‌داخه‌وه ئه‌مه هه‌ر ساڵیک و که‌مێک زیاتری خایاند. پاش ئه‌وه‌ی  که زۆربه‌ی ئه‌و برده‌رانه خه‌ڵکێکی زۆریان له دانیشتنه‌کان ته‌ره‌کرد، دواتریش خۆیان له لیژنه‌که کشانه‌وه، ئه‌م جه‌معیه‌ش وه‌کو گه‌لێکی دی له‌وانه‌ی پێشتر به ئاکامی مه‌رگی خۆی گه‌یشت و کۆتایی هات.\nئه‌مه جگه له‌وه‌ی من هه‌ر له‌و ماوانه‌دا به‌به‌رده‌وامی بۆ هه‌ندێک له گۆڤاره‌کان و ناو به‌ناویش بۆ یه‌ک دوو ڕۆژنامه‌یه‌ک وتارم نوسیوه، له‌وانه گۆڤاری  دواڕۆژ، هه‌نگاو ، ڕۆژنامه‌ی ژینی نوێ و په‌یام ، دواتریش لەتەك دوو سێ هاوڕێیه‌کدا گۆڤاری دالیان و ژیڵه‌مۆمان ده‌رده‌کرد، به‌ڵام له‌به‌ر کێشه‌ی نه‌بوونی پاره و چاپه‌مه‌نی به‌ناچاری له ده‌رکردنیان، وه‌ستاین. که باوی ئینته‌رنێتیش هات و سایته‌کان که‌وتنه پێشچاو منیش ناو به‌ناو ده‌ستم کرده‌وه به وتار نوسین  له‌پاڵ کارکردن و نواندنی چالاکی له‌نێو چه‌ند گروپێکی لۆکاڵیدا له له‌نده‌ن.\nله ڕۆژی 19/07/2011 دا خۆم خانه‌نشینی پێشواده‌یی کردوه و ته‌واوی ژیانی خۆمم بۆ ئه‌وه‌ی که باوه‌ڕم پێی هه‌یه، ته‌رخانکردوه .\n– لە ھەندێك لە نووسینەكانتدا باس لە گروپی خۆجێیی (لۆكاڵی) دەكەیت و وەك ئەڵتەرناتیڤ دەیخەیتەڕوو، دەكرێت بزانین بەخۆت لە چ گروپێكدا چالاكی دەكەیت و گروپەكەتان ناوی چییە و سنووری چالاكی كوێیە و كەی دروست بووە؟\nگروپه سه‌ره‌کییه‌که‌ی که من کاری تێدا ده‌که‌م، ناوی (Haringey Solidarity Group (HSG) که له ساڵی 1991 دا دوای ئه‌و که‌مپه‌ینه سه‌رکه‌وتووه‌ی که دژی پۆلته‌کس (Anti-Poll Tax Campaign) کرا،  دروستبووه. پێشتر ئه‌م هاوڕێیانه له گروپێکی گه‌وره‌دا که بۆ مه‌به‌ستی که‌مپه‌ین دژی پۆڵته‌کس دروستکرابوو ، کاریانده‌کرد. ئه‌م سیسته‌مه جۆرێک بوو له باجدانان له‌سه‌ر هه‌ره زۆرینه‌که‌ی خه‌ڵکی که 18 ساڵ و سه‌روو 18 ساڵه‌وه بوون، ئه‌م باجه‌ش ساڵێ پێشتر له سکۆتله‌نده به‌سه‌ر خه‌ڵکیدا سه‌پێنرابوو، به‌ڵام خه‌ڵکی ناڕازاییه‌کی گه‌وره‌یان دژی به‌رپا کرد به خۆڕێکخساتنیان و کۆمه‌ک و هاوپشتی لەتەك گروپه‌کانی دی له شوێنه‌کانی دیكەی بریتانیادا. پاش سه‌رکه‌وتنی که‌مپه‌ینه‌که و پاشەكشەی ده‌وڵه‌ت، به‌شی زۆری خه‌ڵکانی ناو گروپه‌که پشتیانکرده‌وه و چوونه دواوه. به‌ڵام ئه‌م هاوڕێیانه‌ی ئه‌وکاته‌ی ئێمه لەتەك ئه‌و شه‌پۆله‌دا نه‌ڕۆیشتن و به‌رده‌وامبوون له تێکۆشاندا به دروستکردنی ئه‌و گروپه‌ی که له سه‌ره‌وه ناوم هێنا.\nئه‌م گروپه له گردبونه‌وه و یه‌کگرتنی هه‌ندێک له دانیشتوانی شاره‌وانی (کاونسڵی) هارینگه‌ی یا ئه‌وانه‌ی که له شوێنی دیكە ده‌ژین، به‌لام له‌وێ کارده‌که‌ن، پێکهاتوه. چالاكانی ئەم گروپە له پاشینەی جیاجیاوه، له ئه‌زموون و بیروباوه‌ڕی جیاجیاوه هاتوون، به‌ڵام ئه‌وه‌ی که له نێوانماندا هاوبه‌ش و ناوكۆییە. پێویستیی ڕزگاربوونه له‌م سیسته‌مه، سیسته‌می سه‌رمایەداری، که لای ئه‌و سوود و قازانج و ده‌سه‌ڵات ( پاوه‌ر) گرنگه و ده‌یانخاته پێش پێویستییه بنه‌ڕه‌تییه‌کانی خه‌ڵکییه‌وه. ته‌نها ڕێگاچاره‌یه‌کی کاریگه‌ری‌ش بۆ ئه‌م،ه ئه‌وه‌یه که خه‌ڵکی خۆی ڕێکبخات و دژی بجه‌نگێت و بڕیاره‌کان له چنگی بڕیارده‌ره‌کان، ئه‌وانه‌ی که یاری به‌چاره‌نووسمان ده‌که‌ن ، له ژیانی خێزانیماندا ، له ژیانی سه‌رکارماندا له‌ناو کۆمۆنێتییه‌که‌ماندا، له‌سه‌ر ئاستی وڵاتدا، ده‌ربهێنن و بیگه‌ڕێننه‌وه ده‌ستی خودی کۆمۆنێتییه‌که و خه‌ڵکانی ناو کۆمۆنێتییه‌که. ئه‌وانه‌ی که ئه‌م گروپه‌یان دروستکردوه، هه‌ر له‌سه‌ره‌تاوه ویستویانه شتێک بنیاتبنێن، که درێژخایه‌ن بێت و گه‌لێک پرس‌ی بنه‌ڕه‌تی به‌خۆیه‌وه بگرێت، نه‌ک ته‌نها خۆی ببه‌ستێته‌وه به ئامانجێک یا تاکه ئەركێ‌که‌وه، یا که‌مپه‌ینێکه‌وه. ئه‌وه‌شی که نه‌یانده‌ویست بیکه‌ن، پێکهێنانی پارتێکی ڕامیاریی دیكە بوو .\nهه‌ر له‌به‌ر ئه‌وه‌ی که ئیمه ده‌زانین که شۆڕش کارێکی کوتووپڕی نییه، ڕوداوێک نییه، به‌ڵکو پرۆسێسێكی درێژخایه‌نه و ده‌بێت له خواره‌وه‌ی، له بنه‌وه‌ی کۆمه‌ڵگه‌وه ده‌ستپێبکات، هه‌ر بۆیه سنوورێک بۆ ڕاگرتنی چالاکی ئه‌م گروپه نییه، ئه‌وه‌ی که سنووربه‌ندی ده‌کات، ته‌نها ده‌رفه‌ت و پیاڕاگه‌یشتن به چالاکییه‌کان و توانای داراییە.\nله کێشه‌کانی نێوان کرێکاران و خاوه‌نکاردا ئه‌م گروپه هه‌میشه کۆمه‌ک و سه‌پۆرتی سه‌رومڕی کرێکاران ده‌کات، له ھەموو بواره‌کاندا به‌رده‌وام خەریكی بەرپاکردنی که‌مپه‌ینە دژی که‌مکردنه‌وه و داخستنی خزمه‌تگوزارییه‌کان، پشتگیریکردنی په‌نابه‌ران و که‌مپه‌ینی دژی ناردنه‌وه‌یان، زۆرێكی دیكە له‌مانه به که‌مپه‌ینی پاراستنی ژینگەشەوه. بێگومان چالاکییه‌کانی ئه‌م گروپه به‌پێی پێویستی و باری ئابووری و ڕامیاریی و کۆمه‌ڵایه‌تیی به‌ریتانی ده‌گۆڕێت و هه‌ڵبه‌ته هه‌ر ئه‌و بارودۆخه‌ی سه‌روه‌ش. کار ده‌کاته سه‌ر فراوانبوون یا بەرته‌سکبوونه‌وه‌ی گروپه‌که.\nله ساڵی 89 و سه‌ره‌تای ساڵ 1990 هاوڕێیانی ئه‌م گروپه، پێش دروستبوونی گروپه‌که لەتەك خه‌ڵکانی دیكەدا  ڕۆڵێکی زۆر گه‌وره‌یان له که‌مپه‌ینی دژ به پۆڵته‌کسدا بینی، که ده‌وڵه‌ت ساڵی پێشتر له سکۆتله‌نده سه‌پاندبووی و ده‌شیویست له 01/04/ 1990 یشه‌وه له ته‌واوی شوێنه‌کانی دیكەی بریتانیادا بیسه‌پێنێت. له سكۆتله‌نده، هه‌ر زوو خه‌ڵکی ده‌ستی کردبوو به که‌مپه‌ین دژی ئه‌و سێسته‌مه و بۆ هه‌ڵوه‌شاندنه‌وه‌ی، ئه‌مه‌ش هانده‌رێکی باش و نموونە‌یه‌کی بایاخدار بوو، تاکو خه‌ڵکی له شوێنه‌کانی دیكە ، به سه‌پاندنی ئه‌و باجه، ڕازی نه‌بن. ئه‌مه‌ش وایکرد که بۆ چۆکدادانی ده‌وڵه‌ت له سه‌پاندنی ئه‌م سیسته‌مه باجییه‌دا، که‌مپه‌ین ده‌ستپێبکرێت.\nدانیشتوانی شاره‌وانییه‌کان له‌توانایاندا نه‌بوو ئه‌و باجه بده‌ن، بۆیه ڕۆژانه ده‌یان که‌س ده‌درانه دادگە و کۆتایی هه‌ندێکیان به به‌ندکردنیان ده‌هات. پاش ماوه‌یه‌کی درێژ توانرا گروپ له نێوانی خه‌ڵکان و دانیشتوانی زۆربه‌ی ھەرەزۆری شاره‌وانییه‌کانی له‌نده‌ندا دروست بکرێت و جۆرێک لە تەبایی و ھاریكاری له نێوانیاندا هه‌بێت، ئامانجیان هاندان و کۆمه‌ککردن بوو به دانیشتوان، تاکو له‌کاتی سه‌پاندنی  ئه‌و باجه‌ی که له سه‌ریان دانرا، نه‌یده‌ن، به‌تایبه‌ت له‌و بارە‌دا که به‌شی کۆکردنه‌وه‌ی باجه‌که له شاره‌وانییه‌کاندا، بیانه‌وێت ڕێگه‌ی یاسایی دژی ئه‌و خه‌ڵکانه بگرنه به‌ر، که ئاماده نین باجه‌که بده‌ن و شاره‌وانیش به‌ره‌و دادگە، ڕاپێچیان ده‌کات.\nئه‌م پرسه بایەخی زۆری پێدرا، به پێی هه‌بوونی که‌مپه‌ینێکی زۆر گه‌وره که له پشتییه‌وه بوو، دواتر له‌و شوێنانه‌ی که باجه‌که سه‌پێنرابوو، وایلێهات ئه‌وه‌نده خه‌ڵکی له دانی ئه‌و باجه یاخی بوو، دادگە  پێدا ڕانه‌ده‌گه‌یشت و نه‌شیده‌توانی دادگەییان بکات و شاره‌وانییه‌کانیش نه‌یانده‌توانی باجه‌کان کۆبکه‌نه‌وه، به‌مه‌ش بودجه‌ی شاره‌وانییه‌کان به‌ته‌واوی ده‌هاته خواره‌وه و کارایی خۆی له‌سه‌ر خزمه‌تگوزارییه‌کان داده‌نا.\nئەگه‌رچی خۆپیشاندانی بچووک بچووک و جیاجیا له زۆربه‌ی شوێنه‌کاندا هه‌بوو، به‌ڵام خۆپیشاندانی سه‌ره‌کی، که زیاتر له 250 هه‌زار که‌س و هه‌ندێک ده‌ڵێن ملیۆنێک، له ڕۆژی 31/03/1990 له له‌نده‌ندا ، که به The Poll Tax and The Battle of Trafalgar Square بەناوبانگە، ڕوویدا. ئه‌مه هه‌ر نه‌ک بووه هۆی هه‌ڵوه‌شاندنه‌وه‌ی سیسته‌می باجه‌که و بەخشینی ئه‌وانه‌ی که به‌ندکرابوون، یا سزای به‌ندییان له‌سه‌ر بوو، به‌ڵکو بووه هۆی هێنانه‌خواره‌وه‌ی حکومه‌ته‌که‌ی مارگرێت تاچه‌ر و دروستکردنی حکومه‌تێکی نوێ، که جۆن مه‌یجه‌ر له‌و حکومه‌ته‌دا بووه سه‌رۆکشالیار و بانگه‌شه‌ی هه‌ڵوه‌شاندنه‌وه‌ی ئه‌و سیسته‌مه باجییه‌ی کرد و له 01/04/1993 وه سیسته‌مه‌ێکی دیكەیان، له جێی هێنایه‌کایه‌وه.\nنظام التناقضات الاقتصادية: أو فلسفة الفقر / 22 21/09/2019\nئەرشیڤەکان مانگێک دیاری بکه ئه‌یلول 2019 (13) ئاب 2019 (17) ته‌مموز 2019 (3) حوزه‌یران 2019 (8) ئایار 2019 (10) نیسان 2019 (4) كانونی دووه‌م 2019 (2) تشرینی دووه‌م 2018 (1) ئه‌یلول 2018 (6) ئاب 2018 (3) ته‌مموز 2018 (3) حوزه‌یران 2018 (5) ئایار 2018 (6) نیسان 2018 (9) ئازار 2018 (18) شوبات 2018 (6) كانونی دووه‌م 2018 (27) كانونی یه‌كه‌م 2017 (6) تشرینی دووه‌م 2017 (11) تشرینی یه‌كه‌م 2017 (10) ئه‌یلول 2017 (6) ئاب 2017 (7) ته‌مموز 2017 (5) حوزه‌یران 2017 (3) ئایار 2017 (4) نیسان 2017 (1) ئازار 2017 (7) شوبات 2017 (1) كانونی دووه‌م 2017 (1) كانونی یه‌كه‌م 2016 (12) تشرینی دووه‌م 2016 (6) تشرینی یه‌كه‌م 2016 (13) ئه‌یلول 2016 (15) ئاب 2016 (9) ته‌مموز 2016 (5) حوزه‌یران 2016 (9) ئایار 2016 (4) نیسان 2016 (3) ئازار 2016 (6) شوبات 2016 (18) تشرینی دووه‌م 2015 (4) تشرینی یه‌كه‌م 2015 (8) ئه‌یلول 2015 (4) ئاب 2015 (11) ته‌مموز 2015 (9) حوزه‌یران 2015 (13) ئایار 2015 (11) نیسان 2015 (10) ئازار 2015 (18) شوبات 2015 (8) كانونی دووه‌م 2015 (9) كانونی یه‌كه‌م 2014 (13) تشرینی دووه‌م 2014 (7) تشرینی یه‌كه‌م 2014 (17) ئه‌یلول 2014 (10) ئاب 2014 (11) ته‌مموز 2014 (7) حوزه‌یران 2014 (20) ئایار 2014 (26) نیسان 2014 (38) ئازار 2014 (36) شوبات 2014 (20) كانونی دووه‌م 2014 (12) كانونی یه‌كه‌م 2013 (14) تشرینی دووه‌م 2013 (7) تشرینی یه‌كه‌م 2013 (6) ئه‌یلول 2013 (5) ئاب 2013 (18) ته‌مموز 2013 (31) حوزه‌یران 2013 (23) ئایار 2013 (10) نیسان 2013 (15) ئازار 2013 (19) شوبات 2013 (12) كانونی دووه‌م 2013 (4) كانونی یه‌كه‌م 2012 (7) تشرینی دووه‌م 2012 (5) تشرینی یه‌كه‌م 2012 (11) ئه‌یلول 2012 (18) ئاب 2012 (31) ته‌مموز 2012 (41) حوزه‌یران 2012 (43) ئایار 2012 (39) نیسان 2012 (33) ئازار 2012 (22) شوبات 2012 (35) كانونی دووه‌م 2012 (28) كانونی یه‌كه‌م 2011 (12) تشرینی دووه‌م 2011 (6) تشرینی یه‌كه‌م 2011 (11) ئه‌یلول 2011 (10) ئاب 2011 (30) ته‌مموز 2011 (24) حوزه‌یران 2011 (27) ئایار 2011 (45) نیسان 2011 (38) ئازار 2011 (60) شوبات 2011 (73) كانونی دووه‌م 2011 (72) كانونی یه‌كه‌م 2010 (70) تشرینی دووه‌م 2010 (49) تشرینی یه‌كه‌م 2010 (55) ئه‌یلول 2010 (20) ته‌مموز 2010 (8) حوزه‌یران 2010 (4) ئایار 2010 (34) نیسان 2010 (17) ئازار 2010 (13) شوبات 2010 (7) كانونی دووه‌م 2010 (3) تشرینی دووه‌م 2009 (3) تشرینی یه‌كه‌م 2009 (12) ئه‌یلول 2009 (5) ئاب 2009 (5) ته‌مموز 2009 (9) حوزه‌یران 2009 (35) ئایار 2009 (6) نیسان 2009 (17) ئازار 2009 (20) شوبات 2009 (10) كانونی دووه‌م 2009 (12) كانونی یه‌كه‌م 2008 (3) تشرینی دووه‌م 2008 (4) تشرینی یه‌كه‌م 2008 (5) ئه‌یلول 2008 (5) ئاب 2008 (9) ته‌مموز 2008 (1) حوزه‌یران 2008 (6) ئایار 2008 (5) ئه‌یلول 2007 (1) تشرینی یه‌كه‌م 2000 (2)\nنظام التناقضات الاقتصادية: أو فلسفة الفقر / 5 — facebook.com/sekoy.anarkist… ***** sekoy-anarkistani-kurdiy-zman@riseup.… twitter.com/i/web/status/1… 1 month ago


گۆڕستانی شه‌هیدانی كیمیابارانی هه‌ڵه‌بجه\nهه‌ڵه‌بجه عادل عه‌بدولمه‌هدی\nعادل عه‌بدولمه‌هدی، سه‌رۆك وه‌زیرانی عێراق، به‌بۆنه‌ی تێپه‌ڕینی 31 ساڵ به‌سه‌ر تراژیدیای هه‌ڵه‌بجه و كیمیایبارانی شاره‌كه له لایه‌ن رژێمی پێشووی عێراقه‌وه، سه‌ره‌خۆشی له گه‌لی كوردستان ده‌كات و ده‌ڵێت: "یادی كاره‌ساتی هه‌ڵه‌بجه ده‌كه‌ینه‌وه، ئه‌و تاوانه رۆژێكی ره‌شی دیكه‌ی له تۆماری تاوانه‌كانی رژێمی به‌عسی سه‌ددامی ده‌رحه‌ق به رۆڵه‌كانی گه‌لی كورد زیاد كرد كه وه‌ك عێراقییه‌كانی دیكه رووبه‌ڕووی كوشتن و وێرانكردن و كۆمه‌ڵكوژی بوونه‌وه".\nهه‌روه‌ها ده‌ڵێت: "له‌م رۆژه‌دا ئه‌و تاوانانه‌مان بیرده‌كه‌ێته‌وه كه هیچ كاتێك بیرناچنه‌وه، ئه‌و برینانه‌ی دیكتاتۆره سه‌ره‌ڕۆكه بڕیاریدا به گازی كیمیایی هێرش بكاته سه‌ر خه‌ڵكی بێتاوان و تاوانی كۆمه‌ڵكوژی ئه‌نجامدا، ئه‌و تاوانه‌ی مرۆڤایه‌تی و ویژدانی جیهانی هه‌ژاند، ئه‌و رۆژه‌ش رۆژێكی ره‌شی دیكه‌یه له تۆماری تاوانه‌كانی رژێمی به‌عسی سه‌ددامی ده‌رحه‌ق رۆڵه‌كانی گه‌لی كورد".\nهه‌روه‌ها ده‌ڵێت: "هه‌ڵه‌بجه وه‌ك سێمبولی فیداكاری و شایه‌تحاڵێك له‌سه‌ر تاوانه دڕندانه‌كانی دیكتاتۆرییه‌ت ده‌مێنێته‌وه، دوای تراژیدیای هه‌ڵه‌بجه‌ش سه‌رجه‌م گه‌لانی عێراق رووبه‌ڕووی چه‌قۆی پیاوكوژه‌كان وه‌ستانه‌وه".\nسه‌رۆك وه‌زیرانی عێراق ده‌ڵێت: "بۆ هه‌ڵه‌بجه شكۆ و نه‌مری و بۆ كه‌سوكاری قوربانیانیش شانازی و سه‌بووری ده‌خوازم، سه‌ره‌خۆشی له گه‌لی كورد ده‌كه‌م كه قوربانییه‌كانیان له‌گه‌ڵ شه‌هیدانی دیكه‌ی عێراق له پێناو دیموكراسییه‌ت و ئازادی و پێكه‌وه ژیان له عێراقێكی یه‌كگرتوو و سه‌ربه‌خۆ خوێنی خۆیان به‌خشی".


Kurdîpêdiya - 00-03-1994\n📅 00-03-1994 ℹ | Pol: Rêkewt û Rûdaw | Zimanê babetî: 🏳 کوردیی ناوەڕاست\n 📒 Govar | 🏳 کوردیی ناوەڕاست | مامۆستای کورد - ژماره 26 - سوید - هاوینی 1995. لاپەڕە: 4\n 📒 Govar | 🏳 کوردیی ناوەڕاست | دلانپار - ژ - 2 - خولی شه‌شه‌م - ساڵی ده‌یه‌م - 25-06-1996 - ده‌نگی کۆمیته‌ی ئاشتی و پشتگیری نیشتمانی کوردستان - فینڵاند. لاپەڕە: 5\n 📒 Govar | 🏳 کوردیی ناوەڕاست | دلانپار - ژ - 1 - خولی پێنجه‌م - 25-03-1995 - ده‌نگی کۆمیته‌ی ئاشتی و پشتگیری نیشتمانی کوردستان - فینڵاند. لاپەڕە: 4\n 📒 Govar | 🏳 کوردیی ناوەڕاست | کوردستان - ژ - 208 - ئه‌پریلی 1994, حیزبی دێموکراتی کوردستانی ئێران. لاپەڕە: 10\n 📒 Govar | 🏳 کوردیی ناوەڕاست | دلانپار - ژ - 3 - خولی چواره‌م - 25-09-1994 - ده‌نگی کۆمیته‌ی ئاشتی و پشتگیری نیشتمانی کوردستان - فینڵاند. لاپەڕە: 2\n🏙 Bajêr: ⚪ Zaxo\n🏟 Partî: H. S. K.\n👁 Ev babete 4,607 car hatiye dîtin


نرخی مۆبایلی Google Pixel 4A دزەی پێکرا – کەی ئای تی ئێن\nحکومەتی هەرێمی کوردستان ماڵپەڕێکی تایبەت بە زانیاری و ڕێنماییەکانی ڤایرۆسی کۆرۆنای بەردەستکرد\nبەفەرمى سامسۆنگ Galaxy S6 Edge Plus ڕاگەیاند+زانیارى تەواو لەسەرى\nئێستا پانێڵی ڕەشی تاریکی Dbrand بەردەستە بۆ هەردوو جۆری کۆنسۆڵی پلەیستەیشن 5\nگووگڵ 12, ئازار 2020\nبۆ ماوەیەکی درێژە کۆمپانیای گووگڵ لە ئامادەکاریدایە بۆ ڕاگەیاندنی مۆبایلێکی ئاست نزمتر لە زنجیرەی Google Pixel 4 بە ناوی Google Pixel 4A. بۆ یەکەمجار نرخی مۆبایلەکە دزەی پێکرا.\nدزەپێکەری بەناوبانگ Evan Blass وێنەیەکی درووست کردووە کە تێیدا دەیەوێت نرخی مۆبایلی Google Pixel 4A ئاشکرا بکات، وێنەکە پۆستەرێکی ڕێکلامی مۆبایلەکە نیشان دەدات و تێیدا دەردەکەوێت کە نرخی مۆبایلەکە لە 399$ ـەوە دەست پێدەکات، Evan هیچی سەربارەت بە فەرمی بوونی پۆستەرەکە باس نەکردووە.\nهەروەها لە هەفتەی ڕابردوودا ژمارەیەک وێنەی زیندووی مۆبایلەکە دزەیان پێکرا و دیزاینی تەواوەتیان ئاشکرا کرد.\nبە پێی دزەپێکراوەکان بێت، مۆبایلەکە خاوەن ڕوونمایەک دەبێت بە قەبارەی 5.8 ئینج بە وردی نیشاندانی 2340 بە 1080 پێکسڵ و پڕۆسێسەری Snapdragon 730 ـی لەسەر جێگیر دەبێت، هەروەها خاوەن ڕامی 4 یان 6 گێگابایت و بیرگەی ناوەکی 64 گێگابایت دەبێت و لە پێشەوە خاوەن کامێرایەک دەبێت لەسەر چاڵی ژێر ڕوونماکەی و هەستەوەری پەنجەمۆرەکەشی لە پشتەوە جێگیر دەکرێت.\nمۆبایلی Google Pixel 3A ـی پار ساڵ لە کۆنگرەی Google I/O نمایشکرا، بەڵام بۆ ئەمساڵ کۆنگرەکە بە هۆی ڤایرۆسی کۆرۆناوە هەڵوەشایەوە و ئەنجام نادرێت، هەر بۆیە ڕێکەوتی بەردەستکردنی مۆبایلی Google Pixel 4A ڕوون نییە.\nتاگەکان google Google Pixel 4a زانیاری دزەپێکراو گووگڵ مۆبایل هەواڵ


ژیاننامەی حەزرەتی ئیمام جەواد(د.خ) گەنجترینی ئیمامەکان - Mehr News Agency\nAP ١٤٠٠ Tir ٢٠ ١٢:٤٤\nNews Code 38149\nژیاننامەی حەزرەتی ئیمام جەواد(د.خ) گەنجترینی ئیمامەکان\nمحەمد بن عەلی بن مووسا ناسراو بە ئیمام جەواد و ئیمام محەمەد تەقی ئیمامی نۆهەمی شیعەکانە کە 17 ساڵ ئیمام بوو و لە تەمەنی 25 ساڵان شەهید کرا.\nبە ڕاپۆرتی ئاژانسی هەواڵی مێهر، تەمەنی کەمی ئەو ئیمامە لە کاتی شەهید بوونی باوکیدا، بووە هۆی ئەوەی کە ژمارەیەک لە سەحابەکانی ئیمام ڕەزا (د.خ)، لە ئیمام بوونیدا گومان بکەن؛ هەندیک کەس عەبدوڵڵا کوڕی مووسایان بە ئیمام دانا بەڵام زۆربەی خەڵک ئیمام بوونی محەمەد کوڕی عەلیان قبووڵ کرد.\nپێوەندیی ئیمام جەواد لەگەڵ شیعەکان زیاتر لە ڕێگای پارێزەرەکانی و بە شێوەی نووسینی نامە ئەنجام دەدرا. لە سەردەمی ئیمام بوونی ئیمامی نۆهەمی شیعەکان، ئەهلی حەدیس، زەیدیە، واقفیە و غەلات چالاکیان هەبوو. ناوبراو شیعەکانی لە بیر و بڕوای ئەوان ئاگادار دەکردەوە و نوێژ کردن لە پشت سەری ئەوانی قەدەغە کردبوو.\nگفتوگۆ زانستیەکانی ئیمام جەواد لەگەڵ زانیانی فرقە ئیسلامییەکان لە پرسە کەلامییەکان وەکوو پێگەی شێخەکان و پرسی فیقهی وەکوو سزای بڕینەوەی دەست و حەج، لە گفتوگۆوە بەناوباگنەکانی ئیمامەکان وەسف کراوە.\nزانایانی ئەهلی سوننە، لە پێشەوای نۆهەمی شیعەکانی وەکوو زانایەکی ئایینی ڕێز دەگرن. هەندێک لە ئەو کەسایەتیانە، کەسایەتیی زانستی ئیمام جەوادی زۆر بەرز وەسف کردووە و خۆشەویستیی ناوبراو لەلایە مەعموون بۆ هۆکاری زانستی و مەعنەوی ناوبراو لە منداڵیدا دەگەڕێننەوە. ئەوان هەروەها لە سەرتربوونی محەمەد کوڕی عەلی لە تایبەتمەندییەکانی دیکە وەکوو دەسباوی، دووری لە گوناهەوە قسە دەکەن.\nبۆ نموونە ئیبن تیمیە ناسراو بوونی ئەو ئیمام بە جەوادی بە هۆی دەسباوی و گەورەییەوە دەزانێت.\nبە پێی گێڕانەوە شێخ موفید، ئیمام جەواد چوار منداڵ بە ناوەکانی عەلی، مووسا، فاتمە و ئیمامەی هەبووە.\nفێستیڤاڵی فیلمی کوردی\nفێستیڤاڵی فیلمی دهۆک


" ئه‌هلولحه‌ق " ده‌س كرده پوێچه‌ڵ كردنه‌وه‌ێ بومبه‌گان داعش له باشوور تكریت - شـه‌فـه‌ق نيـوز\n" ئه‌هلولحه‌ق " ده‌س كرده پوێچه‌ڵ كردنه‌وه‌ێ بومبه‌گان داعش له باشوور تكریت\nقسه‌كه‌ر وه‌ناو جمشته‌گه جه‌واد ئه‌لتلێباوی له‌ێ باوه‌ته وه‌شه‌فه‌ق نیوز وتگه : ڕێكخراو داعش هه‌رچى كه‌فتگه‌سه وه‌رده‌سێ له ناوچه‌یل باشوور تكریت بومب ڕێژیان كردگه.\nزیاتر وتگه : سه‌رجه‌م ئه‌و ناوچه‌یله ك له چه‌كداره‌یل داعش پاكه‌و كریانه هه‌ر له جاده تا دره‌خت و ماڵه‌گان بومب ڕێژ كریانه و ئاماژه كردگه‌سه ئه‌ڕا ئه‌وه‌گ ، یه‌كه‌ێ ئه‌ندازیاری هێزه‌یل مقاوه‌مه‌ت ئسلامی ، عه‌سایب ئه‌هلولحه‌ق ده‌س كردنه‌سه پوێچه‌ڵ كردنه‌وه‌ێ بومبه‌گان.\nتلیباوی له درێژه‌ێ قسه‌گانێ وتگه : یه‌كه‌ێ ئه‌ندازیاری تایبه‌ت وه‌پوێچه‌ڵ كردنه‌وه‌ێ ماڵه بومب ڕێژ كریایه‌گان دو ڕێ زیاتر له وه‌رده‌م نه‌ێرێ یا ئه‌وه‌سه بومبه‌گان پوێچه‌ڵ بكه‌نه‌و و یه‌یش مه‌ترسی گه‌وراێگ دێرێ ئه‌ڕایان یا ئه‌وه‌سه ماڵه‌گان له دوێره‌وه بته‌قننه‌و ك ئه‌ویش زه‌ره‌د ئه‌ڕه‌سنێگه ماڵه‌گان.\nباس ئه‌وه‌یش كردگه یه‌كه‌ێ ئه‌ندازیاری له ناوچه‌گه ئه‌رك لاوردن بومبه‌گان گردگه‌سه مل.\nفه‌رمانده‌یی پروسه‌یل هاوبه‌ش ، پاكه‌و كردن ناوچه‌یل باشوور تكریت له چه‌كداره‌یل ڕێكخراو داعش ڕاگه‌یاندگه ك جاده‌ێ دجێل – سا مه‌ڕا – ئه‌بو غرێب – كه‌سارات – ئه‌لسمیلات – ئه‌لبو سایل – رفیعات – ئه‌لفه‌رحانیه – ئه‌لرمیلات – ئه‌لسبیحات – ئه‌لبوشه‌له‌ش – ئه‌لبو عه‌لول – كومه‌ڵگای ئه‌مانه ئه‌گرێگه وه‌ر.


نرخى زێڕ بەرزترین ئاستی لەم هەفتەیەدا تۆمار کرد\n2020.12.16 - 13:02\nنرخی زێڕ لە بازاڕەکاندا بەرزترین ئاستى لەم هەفتەیەدا تۆمار کردوووە و وەبەرهێنەرانیش چاوەڕوانى بڕیارێکى نوێ بانکى ناوەندى ئەمەریکا دەکەن بۆ دیاریکردنى سوودى نرخەکان.\nبەیانی ئەمڕۆ چوارشەممە جارێکى تر لەگەڵ کردنەوەى بازاڕدا، نرخى کڕین و فرۆشتن بە زێڕ بەڕێژەى 0.1 % هەڵکشاو و بەوەش نرخى ئۆنسەیەک گەیشتە 1854.51 دۆلار.\nلاى خۆشیەوە کایل ڕوادا، توێژەر لە کۆمپانیاى (ئاى جى مارکێت بۆ ڕاوێژکارى) ڕاگەیاندووە، لەگەڵ هەر بەرەوپێشچوونێک کە سەرچاوەکەى هاندانى ئەمەریکا بێت بازاڕ دەبوژێتەوە بەتایبەتى لەڕێکەوتنى هەردوو حزبى کۆمارى و دیموکراتەکان و پێشبینى هەڵشکانى نرخى زێرێش دەکرێت.\nوەبەرهێنانى ئەمەریکاش چاویان لەڕاگەیاندنى سیاسەتى ئەمساڵە لەلایەن ئەنجومەنى یەدەگى فیدراڵیەوە (بانکى ناوەندى ئەمەریکا) کە بڕیارە ئەمڕۆ ڕایبگەیەنێت و بەوەش پێشبینى دەکرێت ئەنجومەنەکە نرخەکانى سوود لەسفردا ڕابگرێت.\nئەوەى نرخەکانى ئاڵتۆنى خاو کردەوە، ئامادەباشییەکانە بۆ وەرگرتنى مۆڵەتى لەلایەن دەزگا پەیوەندیدارەکانەوە بۆ ئەو ڤاکسینەى دژە کۆرۆنا کە لەلایەن کۆمپانیاى مۆێرناوە پێشخراوە و وابڕیارە لەم هەفتەیەدا مۆڵەتەکە بەدەستبهێنێت.\nگۆڕانکارییەکانى نرخی زێڕ لە هەرێم\n2020.12.22 - 12:18\nشيكارێكی ئابووری: زێڕ و زیو زیاتر گران دەبن\n2020.12.19 - 14:11\nنرخی زێڕیش بەهۆی دۆلارەوە بەرزبوویەوە\n2020.12.19 - 10:12\nداڕمانى دۆلار نرخى زێڕى فڕاند\n2020.12.17 - 19:26


خانه/اصول/عقاید/کۆڕۆنا و چەند پرسیارێک\nیونس سلیمان زادە ارسال ایمیل 3 فروردین 1399\n«وَمَآ أَرْسَلْنَكَ إِلَّا رَحْمَةً لِّلْعَـٰلَمِينَ» [انبیاء/۱۰۷]واته: «ئه‌ی موحه‌ممه‌د(د.خ) ئێمه تۆمان ڕه‌وانه نه‌کردووه ته‌نها بۆ ئه‌وه نه‌بێت که ببیته ڕه‌حمه‌ت و به‌ره‌که‌ت بۆ هه‌موو جیهانه‌کان (جیهانی ئاده‌میزاد و گیاندار و ڕووه‌ک و په‌ری و… هتد).»\n«ظَهَرَ ٱلْفَسَادُ فِى ٱلْبَرِّ وَٱلْبَحْرِ بِمَا كَسَبَتْ أَيْدِى ٱلنَّاسِ لِيُذِيقَهُم بَعْضَ ٱلَّذِى عَمِلُوا۟ لَعَلَّهُمْ يَرْجِعُونَ» [الروم/٤۱]واته: تاوان و خراپه ده‌رکه‌وتووه و هه‌موو سه‌ر زه‌وی و ده‌ریاکانیشی گرتۆته‌وه، به‌هۆی ئه‌و تاوان و گوناهانه‌وه که خه‌ڵکی ده‌ستیان داوه‌تێ، سه‌ره‌نجام ده‌بێت تاڵاوی هه‌ندێك له کرده‌وه‌کانیان بچێژن (که به‌رپابوونی جه‌نگ و کاره‌ساته سروشتییه‌کانه) بۆ ئه‌وه‌ی بگه‌ڕێنه‌وه بۆ ڕێبازی پاکی و خواناسی.\n«وَمَآ أَصَبَكُم مِّن مُّصِيبَةٍ فَبِمَا كَسَبَتْ أَيْدِيكُمْ وَيَعْفُوا۟ عَن كَثِيرٍ» [الشوری/۳۰]واته: «هه‌ر به‌ڵا و نه‌هامه‌تییه‌کتان به‌سه‌ر هاتبێ، ئه‌وه ده‌ره‌نجامی ئه‌و کار و کرده‌وانه‌یه که به ئاره‌زووی خۆتان ده‌تانکرد، (به‌ڵام ئه‌وه‌نده خوایه‌کی میهره‌بانه) له زۆربه‌ی زۆری گوناه و هه‌ڵه‌کانتان خۆش ده‌بێ.»\n«وَمَآ أَصَبَكُم مِّن مُّصِيبَةٍ فَبِمَا كَسَبَتْ أَيْدِيكُمْ وَيَعْفُوا۟ عَن كَثِيرٍ» [الشوری/۳۰]بۆیە پێویستە ئەو حەقیقەتە بزانین کە ئادەمیزاد دەتوانێ ببێتە مایەی ڕەحمەت و ئاسودەیی و خۆشبەختی بۆ خۆی و دەورووبەری، یان دەکرێ بە لاملیکردن لە بەرنامەی خودای گەورە، ببێتە مایەی گرفت و ئەزیەت و ئازار و موسیبەت سازکردن بۆ خۆی و خەڵکانی تر و نابێ گلەییەکە ئاڕاستەی خودای گەورە بکرێ کە؛ بۆچی خودا ئینسان تووشی ئەو موسیبەتانە دەکا؟!\n٤- ترسان لە نەخۆشینەکان شتێکی سروشتییە و نابێ کەسی لەسەر سەرکۆنە بکرێ.\n٥- خوپارێزی لە تووشبوون بە نەخۆشییەکی خەتەرناکی وەکوو کۆڕۆنا، دژایەتی نییە لەگەڵ دینداری و ئیمانداربوون، بەڵکوو ئیمانداری ڕاستەقینە و ژیر دەبێ خۆپارێز بێ لەبەرامبەر شتە مه‌ترسیداره‌کاندا.


ئا:بارام سوبحی ده‌بێ دان به‌وه‌دا بنێم له‌ژیانمدا هه‌ڵه‌ی زۆرم كردوه، سه‌ره‌ڕای ئه‌وه‌ش ده‌توانم بڵێم نه‌متوانیوه ده‌سته‌وه‌سان بمێنمه‌وه به‌رامبه‌ر به‌و هه‌مو هه‌ڵانه‌ی كه كۆمه‌ڵگاكه‌مان پێوه‌ی ده‌ناڵێنێ.\nئا: بارام سوبحی پێنج توێژه‌ر له‌میانی كتێبێكدا هه‌ڵسه‌نگاندن بۆ ره‌وشی سیاسی‌و ئابوری‌و كۆمه‌ڵایه‌تی‌و ئاینی‌و سه‌ربازی مۆریتانیا ده‌كه‌ن، خاڵه به‌هێزو لاوازه‌كان ده‌خه‌نه‌ڕو. بونی هه‌ژاری‌و گه‌نده‌ڵی‌و مه‌حسوبیه‌ت\nئا: بارام سوبحی سیستم كه‌ڵكی چی پێوه‌ده‌مێنێ ئه‌گه‌ر جێگای دادپه‌روه‌ری تێدانه‌بێ؟ ناتوانیت بۆ دادپه‌روه‌ری بجه‌نگی، ئه‌گه‌ر نادادپه‌روه‌ری به‌باشی نه‌ناسی. دیالۆگی یه‌كێك له‌كاراكته‌ره‌كانی رۆمانی وه‌رزێكی سپیی\nهه‌مو كاره‌كانی ئه‌مه‌ریكا له‌خۆرهه‌ڵاتی ناوه‌ڕاستدا په‌یوه‌سته به‌نه‌وته‌وه\nئا: بارام سوبحی بانگه‌شه‌ی ئه‌وه‌ی ئێمه نه‌ته‌وه‌یه‌كی ئاشتیخوازین، به‌واتای له‌بیركردنی به‌شێكی گه‌وره‌ی مێژوی ئێمه‌یه…له‌ڕاستیدا به‌وپه‌ڕی راستگۆییه‌وه ده‌كرێ دان به‌وه‌دا بنرێت كه له‌دوای جه‌نگی جیهانی دوه‌مه‌وه\nئا: بارام سوبحی ده‌وڵه‌تی عوسمانی له‌كاتی خۆیدا موچه‌ی فه‌رمانبه‌رانی نه‌ده‌دا، بۆیه هه‌ندێجار سه‌ربازه‌كان په‌لاماری بازاڕه‌كانیان ده‌دا. فه‌رمانبه‌رانیش به‌بێ به‌رتیل كاری هاوڵاتیانیان نه‌ده‌كرد. كۆمه‌ڵناسی به‌ناوبانگی عێراقی


ناوەندی و دواناوەندی | Samfunnskunnskap.no\nهەندێک زانیاری دەربارەی خوێندنی ئامادەیی/دەبیرستان:\nهەموو ئەو گەنجانەی کە خوێندنی بنەڕەتییان لە نەرویج تەواو کردووە یان هاوتای ئەو خوێندنە مافیان هەیە کە سێ ساڵ لە قوتابخانەی ئامادەیی بخوێنن.\nدەبێت گەنجان تا ئەو سالەی تەمەنیانی ٢٤ ساڵی پردەکەن خوێندنی ئامادەیی تەواو بکەن.\nپارێزگە بودجە و پارەی خوێندنی ئامادیی دابین دەکات، وە دەبێت خوێندن بۆ هەموو ئەوانە دابین بکات کە مافی خوێندنی ئامادەییان هەیە.\nخوێندنی ئامادەیی بەشی ئامادەیی گشتی و بەشی خوێندنی پیشەیی هەیە:\nقوتابخانەی بنەڕەتی و ئامادەیی (دەبیرستان)\nئەو کاتەی گەنجان لە قوتابخانەی بنەڕەتی تەواو دەبن تەمەنیان دەوروبەری ١٦ ساڵانە. دەستکەوتنی کار بۆ ئەوانەی کە تەنها خوێندنی بنەڕەتییان هەیە تاڕادەیەک زەحمەتە، بۆیە زۆربەی کەس بڕیاردەدەن کە بەردەوم بن لە خوێندنی قۆناغی ئامادەییدا.\nلە پاڵ قوتابخانە ئامادەییە حکومییەکان هاوکات هەندێک قوتابخانەی ئەهلیش هەن.\nلە قوتابخانە ئەهلییەکان، خێزانەکان پارەی قوتابخانە دەدەن. بەڵام لە ڕاستیدا ئەوان تەنها ڕێژەیەکی دیاریکراو (بڕە پارەی بەشی خۆیی egenandel) دەدەن، و حکومەت باقی نرخە ڕاستەقینەکە دەدات.\nزۆربەی کار و پیشەکان لە کۆمەڵگای ئەمڕۆ دا پێویستیان بە خوێندنی دواناوەندی یان سەرتر هەیە. هەروەها بۆ کۆمەڵگای ئاسوودەژیان گرنگە کە زۆرترین ژمارەی مومکین لە خەڵک بخوێنن. ئەمە دەبێتە هۆی ئەوە کە گەشەکردنی ئابووری بەردەوام بێت و هەلی کاری نوێ چێ ببێت. ئەگەر ئاستی خوێندەواری جەماوەر لە سەرەوە نەبێت، پاراستنی حکوومەتی ئاسوودەژیان و هەموو یارانە کۆمەڵایەتیەکان دژوار و ئەستەم دەبێت.\nخوێندنی دواناوەندی بەخۆراییە.\nخوێندکاران کتێبەکان بە قەرز لە خوێندنگە وەردەگرن، بەڵام خۆیان دەبێت پێنووس و تێنووسی خۆیان بکڕن.


Home›هەواڵ›کوردستان›پیاوێكى ته‌مه‌ن 70 ساڵ له كه‌ركوك به كۆرۆنا گیانى له‌ده‌ستدا\nبه‌ره‌به‌یانى ئه‌مڕۆ یه‌كشه‌ممه تووشبوویه‌كى ڤایرۆسى كۆرۆنا له كه‌ركوك كه پیاوێكى ته‌مه‌ن 70 ساڵه گیانى له‌ده‌ستدا.\nبه‌پێى زانیارییه‌كانى (SNN) كه له ته‌ندروستيى كه‌ركوك ده‌ستى كه‌وتوون، “كه‌مێك له‌مه‌وبه‌ر تووشبوویەکی دیکەى كۆرۆنا لە نەخۆشخانەی کەرکوک تایبەت بە کۆرۆنا گیانی لەدەستداوه كه ناوی ( ئەیسەر عەبدوڵا) یە و تەمەنی 70 ساڵە”.\nله سه‌ره‌تاى بڵاوبوونه‌وه‌ى ڤایرۆسى كۆرۆنا تا ئێستا 11 تووشبووى ڤایرۆسه‌كه گیانیان له‌ده‌ستداوه له پارێزگاى كه‌ركوك، هاوكات، به‌پێى ئاماره‌كانى وه‌زاره‌تى ته‌ندروستیی عێراق ته‌نیا له‌ماوه‌ى 24 كاتژمێرى رابردوودا 47 حاڵه‌تى نوێى تووشبوون به كۆرۆنا له كه‌ركوك تۆماركراون.\nئەپڵ بۆ یەکەمجار چەند خزمەتگوزارییەك بۆ عێراق زیاد دەکات


دوای زیاتر لە چارەکە سەدەیەک هێشتا دەنگی شەماڵ سائیب زیندووە | ROJnews\nدوای زیاتر لە چارەکە سەدەیەک هێشتا دەنگی شەماڵ سائیب زیندووە\nچوؤرشەممە, 7 نوف 2018 - 10:11\nدوای تێپەڕبوونی ٣٢ ساڵ بەسەر کۆچی دوایی هونەرمەندی گۆرانیبێژ شەماڵ سائیب-دا، هێشتا چێژی گوێگرتن لە دەنگی بەسۆزی بەردەوامە و دوای زیاتر لە چارەکە سەدەیەک هێشتا دەنگی هەر زیندووە.\nشەماڵ جەلال سائیب، ناسراو بە شەماڵ سائیب، گۆرانیبێژی ڕەسەنی نیو سەدەی ڕابردوو، لە دایکبووی ساڵی١٩٣١ شاری سلێمانی، بەهۆی ئەوەی باوکی قایمقام بووە بووەتە ڕێگەخۆشکەر، تا لە منداڵییەوە لە گەلێک شار و شارۆچکەی کوردستاندا بژی و چاوی بکرێتەوە.\nشەماڵ هەر لە دوای تەواوکردنی قۆنا‌غی خوێندنی سەرەتایی، چووەتە کۆلێژی مەلیک فەیسەڵ لە بەغدا کە قوتابخانەیەکی دواناوەندیی بوو و بە زمانی ئینگلیزی وانەی تێدا دەخوێندرا و تەنیا قوتابییە یەکەمەکانی عێراقی وەردەگرت.\nدوای تەواوکردنی قۆناغی خوێندنەکەی لە پەیمانگای ھونەرە جوانەکان وەرگیراوە و لە ١٩٥١ ز دا کۆلیژی ئاداب بەشی مێژوو لە زانکۆی بەغدا وەرگیراوە و لە ساڵی ١٩٥٦ ز دا خوێندنی زانکۆی تەواو کردووە و بڕوانامەی بەکالۆریۆسی لە مێژوو وەرگرتووە و کراوە بە مامۆستا لە دواناوەندی ئەعزەمییە‌ی کوڕان و لە ساڵی ١٩٥٩ ز دا بووەتە مامۆستای بابەتی ڕۆشنبیریی مۆسیقا لە پەیمانگای ھونەرە جوانەکانی بەغدا.\nلە دوای ساڵی ١٩٦٣ کە چۆتە ئەمریکا بۆ تەواوکردنی خوێندنی باڵا و بڕوانامەی ماستە‌ری لە ئەدەبدا وەرگرتووە و لە ساڵی ١٩٧١ لە فێرگەی بەغدا- بەشی کوردی یەکەم گۆرانی خۆی بە ناوی 'موژدە بێت ساڵ گەڕایەوە' تۆمار دەکات و پاش ماوەیەک لە هەمان فێرگەدا دەبێت بەڕێوبەری هونەری و هەفتانە بەرنامەیەک بە ناوی باخچەی مۆسیقاوە ئامادە و پێشکەش دەکات، جگە لەوەی لە گەلێک درامادا بەشداری دەکات، بەرهەمە گۆرانییەکانی بە ناوی هاوار سەد هاوار، هاتی بۆ هاتی، ئازیز بەهارە، زوڵێخا، خۆزگە دونیام هەبوایە و گەلێک گۆرانی دیکە.\nئەو هونەرمەندە لە فۆلکلۆر و میوزیکی ڕۆژهەڵاتی و جیهانیدا شارەزایی هەبووە و توانای ژەنینی چەند ئامێریکی میوزیک بە تایبەت عودی هەبووە، لە زۆرێک لە مەیدانەکاندا ئاستێکی باشی بە دەست هێناوە لەوانە یەکەمین هونەرمەند بووە کە میوزیکی بە شێوەی ئەکادیمی خوێندبێت و یەکەمین گۆرانیبێژی سەردەمی خۆی بووە کە بە دیالێکتی کرمانجی ژووروو گۆرانی وتبێت و لە دەرەوەی ستۆدیۆ تۆماری کردبێت.\nپاش کردنەوەی زانکۆی سلێمانی لە ساڵی ١٩٦٨، لەسەر خواستی ئەو زانکۆیە داوا لە هونەرمەند دەکرێت کە بگەڕێتەوە وڵات و ئەویش دوای چەند ساڵێک داواکەیان پەسەند دەکات و بە بێ ژن و منداڵەکەی دێتەوە، چونکە ئەوان ڕازی نین بە گەڕانەوە بۆ وڵات و دواتر لە کۆلێژی ئاداب دەبێتە مامۆستا، دوبارە ژیانی هاوبەش پێکدەهێنێتەوە و دوو منداڵیان بە ناوی ژیمۆ و تیشکۆ دەبێت، پاش گواستنەوەی زانکۆی سلێمانی بۆ شاری هەولێر، شەماڵ سائیبیش دەچێتە هەولێر و تا کۆتایی لەوێ دەمێنێتەوە.\nشەماڵ سائیب، لە دواجاردا لە ٧/١١/١٩٨٦ بە هۆی نەخۆشییەکی درێژخایەنەوە کۆچی دواییی دەکات و تەرمەکەی دەهێنرێتەوە سلێمانی و لە گردی سەیوان دەنێژرێت.\nئەو هونەرمەندە وەک زۆرینەی هونەرمەندانی کورد بوو بە سامانێکی هەمیشەیی و نەبڕاوە بۆ هونەر و دەنگبێژی کوردی و هێشتا هەر دەنگی زیندووە.


Kurdipedia - 20-08-1984\n📅 20-08-1984 ℹ | Groep: Datum & Gebeurtenisen | Artikel taal: 🏳 کوردیی ناوەڕاست\n- یەکێک لە داستانەکانی پێشمەرگەکانی (یەکێتیی نیشتمانیی کوردستان) لە گوندی سەیدخەلیلی کەلار ڕوویداو و کە هێزەکانی پێشمەرگە ژمارەیان 12 پێشمەرگە بووە و سوپای عێراقیش بە سەرکردایەتی (لیوا بارق عەبدوڵڵا حاجی عەنتە زوبەیدیی) و بە ژمارەیەی زۆر لە عەسکەر و جاش و تۆپەوە هێرشی کردە سەریان،..فەرماندەی پێشـمەرگە (عەلی شامار) بووە. لە ئەنجامی شەڕەکەدا 98 عەسکەر و جاش دەکوژرێن و سوپای عێراق دەشکێنرێت. لە هێزەکانی پێشمەرگەش (مولازم ڕەحیم) شەهید دەبێت و کاک شەهاب و عەلی شامار بریندار دەبن، ئەم داستانە بە داستانی (سەیدخەلیل) ناسراوە.\n➕ Toegevoegd door (Seryas Ehmed) op Apr 9 2016 9:18PM\n✍ Dit item is voor het laatst bijgewerkt door (Hawrê Baxewan) op: Oct 10 2016 11:05PM\n👁 Dit item is 6,330 keer bekeken\n📊 Statistiek Artikelen 378,979


ڕۆژنامەیەکی ئینگلیزی پلانی سیمیۆنی لە یاری کۆتایی چامپیۆنزلیگ ئاشکرا دەکات – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/چامپیۆنزلیگ-یۆرۆپالیگ/ڕۆژنامەیەکی ئینگلیزی پلانی سیمیۆنی لە یاری کۆتایی چامپیۆنزلیگ ئاشکرا دەکات\nڕۆژنامەیەکی ئینگلیزی پلانی سیمیۆنی لە یاری کۆتایی چامپیۆنزلیگ ئاشکرا دەکات\nدیێگۆ سیمیۆنی ڕاهێنەری ئالەتیکۆ مەدرید\nبەر لە چەند ڕۆژێک لە بەڕێوەچوونی یاری کۆتایی چامپیۆنزلیگ لە نێوان ڕیاڵ مەدرید و ئاتلەتیکۆ مەدرید، ڕۆژنامەیەکی ئینگلیزی پلانی سیمیۆنی بۆ ئەو یارییە ئاشکرا دەکات.\nڕۆژنامەی(دەیلی مەیل)ی ئینگلیزی بڵاویکردووەتەوە کە سیمیۆنی، کە تا ئێستا لە 19 یاری بەرانبەر ڕیاڵ لە 7 یاری دۆڕاوە و لە 7 یاریش سەرکەوتنی تۆمار کردووە و 5 یاریش یەکسانبووە، بەنیازە لە یاری کۆتایی پلانەکەی لە 4-4-2 بۆ پلانی 4-1-4-1 بگۆڕیت.\nبەگوێرەی ڕۆژنامەکە لە دوایین مەشقەکانی یانەکە دەردەکەوێت، کە سیمیۆنی بە نیازە تۆرێس وەک (سەری ڕم) بە تەنیا لە هێڵی هێڕش بردن یاری پێ بکات، هەروەها گریزمان و کەراسکۆ لە پشت ئەویاریزانە لە باڵی ڕاست و چەپ دابنێت، تا هێڕشە پێچەوانەکان کاریگەرتر بکات و بۆشاییەکانی نێو یاریگا کەم بکاتەوە.\nڕۆژنامەکە ئاماژەی کردووە، کە یانەی ئاتلەتیکۆ مەدرید دوای ئەو ئاستە بەرزەی فێرناندۆ تۆرێس لە یارییەکانی ئەم دواییە پێشکەشی کردووە، بیر لە لەوە دەکاتەوە کە یاریزانەکە بۆ ساڵێکی دیکەش لە یانەکە بهێڵێتەوە.\nسیمیۆنی، ئاتلەتیکۆ مەدرید


بەرکەوتنەوەم لەگەڵ کوردستاندا (بەشی سێیەم)\nSunday, 06.05.2022, 21:45\nژیان لە ڕانیە خۆش بوو. دۆستایەتیی ڕانێییەکان تایبەتمەندیی خۆی هەیە. مرۆڤ خێرا دەبێت بە برادەر. لەو چەند ساڵەی ژیانمدا لەوێ زۆر کەسی تایبەتم ناسی، کە شۆڕشگێڕ، ڕەخنەیی، کۆزەرڤاتیڤ (هەیەپارێز)، هۆشئاوەڵا و هتد، هەروەها کەم یان زۆر کراوە بوون. زۆرینەی دۆستان لە خوێندکارانی خۆم بوون کە بێگومان هەموویان کوڕی باش نەبوون، بەڵکو لە نێویاندا تاک تاکە دووزمان و ئاژاوەگێڕیش هەبوون. گەلێک جار پاشنیوەڕوان دەڕۆیشتین بۆ سەیران لە دەربەند، غابات، دۆڵێ، کاتی پڕشادیمان بەدەم مەینۆشینەوە بە گفتوگۆ و دانوستاندنی فەلسەفەیی بەسەر دەبرد. زانکۆ بە پێچەوانەوە هیچی دیکە نەبوو جگە لە جەجاڵێکی شێواو و پڕکێشە، بێ ئۆتۆرێتی، کاتبەڕێکەر و تا بکرایە کێشەکانی ئاگامەندانە دادەپۆشی، تەنانەت دەیچەپاندن. ئاخر نابێت هیچ شتێک بجمێت. پارت لە هەموو لایەک پیاوانی خۆی دەسەپاند تاکو بە هەر نرخێک بێت ئارامی بپارێزن، جا گەر ئەوە تەنانەت بە دەرچوواندن و دامەزراندنی بێدادانە، بە وانەسڕینەوە و سوڵحی عەشایەری و هتد بووایە. میکانیکێتییەکی سەیر سەرجەم پەیوەندییە فەرمییەکانی تەنی بوو، ئەوە بێگومان بەڕووخۆشی، ڕێزمەندانە، لەسەرخۆ. خوێندن بێ کرۆک بوو. مامۆستای زانکۆ هەبوو (کە ژمارەشیان کەم نەبوو) بە مەلزەمەی شەش تا دە لاپەڕەیی ساڵێکی بەڕێ دەکرد. تەواو. ڕاستییەکەی خوێندکارانیش، زۆرینەی هەرە زۆریان، لەوە زیاتریان نەدەویست، چونکە پرسی ئەوان لە سەرەتاوە زانست نەبوو، بەڵێ داوایان دەکرد کە تا بشێت بابەتی کەمیان بۆ خوێندن پێبدرێت تاکو بەئاسانی دەربچن و بڕوانامەکەیان وەربگرن، تەنانەت ئەوەیان دەسەپاند (!) و ڕووی دەدا کە بۆ ئەو مەبەستە خۆپێشاندانیان دەکرد، بەڵێ زۆر لە خوێندکارانی دەرنەچوو بێشەرمانە دەڕۆیشتنە بەردەم وەزارەتی خوێندنی باڵا لە هەولێر و بە خۆپێشاندان داواکارییان بۆ دەرچواندن بەرزدەکردوە. ڕۆژێک کەناڵێکی وروژێنی تەلەڤیزیۆنی چەند خوێندکارێکی ئامادەیی پێشان دا کە لەسەر ڕێگەی سلێمانی-کەرکوک بە خۆپێشاندان داوای کەمکردنەوەی ڕێژەی بابەتی خوێندنیان دەکرد و بەئاشکرا دەیانگۆت کە "دەرەقەت نایەن"!! هەڵوێستی حکومەتیش بەگشتی لەم پەیوەندییەدا هیچی دیکە نەبوو جگە لە کارئاسانی، بەپیرەوەچوون، هاوکات میدیای تەلەڤیزیۆنی، وەک نوێنەری بەرەڵایی، هەرزەکارانە دەهۆڵی بۆ بێسەروبەری دەکوتا. لە پێش هەموویانەوە کەی ئێن ئێن!\nلە زانکۆ بەتایبەتی "کورسی" سەنگێکی تایبەتی هەبوو. شەیدایانی کورسی بەشەو دەڕۆیشتن بۆ ماڵی ئەم یان ئەو مەسئول تا بۆ خاتری ئەوان زەخت لە سەرۆکی زانکۆ بکەن و کورسیی ڕاگر، سەرۆکبەش یان هیچ نەبێت بڕیاردەری بەشیان (!) پێبدەن. ئەوە لە کاتێکدا دەبوو پۆستخوازەکان بەردەوام بەو هۆیەوە دەوامی فەرمی بکەن، لە سەئات هەشت یان نۆی بەیانییەوە تا پاشنیوەڕۆ لە دەوام بن، هاوکات ئەو مامۆستایانە کە تەنیا ئەرکی وانەبێژییان هەبوو، دەیانتوانی تەنیا بۆ ماوەی کارکردنی پێویست لە زانکۆ بن و دوای تەواوبوون بڕۆنەوە بۆ ماڵی خۆیان؛ ئەوان کاتیان هەبوو بۆ نووسینی توێژینەوە، وەرگێڕان، یان گەشت و سەیران. شەیداکانی کورسی ئامادەبوون ئەم هەموو کاتە بۆ خاتری دانیشتن لە پشت مێزێكەوە لەدەست بدەن! بێگومان مرۆڤ دەتوانێت، هەروەها ئاساییە کە لە هەر دەوڵەتێکی دامەزراوەییدا (نەک خێڵەکی و مافیاییدا) بە بەرهەمهێنان، بە کارکردنی جددیی فەرمانبەریانە، بۆ جێی بە خۆ شیاو تێبکۆشێت، ئەوە مافی خۆیەتی، لێ ئەمە لای کوردەکانی هەرێم زۆر دەگمەنە. حیزب دەستوێژ و دەرووە بۆ گەیشتن بە خەونە خۆییەکان بەبێ ئەوەی خەنبین لە خۆی بپرسێت، کە زۆر دەشێت خەونەکەی لەو ڕەوشەدا گەورەتر و ئاڵۆزتر بێت لە توانستی هۆشەکی و ئیستیعابی زانستییانەی ئەو. بەڵێ تەنانەت لە کوردستان ئەوها دەنوێنێت کە هەموو فەرمانگەیەک "بارە" بەسەر فەرمانبەرانەوە و ڕێی کاتبەسەربردن، پشوو و نووستنی زۆریان لێدەگرێت، وەلێ ئەوان دەبێت بەناچاری ئەو کارە لە ئەستۆ بگرن تاکو مووچەی گوزەرانیان دابین بکەن، لەئەستۆگرتنی کاریش بۆ ئەوان (لایەنی کەم بۆ زۆرینەیان) تەنیا بێزارکەرە، بۆیە بەنیوەناچڵ و سەرپێیی ڕایدەپەڕێنن. ئەوجا دەسەڵاتدارانیش بەبێچارەیی ڕوویان لەو دۆخە کردووە، جا ئەوە بە دابینکردنی بودجە بێت، پەرەپێدانی زۆر نالەباری ئینفراستروکتور بێت یان هەر ئیجرایەکی دی. هۆی ئەمە ئاشکرایە. ئەوان دوای "ڕاپەڕین" وەک تێهەڵدراو لە شاخ و داخەکانەوە، یان وەک قۆنتەراتچیی عەسکەری لە کوچەکانی کەرەجەوە بەنێو شاخ و داخەکاندا، دابەزیون و وەک بێتوانای خولەچەخماخەیی، خێڵەکیی نادەوڵەتمەدار، سەرەتا سەرجەمی دامەزراوە فەرمییە هەبووەکانیان تێکداوە. بۆیە بەناو دامەزراوەکەی هەرێمیش کە بەرهەمی خەباتی سەرکەوتووی ئەوان نییە، بەڵکو بەڕێی جەنگی کەنداو و هاوکات لە دەرەوە دەرفەتی بۆ ڕەخسێنراوە، وەک بار بەسەریانەوە زیت دەبێتەوە.\nزانکۆ لە پرنسیپدا دەروونی هەر جڤاکێکە، ئەویش چونکە ئەندازیار و پزیشک، ئابووریناس و مامۆستای پیشەگەری، فەرمانبەری پسپۆر و هتد پێدەگەیەنێت، وەلێ لای کوردەکان زیتکراوەیەکی وەڕسی بێگیانە کە تێیدا بەردەوام جێگۆڕکێ بە پۆستدارانی دەکرێت، لە نێویدا گەنجان چەند ساڵێک ڕادەگیرێن، ناڕاستەوخۆ گفتی وەرگرتنی بڕوانامەیان پێدەدرێت و ئەو گفتەش هەردەم دەبرێتە سەر، ئەوجا کاتێک ئەو خۆی وەک زانکۆ کرۆکیانە لە بەردەم پرسی رۆڵە تایبەتییەکەیدایە کە زانستخوازییە، خۆنەوێنانی حیزبی بە پێچەوانەوە خۆیان بە پرسە رواڵەتییەکانەوە گرێداوە و بەردەوام دەیهێنن و دەیبەن تاکو لە سەرئەنجامدا پۆستەکانی بە یاریدەی سەرکردە دەمانچییەکانیان بگرن. گەر تەنانەت هەندێک ئەکادیمی ڕێگەچارەیان بۆ کێشە زانستییەکانی زانکۆ هەبێت، هێشتا هەر گەلەکۆمەکێی سیاسی کە ناوی حیزبی لێدەنرێت و دەستوێژی شەللاتییەکانە، ڕێ نادات بیخەنە بواری پراکسیسەوە. بەڵێ زۆرتر لەوەش، تازە پیاکەوتووی دکتۆرا پێبەخشراو دەرگە بۆ دەمانچەیی دەکاتەوە کە بە سنگی دەرپەڕیوەوە بێتە نێو حەرەمی زانکۆوە! پیرەمێردی کییناوی سوێندی خواردووە کە هەرکەس لە بواری ئەودا سەربەرزبکاتەوە، سەرکوتی بکات، بەڵێ تا بشێت ڕێ نەدات تەرقیەی ئەکادیمی بکات. کەواتە، سەرجەمییانە بڕوانین، مامۆستا جددیەکانیش بەشدارن لەم ڕەوشە نەخۆشەدا، چونکە بەملکەچی قبووڵی دەکەن.\nلە پەیوەندیی ئەوهادا ئیدی ژیان هێدی هێدی بە موئانات دەتەنرێت، توانستی کارکردنی ئافرێنەرانە سست دەبێت. کار کە هەردەم شادیبەخشە، ئەم ئەدگارەی لەدەست دەدات. هەروەک جارێک هەڤاڵێک گۆتی: "لەم وڵاتە ڕۆحت دەکوژن!".\nکوردستان وڵاتێکی جوانە. لێ خەڵکەکە زۆر سەیر لێی دەژین. وەک مانگایەک دەیبینن کە گەرەکی دۆشینە، لێ مانگایەکی بێخاوەن کە پارەی تێدا خەرج نەکرێت، کەواتە کێوی. ڕێزیان بۆی نییە. زۆری لێدەسێنن، زۆر زۆر کەمی پێدەدەنەوە. جارێک لە ڕانیە حسابکارییەکی گەلێک درشتم بۆ داهاتی گوندییەکان کرد بەڕێی کنگرەوە کە ڕووەکێکی خۆڕسکە. نرخی ڕۆژانەی کیلۆیەک کنگر و ماوەی هەبوونی لە بازاڕدا گەیاندمیان بە بڕێکی درشتی پارە، لەتەک داهاتی کنگری هەموو ناوچەکانی کوردستاندا بەدرشتی کۆمکردەوە و گەیشتم بەوە کە تەنیا کنگر ساڵانە نزیکەی یان لایەنیکەم دووسەد ملیۆن دۆلاری ئەمەریکی داهات بۆ خەڵکی گوند دابین دەکات. ئەوە جگە لەو هەموو ڕووەکە خۆڕسکەی دی. ئەوجا میوەی بەتام. خەیاری سروشتییانە پێگەیشتووی ئەم یان ئەو گوند کە هەر ئەوەندەی نوکی چەقۆی بەردەکەوێت، ئیدی بەرامەی ئەو ناوە دەتەنێت و ئاوی بە دەستدا دەچۆڕێتەوە. خۆخی ئاکرێ! هەنجیری بەری مەرگە و هەڵشۆ، هەناری هەڵەبجە و نازەنین. لێ ئەو خەڵکە داویانەتە بەر. کابرای گوندی باشترین زەویی بۆ چاندنی گەنم هەیە، کەچی ئامادە نییە بەردەکانی نێو زەوییەکەی دووربخاتەوە. دوای پەڵەدان دەیکێڵێت، گەنمەکەی دەپرژێنێت و دەڕوات بۆ سایەقی، چایخانە، قاچاخچێتی، نۆکەرایەتیی مەسئول.\nبەرکەوتنەوەم لەگەڵ کوردستاندا (بەشی دووەم)\nبەرکەوتنەوەم لەگەڵ کوردستاندا (بەشی یەکەم)\nدۆڕان هەر دۆڕان دەهێنێت


کوردیپێدیا - هێرۆخان.. دۆستی قاوەی تاڵ و جگەرە\n📖 هێرۆخان.. دۆستی قاوەی تاڵ و جگەرە | پۆل: کورتەباس | زمانی بابەت: 🏳 کوردیی ناوەڕاست\nهێرۆخان.. دۆستی قاوەی تاڵ و جگەرە\nکاتێک لەدایک دەبێ، باوکی ئاهەنگی بۆ دەگێڕێ، لە کاتێکدا لەو سەردەمەدا لە سلێمانی وا باو نەبووە ئاهەنگ بۆ لەدایکبوونی کچ بگێڕدرێ، بەڵام ئیبراهیم ئەحمەدئیبراهیم ئەحمەد، وەک کچەکەی باسی دەکات باوەڕی بە یەکسانیی ژن و پیاو هەبوو.\nهێرۆ ئیبراهیم ئەحمەدهێرۆ ئیبراهیم ئەحمەد، کە یەکێتییەکێتییەکان و زۆر لە دۆستەکانی بە هێرۆخان ناوی دەهێنن، ساڵی 1948 لە باوکێکی باشووری و دایکێکی باکووری لەدایکبووە. ئیبراهیم ئەحمەد نووسەر، ئەدیب و یەکەم سکرتێری مەکتەبی سیاسی پارتی دیموکراتی کوردستانپارتی دیموکراتی کوردستان، بەبۆنەی لەدایکبوونی ئەوەوە ئاهەنگی گێڕاوە.\nئیبراهیم ئەحمەد کە دامەزرێنەری حیزبی هیواحیزبی هیوا و کۆمەڵەی (ژێکافژێکاف) بوو، پاشان بووە یەکێک لە دامەزرێنەرانی پارتی دیموکراتی کوردستان، بەهۆی چالاکیی سیاسی دەستگیر کراوە، گەلاوێژخانی دایکی هێرۆ دەڵی: ئەو هێرۆیەی کە لە تەمەنی 6 مانگیدا بۆ ماوەی دوو ساڵ لە ئامێز و ئاواز و سەدای باوکی بێبەش بوو.\nلە دەروونناسەوە بۆ سیاسەتڤان\nهێرۆ ئیبراهیم خاوەنی 5 خوشک و دوو برایە بەناوەکانی (شاناز، هەتاو، لیلۆز، کوردە، هێڤی، هەڵۆ و هاوڕێ). خوێندنی سەرەتایی لە کەرکووک و بەغدا تەواو کردووە. دواتر گەڕاوەتەوە سلێمانی بۆ خوێندنی دواناوەندی و دوو ساڵیشی لە تاران خوێندووە. دواتر بەشی دەروونناسیی کۆلێژی پەروەردەی زانکۆی موستەنسریەی لە بەغدا تەواو کرد.\nناوەڕاستی ساڵی 1970 شوو بە جەلال تاڵەبانیجەلال تاڵەبانی دەکات، ئەگەرچی 15 ساڵ لە هاوژینەکەی بچووکتر بووە، بەڵام تاڵەبانی ئەوکات لە هەڕەتی لاوێتی و چالاکیی سیاسیدا بووە و فەرماندەی هێزی پێشمەرگە بووە لە شۆڕشی ئەیلول کە هاوخەباتی سیاسی و فکریی باوکی هێرۆ، ئیبراهیم ئەحمەد بوو. ئەوان هەردووکیان دامەزرێنەری باڵی مەکتەبی سیاسیی پارتین کە دواتر لە ئەدەبیاتی سیاسیدا بە باڵی جەلالی ناوی رۆیشت. دایکی هێرۆخان دەڵێ: مام جەلال بەرلەوەی ببێتە زاوامان، تەمەنی 16 ساڵ بوو کە هاتوچۆی دەکردین، هەموو جارێک باوکی هێرۆ دەیگوت خەڵک وادەزانن لەبەر ئەوە مام جەلالم خۆشدەوێت چونکە زاوامە، بەڵام من مام جەلالم ئەوەندە خۆشویستووە حەزم کردووە ببێتە زاوام.\nهێرۆ ئیبراهیم و تاڵەبانی بۆ مانگی هەنگوینی روودەکەنە بەیرووتی پایتەختی لوبنان، لە هۆتێلێک بە ناوی فیدراڵ لە نزیکی ناوچەی بەناوبانگی گەشتیاریی رەوشە مانگی هەنگوینی بەسەردەبەن. دوای سێ ساڵ لە شاری بەغدا نۆبەرەکەیان دێتە ژیان و ناوی دەنێن باڤڵ. ساڵی 1977 لە نەخۆشخانەیەکی دیمەشقی پایتەختی سووریا منداڵی دووەمیان دەبێت و ناوی دەنێن قوباد. پاش ماوەیەکی کەم هەردوو منداڵەکە لەلای دایک و باوکی جێدەهێڵێ و لەگەڵ هاوژینەکەی دەگەڕێنەوە کوردستان بۆ دەستپێکردنەوەی شۆڕش لە دژی حکومەتی بەغدا، گەلاوێژخان دەڵێ: هێرۆ زۆر زەحمەتی کێشاوە، کە منداڵی دووەمی بوو بەجێیهێشت و لەگەڵ مام جەلال رۆیشت، هەردوو کوڕەکەی (بافڵ و قوباد) لەلای من گەورەبوون. بە فرمێسکی ئەوان و منداڵەکانی خۆم گەورە کرد، هێرۆ پێشمەرگەیەک بوو لەو شاخانە.\nیەکێک لە خاڵە بەهێزەکانی هێرۆخان ئەوەیە کە توانای بڕیاردانی هەیە\nهێرۆ ئیبراهیم لە شاخ بە دایانا بانگ کراوە، لەبارەی بەستنەوەی ئەو ناوە بە دایانای خواوەندی رۆمانی، لە هەڤپەیڤینێکدا لەگەڵ سایتی جەزیرە بە پێکەنینەوە دەڵێ: کوڕەکەم نەیدەزانی بڵی دایە، دەیگوت دایانا.\nهیرۆخان ئەگەرچی لە ساڵی 2005 وە بۆ 2013 خانمی یەکەمی عێراق بووە، بەڵام وشەی خانمی یەکەمی رەتدەکردەوە و دەیگوت: پێمخۆشە پێم بڵێن دادە وەکو ئاماژەیەک بۆ خوشکی گەورە.\nتاڵەبانی لە دیداری تەمەن-دا دەڵێ: خۆی شەخسیەتی خۆی هەیە، لە شەخسیەتی مندا نەتواوەتەوە.. گەلێکجار جیاوازیشمان دەبێ لەسەر سیاسەت، ئەو رێگایەک دەگرێ و من رێگایەکی دیکە.\nتاڵەبانی گوتبووی هێرۆ ئیبراهیم ئەحمەد بۆ ئەو جگە لە هاوژین چوار شتە: (دکتۆرە و ئاگای لە تەندروستی تاڵەبانی بووە، راوێژکاری بووە لەسەر زۆر بابەت پرسی پێکردووە، خەمخۆری بووە، خەمی شتی رۆژانەی ژیانی تاڵەبانی خواردووە، هاوڕێی بووە و بەردەوام قسەی دڵی خۆی لای ئەو کردووە).\nهێرۆ ئیبراهیم ئەحمەد لە سەردەمی پێشمەرگایەتی لەگەڵ هاوژینەکەی کە سکرتێری هێزێکی خاوەن سێ باڵی ناتەبا بووە، ئاگاداری ورد و درشتی رووداو و ناکۆکییە سیاسییەکانی نێوخۆی یەکێتی و یەکێتی و لایەنە کوردستانییەکانی دیکە بە تایبەتی پارتی بووە. بە کامێرایەکی VHS رووداوە مێژووییەکان و ئەو هێرش و پەلامارانەی تۆمار کردووە کە کراونەتە سەر باشووری کوردستان، ئەو ڤیدیۆیانە لە میدیا جیهانییەکاندا سوودی زۆریان لێ وەرگیراوە، تەنانەت باڵیۆزی عێراق لە بەریتانیا لە ساڵی 1987 دا وێنە ڤیدیۆییەکانی ئەوی بە ساختە وەسف کردبوو. هێرۆخان لەگەنجێتیدا کاراکتەرێکی سەرەکیی پشتی کامێرا بووە. سەرەڕای ئەوەی ئێستا خاوەن میدیا و کەناڵە، بەڵام ئێستاش هەر حەزی لە پشت کامێرایە و کەمترین لێدوان و هەڤپەیڤینی بەر کامێرای هەیە.\nئەگەرچی باوکی سکرتێری مەکتەبی سیاسی پارتی بووە، بەڵام هێرۆخان رەتیکردووەتەوە ببێتە ئەندامی حیزب. لەو بارەیەوە لە سایتی جەزیرە دەڵێ: داوایان لێکردم ببمە ئەندامی حیزب، بەڵام رەتمکردەوە، گفتوگۆیەکی گەورە لە شاخ دروستبوو، پێیاندەگوتم چۆن تۆ جورئەت دەکەی رەتیبکەیەوە؟ بەڵام باوکم بەرگریی لێکردم و گوتی ئەو مافی بڕیاردانی هەیە، ئەگەر حەز بکات ببێتە ئەندام بەخێر بێت، بەڵام ئەگەر نەیکات نابێ زۆری لێبکرێت.\nئەو دواتر لە شاخ بووەتە پێشمەرگە و چەکیان داوەتێ، لەوبارەوە دەڵێ دەمانچەیەکیان پێدام و راهێنانیان لەسەر بەکارهێنانی پێکردم، بەڵام بەکارم نەهێنا و تەقەم لە هیچ کەسێک نەکرد. وەکو ژەنەراڵێک مامەڵەیان لەگەڵ دەکردم، بابەتەکە لەسەر خودی کەسەکە دەوەستا، ئەگەر بترسابای وەکو ژن مامەڵەیان لەگەڵ دەکردی.\nهێرۆخان بە پێچەوانەی زۆربەی ژنانی کوردەوە زۆر حەزی لە کاری ماڵەوە نەبووە. هەوڵیشی داوە خواردن و چێشت ئامادە بکات، بەڵام دەڵێ کەس حەزی لە خواردنی دەستی من نەبووە. حەزیشی لە سەیرکردنی فیلم کردووە، زمانی ئینگلیزی لە رێگای فیلمەوە فێر بووە. مام جەلال لە کتێبی دیداری تەمەن دەڵێ: زۆر جاران لەگەڵ هێرۆ دەچووینە سینەما، بەڵام من خەوم لێدەکەوت، ئەویش سەیری فیلمی دەکرد.\nمام جەلال: هێرۆ جگە لە هاوژین چوار شتی دیکەیە بۆ من\nسەرەتای هەشتاکان پیاوانی موخابەراتی عێراق لە لوبنان هەوڵی رفاندنیان داوە، بەڵام بەشێوەیەکی سەرسوڕهێنەر خۆی رزگار کردووە. بە گوێرەی زانیارییەکان چەندین نووسەر و رۆژنامەنووس پێشنیازیان کردووە یاداشتەکانی بۆ بنووسنەوە، بەڵام ئەو رەتیکردووەتەوە و گوتوویەتی لە ژیانی پێشمەرگایەتی و سەردەمی خۆشاردنەوە لە دەرەوەی کوردستان دووچاری زۆر چیرۆکی سەرکێشی بووە کە رەنگە ئاسان نەبێ نەوەی نوێ بڕوای پێبکەن.\nنەیهێشت سەرای سلێمانی تێکبدرێ\nهێرۆ ئیبراهیم ئەحمەد، جگە لەوەی ئەندامی مەکتەبی سیاسیی یەکێتییە، ئەندامی خولی یەکەمی پەرلەمانی کوردستانیش بووە. خاوەنی رێکخراوی منداڵپارێزرانی کوردستان، دەزگای خاک و میدیای کوردساتە، دۆستی هونەر و رۆشنبیرانە و بەردەوام لە چالاکییە هونەری و ئەدەبییەکاندا دەردەکەوێت، رێگری لە زۆر بەرپرس و سەرمایەدار کردووە شوێنە دێریینەکانی سلێمانی بکەنە مۆڵ و شوێنی بازرگانی، تەنانەت هەموو هێزی خۆی بەکارهێنا و نەیهێشت سەرای سلێمانی تێکبدرێت.\nیەکەمی کۆنگرە بوو\nهێرۆ ئیبراهیم کەمترین چالاکیی سیاسی هەبووە. کاتێک هاوژینەکەی بووە سەرۆککۆماری عێراق، ئەو هەر لە سلێمانی مایەوە. لە هەڵبژاردنی 2009 کە گۆڕان زۆربەی دەنگەکانی پارێزگای سلێمانی برد، هێرۆ ئیبراهیم ئەحمەد بووە بەرپرسی مەڵبەندی یەکێتی لە سلێمانی بە ئومێدی راستکردنەوەی باری لاسەنگی حیزبەکەی لەو پارێزگایە. لە کۆنگرەی سێییەمی یەکێتیدا، خۆی بۆ سەرکردایەتی یەکێتی هەڵبژارد و لە هەموو ئەندامانی سەرکردایەتی یەکێتی زیاتر دەنگی هێنا کە 1090 دەنگ بوو، پاشان بە ئەندامی مەکتەبی سیاسی ئەو حیزبە هەڵبژێردرا.\nپەروین کاکە حەمە، ئەندامێکی سەرکردایەتی یەکێتی لەبارەی هێرۆخانەوە بە (رووداو)ی گوت هێرۆخان خاوەن کەسایەتییەکی بەهێزە و بەرگەگرە، توانای بڕیاردانی هەیە. لە پرسە نیشتمانی و نەتەوەیییەکان لە پێشەوەیە، جگە لەوەی کەسێکی سادە و خاکییە، لە هەمانکاتدا کەسێکی ئاگادارە و لە پرسی ژناندا یەکسانیخوازە.\nپێگەی سیاسیی هێرۆ ئیبراهیم لە دوای نەخۆشکەوتنی تاڵەبانی لەسەر ئاستی هەرێمی کوردستان و عێراق بەهێزتر بوو، هەتا هەڵبژاردن نەکرا رێگای نەدا پۆستی سەرۆککۆماری لە عێراق پڕبکرێتەوە، تاڵەبانی لە 17/12/2012 لە بەغدا بەهۆی جەڵتەی مێشکەوە باری تەندروستیی تێکچوو، دوای وەرگرتنی چارەسەری پزیشکی لە ئەڵمانیا، رۆژی 19/7/2014 گەڕایەوە سلێمانی. دوای هەڵبژاردنی نیسانی 2014 کاریگەری هێرۆ ئیبراهیم ئەحمەد جارێکی دیکە دەرکەوت کاتێک رێگەی نەدا بەرهەم ساڵح جێگری دووەمی سکرتێری یەکێتی پۆستی سەرۆککۆماری عێراق وەربگرێت. لە ماوەی ئەو دوو ساڵەشدا رێی نەدا جگە لە چەند کەسێک، هیچ سەرکردەیەکی کوردستانی و عێراقی و بەرپرسی یەکێتی، تاڵەبانی لە نەخۆشخانە ببینێ تا ئەو رۆژەی گەڕایەوە سلێمانی.\nهێرۆخان کەمترین قسە دەکات بڕوای بە موجامەلە نییە\nهەرچەندە هێرۆ ئیبراهیم لەنێو یەکێتی بە رواڵەت تەنیا ئەندامی مەکتەبی سیاسیی یەکێتییە، بەڵام لە واقیعدا شتێکی دیکە دەگوزەرێ، ئەوەش بە ئاشکرا دەرکەوت کاتێک کەوتە کێشە لەگەڵ کۆسرەت رەسوڵ و بەرهەم ساڵح، جێگرانی سکرتێری گشتی لەسەر بەڕێوەبردنی یەکێتی و کۆنگرەی چوارەمی ئەو حیزبە کە دەبوو لە مانگی 10ی 2013 بکرێ.\nئەگەرچی بەپێی پەیڕەوی ناوخۆی یەکێتی دەسەڵات لای جێگرانی سکرتێر بوو، بەڵام قسەی کۆتایی لای هێرۆخان بوو، ئەمەش پاڵی بە زیاتر لە 26 سەرکردە و مەکتەبی سیاسی ئەو حیزبەوە نا لە سەرەتای ئەیلولی ساڵی رابردوو، باڵی ناوەندی بڕیار رابگەیەنن، بەڵام بەهێزی و کاریگەریی هێرۆ ئیبراهیم زۆر زیاتر بوو لەوەی کە ئەو باڵە بتوانێ هیچ رۆڵێک لە ژیانی سیاسیی ئەو حیزبەدا بگێڕێ.\nکەسێکی نزیکی هاوژینی تاڵەبانی دەڵێ کاتێک هێرۆخان دەڵێ نا، دەتوانێت بەرگری لە نایەکەی خۆی بکات و کۆدەنگی بۆ ئەو نایە دروست بکات.\nعەڕڕابی نزیککردنەوەی گۆڕان و یەکێتی بووە\nلە هەموو پرۆژەیەکی نێوخۆیی و دەرەکیدا بۆ چارەسەرکردنی کێشەکانی یەکێتی، بنەماڵەی تاڵەبانی و بە تایبەتی هێرۆ ئیبراهیم سەنتەر بوون، هەر بۆیە لەدوای نەخۆشکەوتنی تاڵەبانی، هێرۆخان بە فەرمی لە تاران لەلایەن گەورە بەرپرسانی ئێرانەوە پێشوازیی لێکرا، پێشتر ئێرانییەکان پڕۆژەیەکیان بۆ بەڕێوەبردنی یەکێتی تا بەستنی کۆنگرە پێشکەشی باڵە ناکۆکەکان کردبوو کە خۆی لە کۆمیتەیەکی شەش کەسیدا دەبینییەوە و هێرۆ ئیبراهیمیش ئەندامێک بوو، بەڵام ئەو پڕۆژەیە شکستی هێنا.\nهێرۆ ئیبراهیم بە عەڕڕاب و ئەندازیاری لێکنزیکبوونەوەی گۆڕان و یەکێتی دادەنرێت، سەرەرای ململانێی توندی نێوان تاڵەبانی و نەوشیروان مستەفانەوشیروان مستەفا، وەڵامدانەوەی یەکدی بە راپۆرت و کتێب، بەڵام هیچ ساردی و ناکۆکییەکی شاراوە لە نێوان ئەو و نەوشیروان مستەفادا دروست نەبوو، بەڵکو لە گەرمەی ململانێیەکەی سلێمانی و خۆپیشاندانەکانی 17ی شوباتدا هێرۆخان سەردانی ماڵی رێکخەری پێشووی گۆڕانی کرد. هەر بۆیە رێگای نەدا ئەو میدیایانەی لە ژێر کۆنتڕۆڵی ئەودا بوون، هیچ قسەیەک لەسەر کەسایەتی نەوشیروان مستەفا و سەرکردە باڵاکانی گۆڕان بکەن و لەلای هاوڕێکانی گوتبووی ئەوان هاوڕێی شاخم بوون.\nنەوشیروان ئامۆژگاریی کردووە\nلەبارەی دەستبەسەرداگرتنی موڵک و دارایی یەکێتی، تێوەگڵان لە نەوت و کاری بازرگانی، هێرۆ ئیبراهیم لە چاوپێکەوتنێکدا لەگەڵ رۆژنامەی (هاووڵاتی) دەڵێت: کاتی خۆی لە سەردەمی شاخ کاک نەوشیروان بانگی کردم گوتی وەکو خوشکێک ئامۆژگاریت دەکەم، دوور و نزیک پەیوەندیت بە دارایی یەکێتی و شۆڕشەوە نەبێ، لەو کاتەوە من نزیکی ئەو بابەتانە نەکەوتووم.\nبێگەرد تاڵەبانیبێگەرد تاڵەبانی، ئەندامی سەرکردایەتی یەکێتی لە بارەی ئەوەوە بە (رووداو) گوت ژنێکە کەم قسە دەکات، بەڵام زۆرترین کاریگەری لەنێو بڕیاری سیاسی یەکێتی و کوردستان هەیە. کەسێکە بڕوای بە موجامەلە و پێچ و پەنا نییە، قسەی خۆی راشکاوانە دەکات و ئەوەی لە دڵیەتی و قەناعەتی پێی هەیە دەیڵێ و بەرگری لە قسە و بڕیارەکانی خۆی دەکات.\nلە رۆژێکدا 24 قاوەی خواردووەتەوە\nبە قسەی کەسانی نزیکی، هێرۆخان دۆستی بەردەوامی قاوەی تاڵ و جگەرەیە. ئەوەندە شەیدای قاوەیە، لە رۆژێکدا لەگەڵ پێشوازی لە هەر میوانێک قاوەیەکی خواردووەتەوە، ئەوانەی لێی نزیکن، جارێک پێیانگوتووە ئەمڕۆ 24 قاوەت خواردووەتەوە.\nهێرۆ ئیبراهیم لەبارەی خواردنەوەی قاوە بە (رووداو)ی گوت من کە لە شاخیش بووم هەوڵم دەدا ئامێری دروستکردنی قاوەکەم لەگەڵ بێت و لێم نزیک بێت.\nهیرۆخان زۆر چاودێریی میدیا دەکات و پێیوایە سیاسەت دەبێ بە راستگۆیی بکرێت، هەر بۆیە ئامادە نییە رەخنە لە حکومەت و دۆخی ئێستای کوردستان بگرێت و دەڵێ ناکرێ کوڕم جێگری سەرۆکوەزیران بێ، خۆشم بە هەناسەی ئۆپۆزیسیۆن قسە بکەم.\nبێگەرد تاڵەبانی دەڵێ: هێرۆخان ئەگەر بزانێت کارێک هەڵەیە، راشکاوانە قسەی خۆی دەکات و چاوپۆشی ناکات لەبەر ئەوەی کوڕی یان کەسێکی نزیکی بەرپرسە لەو بابەتە.\nیەکێتی ناکەمە قوربانی گۆڕان و پارتی\nجێگرانی سکرتێر و بەشێک لە سەرکردەکانی دیکەی یەکێتی، هێرۆ ئیبراهیم بە دەستبەسەرداگرتنی دارایی و بڕیاری یەکێتی و دوورخستنەوەی لایەنگرانی خۆیان لەنێو ئۆرگانەکان تۆمەتبار دەکەن، ئەو رەخنەی لەو تیمەی ئێستای سەرکردایەتی و مەکتەبی سیاسی هەیە، پێیوایە پشتگیریی بەردەوامی تاڵەبانی ئەوانی گەیاندووەتە ئەو شوێنە و ئێستا کاتی هاتنە پێشەوەی نەوەی نوێیە. هەر بۆیە لە ماوەی دوو دەیەی رابردوودا زۆر کاری لەسەر نەوەیەکی نوێی کۆمەڵەی خوێندکاران کردووە کە لە ئایندەدا چاوەڕێ دەکرێت بێنە سەرکردایەتی ئەو حیزبەوە.\nهەڤپەیڤینەکانی هێرۆ ئیبراهیم ئەحمەد لەگەڵ میدیا لە ژمارەی پەنجەکانی دەستێک تێناپەڕن. بۆ ئامادەکردنی ئەو پرۆفایلەش، قسەکانی بۆ (رووداو) لەم رستەیە زیاتر نەبوون: من یەکێتی ناکەمە قوربانی گۆڕان و پارتی، یەکێتی لەسەر سیاسەتی هاوسەنگی خۆی بەردەوام دەبێ.\n#ئیبراهیم ئەحمەد | #هێرۆ ئیبراهیم ئەحمەد | #یەکێتی | #پارتی دیموکراتی کوردستان | #حیزبی هیوا | #ژێکاف | #جەلال تاڵەبانی | #نەوشیروان مستەفا | #بێگەرد تاڵەبانی |\n➕ ئەم بابەتە لەلایەن: (هاوڕێ باخەوان)ەوە لە: Aug 24 2017 1:49PM تۆمارکراوە\n👌 ئەم بابەتە لەلایەن: (هاوڕێ باخەوان)ەوە لە: Aug 31 2017 9:31PM پێداچوونەوەی بۆکراوە و ئازادکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Aug 31 2017 9:31PM باشترکراوە


زنجیره‌یه‌ک هێرش و ته‌قینه‌وه به‌غدا و چه‌ند شارێـکی دیکه‌ی عێراق ده‌گرێته‌وه و 70 که‌س ده‌کوژرێن\nی مانگی پـێنج ٢٠, ٢٠١٣\nزنجیره‌یه‌ک هێرش و ته‌قینه‌وه ئه‌مڕۆ دووشه‌ممه به‌غدای پایته‌ختی عێراق و چه‌ند شـارێـکی ئه‌و وڵاته‌ی گرته‌وه و له ئاکامدا به لایه‌نی که‌م 70 که‌س کوژراون و زیاتر له 200 که‌سیش برینداربوون.\nکاربه‌ده‌سـتانی پـۆلیس ده‌ڵێن هه‌ر له به‌غدا 9 ئۆتۆمبیلی بۆمبڕێژکراو له بازاڕ و ناوچه شیعه نشینه‌کاندا ته‌قیونه‌ته‌وه و بوونه‌ته مایه‌ی گیان له‌ده‌سـتدانی به لایه‌نی که‌م 46 که‌س و برینداربوونی زیاتر له 150 که‌س.\nله شـاری به‌سره‌ی باشوری وڵاته‌که‌ش 2 ئۆتۆمبیلی بۆمبڕێژکراو ته‌قیونه‌ته‌وه، یه‌کێـکیان له به‌رده‌م چێشـتخانه‌یه‌ک و ئه‌وی دیکه‌یان له شوێنی سه‌ره‌کی ڕاوه‌سـتانی پاسه‌کانی شـاره‌که. به‌پـێی لێـدوانی گوته‌بێژی پـۆلیسی شـاره‌که عه‌قید عه‌بدولکه‌ریم ئه‌لزه‌یدی به لایه‌نی که‌م 13 که‌س به‌هۆی ئه‌و دوو ته‌قینه‌وه‌یه کوژراون و 40 که‌سیش برینداربوون.\nهه‌روه‌ها ئۆتۆمبیلێـکی بۆمبڕێژکراویش به کۆمه‌ڵێـک چه‌کداری سووننه‌ی سه‌ر به حکومه‌ت له شـاری سامه‌ڕای باکوری به‌غدا ته‌قیوه‌ته‌وه له‌و ده‌مه‌ی له به‌رده‌م بنکه‌یه‌کی له‌شـکریدا گردبووبوونه‌وه بۆ وه‌رگرتنی موچه‌کانیان. سه‌رئه‌نجام 3 که‌س کوژران و 13 که‌سی دیکه برینداربوون.\nله شـارۆچکه‌ی حه‌دیسه‌ی سه‌ر به پارێزگای ئه‌نبار چه‌کداران بۆسه‌یان بۆ 2 هێزی گه‌ڕۆکی پـۆلیس ناوه‌ته‌وه و 8 پـۆلیسیان کوشتووه.\nهه‌ر له ئه‌نبار، 13 ته‌رم دۆزراونه‌ته‌وه. کاربه‌ده‌سـتان ده‌ڵێن له‌وانه هه‌شتیان ئه‌و پـۆلیسانه بوون که ڕۆژی هه‌ینی ڕفێندران. ده‌ڵێن هه‌ر یه‌که‌یان گولـله‌یه‌ک به سه‌ریـیه‌وه نراوه.\nگۆران تۆفیق په‌یامنێری ده‌نگی ئه‌مه‌ریکا له به‌غدا ڕاپـۆرتی له باره‌ی ته‌قینه‌وه‌کان ناردووه.\nزنجیره‌یه‌ک هێرش و ته‌قینه‌وه ئه‌مڕۆ دووشه‌ممه به‌غدای پایته‌ختی عێراق و چه‌ند شـارێـکی ئه‌و وڵاته‌ی گرته‌وه و له ئاکامدا به لایه‌نی که‌م 70 که‌س کوژراون و زیاتر له 200 که‌سیش برینداربوون